title: ড্যানিয়েল বেইলি

text: ২০১১ সালের ইন্ডোর মরশুমে অংশ নিতে না পারার দরুন তিনি এপ্রিলে জামাইকাতে UTech ক্লাসিকে ২০০মিটার বিভাগে ব্যক্তিগত সেরা ২০.৫১সেকেন্ড সময়ে মরশুম শুরু করেন। এর পরপরই জামাইকা আমন্ত্রণমূলকে বাতাসের সহযোগিতায় ১০০মিটার বিভাগে ৯.৯৪সেকেন্ড সময় করেন। এরপর তিনি তাঁর অনুশীলন সহযোগী য়োহান ব্লেককে (গ্লেন মিলস]]-এর আরেক ছাত্র) নিয়ে ইউরোপ যাত্রা করেন। এই সময়ের সেরা সাফল্য হল স্ট্রাসবার্গে ৯.৯৭সেকেন্ডের জয়। এটি ছিল তাঁর বিদেশে প্রতিদ্বন্দ্বিতা করার প্রস্তুতি: "এখানে আমি শিখলাম কি করে নতুন পরিবেশে ও অপরিচিত খাদ্যাভ্যাসে মানিয়ে নেওয়া যায়।"


title: ইন্টারনেট টাইম সিস্টেম

text: সোয়াচ ইন্টারনেট সময় (বা বিট সময়) ১৯৯৮ সালে চালু দশমিক (ডেসিমাল) সময়ের ধারণা, যা সোয়াচ কর্পোরেশনের "বিট" ঘড়ির বিপণন প্রচারের অংশ হিসেবে সোয়াচ দ্বারা প্রবর্তিত।


title: ইন্টারনেট টাইম সিস্টেম

text: ঘন্টা এবং মিনিটের পরিবর্তে, গড় সৌর দিনকে ১০০০ ভাগে বিভক্ত করা হয়, যাকে ".বিটস" বলা হয়। প্রতিটি বিট ১ মিনিট ২৬.৪ সেকেন্ড স্থায়ী হয়। ইন্টারনেট টাইম মেরিডিয়ান বা মধ্যাহ্নকালীন সময়ের ওপর নির্ভর করে চলে যা গ্রিনিচমানের বিপরীত। এটি “বিএমটি মেরিডিয়ান” নামে পরিচিত । “বিএমটি মেরিডিয়ান” - এই মানটা সেন্ট্রাল ইউরোপিয়ান শীতকাল/ষ্ট্যাণ্ডার্ড সময় ইউটিসি +১ ঘণ্টা হিসেবে কাজ করে । মধ্যরাতে বিএমটি সময় হয় = ০০০ .বিট। দুপুর হয় ৫০০ .বিট সম্পূর্ণ হলে।


title: মলা

text: মলা বা এ্যাম্বলিফারিংডন হচ্ছে স্বাদু পানির মাছের একটি গণের নাম। এদের দেহ দুই পাশ থেকে চ্যাপ্টা এবং লম্বা। এর লেজ দুইবিভক্ত।


title: মলা

text: "এ্যাম্বলিফারিংডন" গণে ৫টি গৃহীত প্রজাতি রয়েছে।


title: মলা

text: Cypriniiformes বর্গের Cyprinidae। যার ইংরেজি নাম Amblypharyngodon mola। এটি বাংলাদেশের স্থানীয় মাছ।


title: মলা

text: এটি একটি মিঠা পানির মাছ। এটি বেশিরভাগ পুকুর, ডোবা বা বদ্ধ জলাশয়ে পাওয়া যায়।


title: মলা

text: এই মাছ ছোট পুকুর যেমন :০.২ একরের কম জায়গায়ও চাষ করা যায়। তাছাড়া ডোবা ও গর্তেও এই মাছ চাষ করা যায়।


title: মলা

text: এই মাছ সাধারণত ঝোল দিয়ে রান্না করা হয়।


title: স্কেচআপ

text:
স্কেচআপ () একটি ত্রিমাত্রিক মডেলিং প্রোগ্রাম যা গুগল দ্বারা বাজারজাতকৃত। এটি তৈরী হয়েছে স্থাপত্যশিল্প, পুরকৌশল, যান্ত্রিক প্রকৌশলী, চলচিত্র প্রস্তুতকারক, গেম ডেভেলপারদের জন্য । প্রোগ্রামটি সহজবোধ্য এবং গুগল আর্থ এর মডেল সম্পাদন করা যায়।
গুগলের ত্রিমাত্রিক ওয়্যারহাউস স্কেচআপ গ্রাহকদের/ব্যবহারকারীদের ত্রিমাত্রিক মডেল ডাউনলোড, অনুসন্ধান এবং সেখানে অবদান রাখার সুযোগ করে দেয়।


title: স্কেচআপ

text: ১৯৯৯ সালে ব্র্যাড শেল প্রতিষ্ঠিত @Last Software (বোল্ডার, কলোরাডো) দ্বারা স্কেচআপ সফটওয়্যার তৈরী করা হয়। স্কেচআপ আগস্ট, ২০০০ সালে ত্রিমাত্রিক বিষয়বস্তু নির্মাণের হাতিয়ার তৈরীর একটি সাধারণ উদ্দেশ্য নিয়ে আত্মপ্রকাশ করে। "প্রত্যেকের জন্য ৩ডি" এই স্লোগান নিয়ে এমন একটি সফটওয়্যার প্রোগ্রাম তৈরী করা হয় যা পেশাদার ব্যক্তিদের স্বাধীনভাবে ও পছন্দমত বিভিন্ন মডেল তৈরী করার সুযোগ দিবে, যা ব্যবহার করতে মজার এবং শিখতে সহজবোধ্য হবে। এবং ডিজাইনাররা সহজেই কিছু সম্পাদন করতে পারবে যা গতানুগতিক সফটওয়ারে সম্ভব হবেনা । এছাড়াও ব্যবহারকারী বান্ধব কিছু বাটন এর ব্যবহারকে আরও সহজে করা হবে। প্রোগ্রামটি এর প্রথম ট্রেডশোতে কমিউনিটি চয়েস অ্যাওয়ার্ড জয়ী হয়েছে ২০০০ সালে। এর সাফল্যের কারণ ছিল অন্যান্য ত্রিমাত্রিক সরঞ্জাম এর চেয়ে কম শিক্ষণ সময়ের জন্য। গুগল কর্তৃপক্ষ গুগল আর্থ এর জন্য @Last Software এর একটি প্লাগইন এর কাজ দেখে আকৃষ্ট হয় এবং ১৪ই মার্চ, ২০০৬ এ @Last Software অধিগত করে। ৯ই জানুয়ারী, ২০০৭, স্কেচআপ ৬ মুক্তি পায় নতুন সরঞ্জাম সহ যেমন লেআউট, কার্সরের অনুসরণ ক্ষমতা প্রভৃতি। ৯ই ফেব্রুয়ারি, ২০০৭, একটি রক্ষণাবেক্ষণ আপডেট রিলিজ হয়। এটিতে বাগ সংশোধন করা হয়, কিন্তু কোন নতুন বৈশিষ্ট আনা হয়নি। ১৭ই নভেম্বর, ২০০৮, স্কেচআপ ৭ মুক্তি পায়। ব্যবহার উন্নত, স্কেচআপ গুগুলের ত্রিমাত্রিক ওয়্যারহাউস, লেআউট ২, উন্নত রুবি এপিআই যোগ করা হয়। উইন্ডোজ ২০০০ এর সমর্থন ক্ষমতা অপসারণ করা হয়। ১লা সেপ্টেম্বর, ২০১০, স্কেচআপ ৮ রিলিজ হয়। নতুন উন্নতি ও পরিবর্তনগুলো হল- গুগল ম্যাপস এর মাধ্যমে মডেলের পার্থিব অবস্থান নির্নয়, স্কেচআপে রঙিন ম্যাপ, ছবির ম্যাচিং এর উন্নতি, বিল্ডিং মেকার ইন্টিগ্রেশন, এবং দৃশ্যের থাম্বনেল। ম্যাক ওএস এক্স টাইগার সমর্থন এই সংস্করণে যুক্ত হয়েছিল।


title: স্কেচআপ

text: স্কেচআপের একটি মার্কিন পেটেন্ট ৬.৬২৮.২৭৯ রয়েছে এর পুশ/পুল প্রযুক্তিবিদ্যার উপর। পেটেণ্ট নভেম্বর ,২০০০ এ কার্যকর করা হয় ।


title: স্কেচআপ

text: ২৭শে এপ্রিল, ২০০৬ এ গুগল স্কেচআপকে স্বাধীনভাবে-ডাউনলোডযোগ্য সংস্করণ হিসেবে ঘোষণা করল। বিনামূল্যে সংস্করণে গুগল স্কেচআপ প্রো এর কিছু বৈশিষ্ট্য অনুপস্থিত ছিল। কিন্তু গুগল আর্থ এবং ত্রিমাত্রিক ওয়্যারহাউস এ কন্টেন্ট আপলোড করার ইন্টিগ্রেটেড সরঞ্জাম অন্তর্ভুক্ত ছিল।


title: ত্রিমাত্রিক ওয়্যারহাউস

text: স্কেচআপ ৩ডি ওয়্যারহাউস হলো গুগলের একটি ওপেন সোর্স লাইব্রেরি পরিসেবা যেখানে স্কেচআপ ব্যবহারকারীগন ত্রিমাক্রিক বা ৩ডি স্কেচ মডেল বিনামুল্যে শেয়ার করতে ডাউনলোড, আপলোড করতে পারেন।


title: কবীর চৌধুরী

text: কবীর চৌধুরী ছিলেন বাংলাদেশের একজন প্রথিতযশা শিক্ষাবিদ, প্রাবন্ধিক ও অনুবাদক। তিনি বাংলাদেশ সরকার কর্তৃক দেশের জাতীয় অধ্যাপক নির্বাচিত হয়েছিলেন। তিনি অধ্যাপক কবীর চৌধুরী নামে সমধিক পরিচিত; তার ডাকনাম মাণিক। কবীর চৌধুরীর ছোট ভাই শহীদ বুদ্ধিজীবী অধ্যাপক মুনীর চৌধুরী। তিনি জীবন, শিল্প, সমাজ, সংস্কৃতি, রাজনীতি নানা বিষয় নিয়ে লিখতেন।


title: কবীর চৌধুরী

text: কবীর চৌধুরী ১৯২৩ সালের ৯ ফেব্রুয়ারি ব্রাক্ষণবাড়িয়ায় জন্মগ্রহণ করেন। তাঁর পৈতৃক নিবাস নোয়াখালীর চাটখিল উপজেলার গোপাইরবাগ গ্রামের মুন্সী বাড়ি। পিতা খান বাহাদুর আবদুল হালিম চৌধুরী এবং মা আফিয়া বেগম। তার পুরো নাম আবুল কালাম মোহাম্মদ কবীর। কবীর চৌধুরীর পড়াশোনায় হাতেখড়ি হয় নিজ গৃহেই। পরিবারের সাহচর্যে তিনি প্রাথমিক পড়াশোনা শেষ করেন। ১৯৩৮ সালে তিনি ঢাকা কলেজিয়েট স্কুল থেকে ম্যাট্রিকে সপ্তম স্থান অধিকার করেন। ১৯৪০ সালে ঢাকা ইন্টামিডিয়েট কলেজ থেকে উচ্চ মাধ্যমিক পরীক্ষায় চতুর্থ স্থান অর্জন করেন। পরবর্তীতে ঢাকা বিশ্ববিদ্যালয়ের ইংরেজি বিভাগ থেকে অনার্সে ১৯৪৩ সালে প্রথম শ্রেণীতে প্রথম এবং একই বিশ্ববিদ্যালয় থেকে এম.এ শ্রেণীতে ১৯৪৪ সালে প্রথম শ্রেণীতে প্রথম হয়ে স্বর্ণপদক অর্জন করেন।


title: কবীর চৌধুরী

text: পরে ১৯৫৭-১৯৫৮ সালে ফুলব্রাইট বৃত্তিধারী হিসেবে আমেরিকার মিনেসোটা বিশ্ববিদ্যালয়ে মার্কিন সাহিত্য সম্পর্কে এবং ১৯৬৩-১৯৬৫ সালে সাদার্ন ক্যালিফোর্নিয়া বিশ্ববিদ্যালয় থেকে লোকপ্রশাসন সম্পর্কে উচ্চতর গবেষণা সম্পন্ন করেন।


title: কবীর চৌধুরী

text:
সরকারি চাকুরি দিয়ে কবীর চৌধুরী কর্মজীবন শুরু করেন। স্বেচ্ছায় সরকারী চাকুরী থেকে অবসর নিয়ে ঢাকা বিশ্ববিদ্যালয়ে ইংরেজীর অধ্যাপক হিসেবে যোগদান করেন৷ ১৯৯৮ সালে তিনি জাতীয় অধ্যাপক পদ লাভ করেন। এছাড়াও তিনি বাংলা একাডেমীর সভাপতির দায়িত্ব পালন করেছেন। তিনি বাংলাদেশ জাতীয় বিশ্ববিদ্যালয়ে ভিজিটিং প্রফেসর হিসেবে "কালচার স্টাডিজ" কোর্সে গ্রাজ্যুয়েট স্তরে শিক্ষা দান করেছেন৷
কবীর চৌধুরী ১৯৪৫ সালের জুন মাসে মেহের কবিরের সাথে বিবাহবন্ধনে আবদ্ধ হন। মেহের কবীর ঢাকা বিশ্ববিদ্যালয়ের রসায়ন বিভাগের অধ্যাপক ছিলেন।


title: কবীর চৌধুরী

text: কবীর চৌধুরী ১৩ ডিসেম্বর ২০১১ নয়াপল্টন ঢাকায় নিজ বাসভবনে ৮৯ বছর বয়সে মৃত্যু বরণ করেন।


title: ২০০৮ গ্রীষ্মকালীন অলিম্পিকে দৌড়বাজী – মহিলাদের ১০০ মিটার

text: ২০০৮ অলিম্পিক গেমসে মহিলাদের ১০০মিটার সবেগে দৌড়ানোর প্রতিযোগিতা আগস্টের ১৬ ও ১৭ তারিখে অনুষ্ঠিত হয় বেইজিং ন্যাশনাল স্টেডিয়ামে।


text: ২০০৮ অলিম্পিকে যোগ্যতানির্ণয়ের মাপকাঠি ছিল ১১.৩২ সেকেন্ড (এ মান) এবং ১১.৪২ সেকেন্ড (বি মান)।


text: এই প্রতিযোগিতায় জামাইকার প্রতিযোগিনীরা সম্পূর্ণ আধিপত্য বিস্তার করে রেখেছিলেন। শেলি-অ্যান ফ্রেজার স্বর্ণপদক জেতেন এবং শ্যারন সিম্পসন ও ক্যারন স্টুয়ার্ট রৌপ্য পদক জেতেন। যেহেতু, সিম্পসন ও স্টুয়ার্ট দুজনেই একই সময় ১০.৯৮ সেকেন্ডে প্রতিযোগিতা শেষ করেন, তাই দুটি রৌপ্য পদক দেওয়া হয়; ফলে সরকারিভাবে, কোনো ব্রোঞ্জ পদক দেওয়া হয় নি।


text: ফাইনালে পিস্তল ছোঁড়ার মুহূর্তে আমেরিকান দৌড়বীর টোরি এডওয়ার্ডস নড়ে ওঠেন, এবং সম্ভবতঃ মনে করেছিলেন আবার প্রতিযোগিতা শুরু হবে; কিন্তু, তা না হওয়ায় তিনি সবশেষে প্রতিযোগিতা শেষ করেন। প্রতিযোগিতার শেষে, যুক্তরাষ্ট্র দলের পক্ষ থেকে এডওয়ার্ডসের ভুল শুরুর কারণ দেখিয়ে পুনর্বার দৌড়ের অনুরোধ করা হয়, কিন্তু তা খারিজ হয়ে যায় ও ফলাফল একই থাকে। এডওয়ার্ডসের বিবৃতি সত্বেও, প্রকৃতপক্ষে তাঁর প্রতিক্রিয়ার সময় ০.১৭৯ সেকেন্ড দ্রুততম না হলেও আটজন প্রতিযোগিনীর মধ্যে ধীরতমও ছিল না। হয়ত, তিনি যখন নড়ে ওঠেন তখন তিনি পায়ের কাছের ব্লকগুলিতে যথেষ্ট পরিমাণ চাপ দেননি যাতে অ্যালার্ম বেজে ওঠে, বা হয়তো, তাঁর শরীরের উপরের অংশই শুধু নড়ে ওঠে; পা ছিল স্থির।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text: এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -


text:
প্রত্যেক হিটের প্রথম তিনজন ও সবমিলিয়ে পরবর্তী সেরা দশজনকে নিয়ে কোয়ার্টার ফাইনাল বা রাউন্ড ২ অনুষ্ঠিত হয়।
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) একজনকে নিয়ে সেমিফাইনাল অনুষ্ঠিত হয়।
প্রত্যেক হিটের প্রথম চারজনকে (Q) নিয়ে ফাইনাল অনুষ্ঠিত হয়।


title: সোনিয়া উইলিয়ামস

text: সোনিয়া অলিভিয়া উইলিয়ামস (জন্ম ২৮শে মে, ১৯৭৯) একজন মহিলা স্প্রিন্টার যিনি আন্তর্জাতিক ক্ষেত্রে অ্যান্টিগুয়া ও বার্বুডার প্রতিনিধিত্ব করেন।


title: সোনিয়া উইলিয়ামস

text: উইলিয়ামস বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্টিগুয়া ও বার্বুডার প্রতিনিধিত্ব করেন। তিনি ১০০মিটার দৌড়বাজীতে অংশ নিয়ে প্রথম রাউন্ডে ষষ্ঠ স্থান অধিকার করেন; তাই আর এগোতে পারেননি। তাঁর দৌড়াতে সময় লাগে ১২.০৪সেকেন্ড।


title: জেমস ইয়াং সিম্পসন

text: স্যার জেমস ইয়াং সিম্পসন () ছিলেন একজন স্কটিশ ডাক্তার এবং চিকিত্সাশাস্ত্রের ইতিহাসের একজন গুরুত্বপূর্ণ ব্যক্তিত্ব। সিম্পসন ক্লোরোফর্মের অনুভূতিনাশক বৈশিষ্ট্যাবলী আবিষ্কৃত এবং এটি সাধারণ চিকিৎসাবিদ্যা বিষয়কে ব্যবহারের জন্য সফলভাবে প্রবর্তন করেছেন।


title: জেমস ইয়াং সিম্পসন

text:
জেমস সিম্পসন বার্থগেট, পশ্চিম লোথিয়ানে জন্ম গ্রহণ করেন। তিনি ছিলেন সাত ভাই-বোনদের (টমাস, জন, আলেকজান্ডার, ডেভিড, জর্জ এবং বোন মেরি) মধ্যে বড়। তার মাতা "মেরি জারভি" এবং পিতা "ডেভিড সিম্পসন", বার্থগেটের একজন রুটিওয়ালা। জেমস স্থানীয় স্কুলে তার প্রাথমিক শিক্ষা গ্রহণ করেন, কিন্তু তার সুস্পষ্ট ক্ষমতা দেখে তার পিতা এবং ভাই (তার মা মারা যান যখন তিনি ৯ বছর বয়সের) একসাথে মিলে তার কলেজ বেতন দেন এবং ১৪ বছর বয়স তিনি এডিনবরা বিশ্ববিদ্যালয় প্রবেশ করেন । ১৮৩২ সালে স্নাতক ডিগ্রী লাভের আগেই, তিনি ১৮৩০ সালে বিশ্ববিদ্যালয় থেকে যোগ্যতাপত্র প্রাপ্ত হন। তিনি এডিনবরা বিশ্ববিদ্যালয়ে ধাত্রীবিদ্যার অধ্যাপক এবং কুইন ভিক্টোরিয়াতে চিকিত্সক হিসেবে নিযুক্ত ছিল।
তিনি ১৮৭০ সালে মৃত্যুবরণ করেন।


title: যতীন সরকার

text: যতীন সরকার (জন্মঃ ১৯৩৬) যিনি অধ্যাপক যতীন সরকার নামেই সমধিক পরিচিত বাংলাদেশের একজন প্রগতিবাদী চিন্তাবিদ ও লেখক। আজীবন তিনি ময়মনসিংহে থেকেছেন এবং প্রধানত নাসিরাবাদ কলেজে বাংলা বিভাগে অধ্যাপনা করেছেন।তাঁর রচিত গ্রন্থসমূহ তাঁর গভীর মননশীলতা ও মুক্তচিন্তার স্বাক্ষর বহন করে। ১৯৬০-এর দশক থেকে তিনি ময়মনসিংহ শহরের সকল সাংস্কৃতিক কর্মকাণ্ডের সঙ্গে ঘনিষ্ঠভাবে জড়িত ছিলেন। তিনি অসাধারণ বাগ্মীতার জন্য জনপ্রিয়তা অর্জ্জন করেন। ২০১০ খ্রিস্টাব্দে তাঁকে স্বাধীনতা দিবস পুরস্কার প্রদান করা হয়।


title: যতীন সরকার

text: ১৯৩৬ খ্রিস্টাব্দের ১৮ আগস্ট (বাংলা ১৩৪৩ সনের ২ ভাদ্র) তারিখে যতীন সরকারের জন্ম হয় নেত্রকোনা জেলার কেন্দুয়া উপজেলার চন্দপাড়া গ্রামে।


title: যতীন সরকার

text: আনুষ্ঠানিক লেখাপড়া শুরু হয় রামপুর ফ্রি বোর্ড প্রাইমারি স্কুলে। ১৯৫৪ খ্রিস্টাব্দে তিনি মেট্রিক পরীক্ষায় পাস করেন। টিউশনি ক'রে টাকা জমিয়ে ১৯৫৫ খ্রিস্টাব্দে আইএ-তে ভর্তি হন নেত্রকোনা কলেজে। এ সময় নেত্রকোনা শহরে তিনি লজিং থাকতেন। এ সময় নেত্রকোনা কলেজের ছাত্রসংসদের সাহিত্য সম্পাদক নির্বাচিত হন। আইএ পাশের পর ১৯৫৭ খ্রিস্টাব্দে ময়মনসিংহের আনন্দমোহন কলেজে বিএ ক্লাশে ভর্তি হন। ১৯৫৯ খ্রিস্টাব্দে বিএ পরীক্ষা দিয়েই জীবিকার তাগিদে শিক্ষকতা শুরু করেন নেত্রকোনার আশুজিয়া হাইস্কুলে। এরপর তিনি শিক্ষকতা করেন বারহাট্টা থানা সদরের হাইস্কুলে। ১৯৬১ খ্রিস্টাব্দে তিনি বাংলা ভাষা ও সাহিত্য অধ্যয়নের জন্য রাজশাহী বিশ্ববিদ্যালয়ে। এমএ পাস করেন তিনি ১৯৬৩-তে। এ বছরই তিনি যোগ দেন ময়মনসিংহ জেলার গৌরীপুর হাইস্কুলে বাংলার মাস্টার হিসেবে। পরবর্তী বৎসরে, ১৯৬৪ খ্রিস্টাব্দে, তিনি ময়মনসিংহ শহরের নাসিরাবাদ কলেজে বাংলা বিষয়ে লেকচারার পদে চাকুরি লাভ করেন। ১৯৬৭ খ্রিস্টাব্দে কানন আইচ-এর সঙ্গে বিবাহবন্ধনে আবদ্ধ হন। যতীন সরকার এক পুত্র ও এক কন্যা সন্তানের জনক ছিলেন।


title: পাইল গাও এর জমিদার

text: প্রাচীন পুরাকীর্তির অন্যতম নিদর্শন সুনামগঞ্জের জগন্নাথপুর উপজেলার পাইলগাঁও'র জমিদারবাড়ি । প্রায় সাড়ে ৫ একর ভূমির ওপর প্রতিষ্ঠিত তিন শত বছরেরও বেশি পুরানো এ জমিদার বাড়িটি এ অঞ্চলের ইতিহাস-ঐতিহ্যের নিদর্শন । এ জমিদার পরিবারের শেষ জমিদার ব্রজেন্দ্র নারায়ণ চৌধুরী ছিলেন প্রখ্যাত শিক্ষাবিদ ও রাজনীতিবিদ। তিনি ছিলেন সিলেট বিভাগের কংগ্রেস সভাপতি এবং আসাম আইন পরিষদের সদস্য


title: পাইল গাও এর জমিদার

text: সিলেট বিভাগের সুনামগঞ্জ জেলায় জগন্নাথপুর উপজেলার অধিন ৯ নম্বার পাইলগাও ইউনিয়নের পাইল গাও গ্রামে ঐতিহ্যেবাহি এ জমিদারীর অবস্থান। । জমিদার বাড়ির দহ্মিণ দিকে সিলেটের ঐতিহ্যেবাহি কুশিয়ারা নদী বহমান।


title: পাইল গাও এর জমিদার

text: প্রখ্যাত ঐতিহাসিক অচ্যূতচরণ চৌধুরী পাইল গাও'র জমিদার বংশের 'রসময় বা রাসমোহন চৌধুরী' হতে প্রাপ্ত সূত্রে লিখেছেন যে; পাইল গাওয়ে বহু পূর্ব কালে পাল বংশীয় লোক বসবাস করত। এ গোষ্টিয় পদ্মলোচন নামক ব্যক্তির এক কন্যার নাম ছিল রোহিণী। কোন এক কারণে রাঢ় দেশের মঙ্গলকোট হতে আগত গৌতম গোত্রীয় কানাইলাল ধর রোহিণীকে বিবাহ করত গৃহ-জামাতা হয়ে এখানেই বসবাস শুরু করেন। কানাইলাল ধরের আট পুরুষ পরে বালক দাস নামের এক ব্যক্তির উদ্ভব হয় । এ বালক দাস থেকে এ বংশ বিস্তৃত হয় । বালক দাসের কয়েক পুরুষ পর উমানন্দ ধর ওরফে বিনোদ রায় দিল্লীর মোহাম্মদ শাহ বাদশা কর্তৃক চৌধুরী সনদ প্রাপ্ত হন। বিনোদ রায়ের মাধব রাম ও শ্রীরাম নামে দুই পুত্রের জন্ম হয়। তার মধ্যে মাধব রাম জনহিতকর কর্ম পালনে নিজ গ্রাম পাইল গাও'এ এক বিরাট দীঘি কনন করে সুনাম অর্জন করেন। তার দেয়া উক্ত দীঘি আজও ঐ অঞ্চলে মাধব রামের তালাব হিসেবে পরিচিত হচ্ছে। মাধব রামের দুই পুত্র মদনরাম ও মোহনরাম । উক্ত মোহনরামের ঘরে দুর্লভরাম, রামজীবন, হুলাসরাম ও যোগজীবন নামে চার পুত্রে জন্ম হয় । এই চার ভাই দশসনা বন্দোবস্তের সময় কিসমত আতোয়াজানের ১ থেকে ৪ নং তালুকের যতাক্রমে বন্দোবস্ত গ্রহণ করে তালুকদার নাম ধারণ করে । এদের মধ্যে হুলাসরাম বানিয়াচং রাজ্যের দেওয়ানি কার্যালয়ে উঁচ্চ পদের কর্মচারী নিযুক্ত হন। হুলাসরাম চৌধুরী বানিয়াচং রাজ্যের রাজা দেওয়ান উমেদ রজার অনুগ্রহে আতুয়াজান পরগণায় কতেক ভূমী দান প্রাপ্ত হন। হুলাসরামের প্রাপ্ত ভূমীর কিছু কিছু চাষগুয্য ও কিছু ভুমী চাষঅযুগ্য ছিল। পরবর্তিতে হুলাসরাম চাষঅযুগ্য ভূমীগুলোকে চাষযুগ্য করে তুললে এগুলোই এক বিরাট জমিদারীতে পরিণত হয়ে উঠে। হুলাস রামের ভাতুষ্পুত্র বিজয়নারায়ণের একমাত্র পুত্র ব্রজনাথ চৌধুরী জমিদারি বর্ধিত করে এক প্রভাবশালী জমিদারে পরিণত হন। ব্রজনাথ চৌধুরীর দুই পুত্র রসময় ও সুখময় চৌধুরী। রসময় চৌধুরীর পুত্র ব্রজেন্দ্র নারায়নই ছিলেন এ বংশের শেষ জমিদার।


title: রশীদ করীম

text: রশীদ করীম (জন্ম: ১৪ই আগস্ট, ১৯২৫—মৃত্যু: ২৬শে নভেম্বর, ২০১১) বাংলাদেশের প্রথিতযশা ঔপন্যাসিক। তাঁর প্রথম উপন্যাস "উত্তম পুরুষ"। তাঁর অন্যান্য কয়েকটি উপন্যাস হলো: "আমার যতো গ্লানি", "প্রসন্ন পাষাণ" ইত্যাদি। স্ত্রী-পুরুষের সম্পর্কের মধ্যে যে জটিলতা, যে রহস্য, যে সূক্ষ্মতা—সেদিকই তাঁর মনোযোগ ছিল বেশি। এই বিষয়টিকেই তিনি তাঁর সব উপন্যাসে সবচেয়ে আকর্ষণীয় বিষয় করেছেন। এটা তাঁর বিশেষ এলাকা। এ বিষয়ে তাঁর এক বিশেষ ও প্রখর অন্তর্দৃষ্টি ছিল। তাঁর উপন্যাসে সামাজিক প্রেক্ষাপট ছাড়িয়ে ব্যক্তিই প্রধান হয়ে ওঠে, মানুষই তাঁর প্রিয় অধীত বিষয়। বিশেষ করে নারী চরিত্র চিত্রণে তিনি গভীর অন্তর্দৃষ্টির পরিচয় দিয়েন। ১৯৮৪ সালে বাংলাদেশ সরকার তাঁকে একুশে পদক প্রদান করে।


title: পার্বত্য চট্টগ্রাম শান্তি চুক্তি

text: পার্বত্য শান্তি চুক্তি বাংলাদেশের পার্বত্য চট্টগ্রামের উপজাতি পাহাড়ীদের সঙ্গে রক্তক্ষয়ী সংঘর্ষ বন্ধ এবং শান্তি প্রতিষ্ঠার লক্ষ্যে সম্পাদিত একটি শান্তি চুক্তি। পার্বত্য চট্টগ্রামের উপজাতিদের প্রতিনিধি জনসংহতি সমিতির সঙ্গে বাংলাদেশ সরকার ১৯৯৭ খ্রিস্টাব্দের ২ ডিসেম্বর এই চুক্তি স্বাক্ষর করেছিল। এতে স্বাক্ষর করেন বাংলাদেশ সরকারের পক্ষে আবুল হাসনাত আব্দুল্লাহ এবং শান্তি বাহিনীর পক্ষে পার্বত্য চট্টগ্রাম জনসংহতি সমিতির নেতা সন্তু লারমা। এরপর ধীরে ধীরে উপজাতি-বাঙ্গালী সংঘর্ষ হ্রাস পায়। তবে এই চুক্তির অধিকাংশ শর্ত সরকার বাস্তবাযন করেনি। জনসংহতি সমিতির নেতা জ্যোতিরিন্দ্র বোধিপ্রিয় লারমা (সন্তু লারমা) অভিযোগ করেছেন, “সরকার চুক্তি বাস্তবায়নে আগ্রহী নয়, তারা বিশ্বাস ভঙ্গ করেছে।“


title: বাংলাদেশ-ভারত ছিটমহল

text: ছিটমহল দ্বারা এমন অঞ্চল বা ভূখণ্ডকে বোঝায় যা একটি স্বাধীন রাষ্ট্রের মূল ভূখণ্ডের অভ্যন্তরে বিচ্ছিন্ন অবস্থায় অবস্থিত অন্য কোনো স্বাধীন রাষ্ট্রের অন্তর্ভুক্ত এলাকা। বিশ্বের অনেক রাষ্ট্রের অভ্যন্তরেই অন্য রাষ্ট্রের এ ধরণের ছিটমহল রয়েছে। ২০১৫ সালের ০১ আগষ্টের পূর্বে ভারতের অভ্যন্তরে বাংলাদেশের আর বাংলাদেশের অভ্যন্তরে ভারতের সর্বমোট ১৬২ টি ছিটমহল ছিল। ০১আগষ্ট রাত ১২:০১ মিনিটে দুই দেশ ঐতিহাসিক মুজিব-ইন্দিরা চুক্তির আওতায় একে অন্যের অভ্যন্তরে থাকা নিজেদের ছিটমহলগুলো পরস্পরের সাথে বিনিময় করে। এক্ষেত্রে একটি উল্লেখযোগ্য ছিটমহল ছিল বাংলাদেশের কুড়িগ্রামে ভারতের ছিটমহল দাশিয়ারছড়া। দাশিয়ারছড়ার ভেতরেই আছে চন্দ্রখানা নামের বাংলাদেশের একটি ছিটমহল যেটি বাংলাদেশেই থেকে যায়। এটিই পৃথিবীর একমাত্র ছিটমহল ছিল যার অভ্যন্তরে অন্য দেশের আরেকটি ছিল। এছাড়া, ভারতের একটি 'থার্ড-অর্ডার' ছিটমহল 'দাহালা খাগড়াবাড়ি#৫১' বাংলাদেশ এর পঞ্চগড় জেলার দেবীগঞ্জ উপজেলায় অবস্থিত। এই ছিটমহলটি বাংলাদেশী গ্রাম 'উপানচৌকি ভজনী #১১০' দ্বারা পরিবেষ্টিত; যা আবার ভারতীয় ছিটমহল'বালাপাড়া খাগড়াবাড়ি' গ্রাম দ্বারা বেষ্টিত।


title: বাংলাদেশ-ভারত ছিটমহল

text: অখণ্ড ভারত বিভক্ত করে ভারত এবং পাকিস্তান নামক দুটি স্বাধীন রাষ্ট্র প্রতিষ্ঠার লগ্নে ১৯৪৭ খ্রিস্টাব্দে রেডক্লিফের মানচিত্র বিভাজন থেকেই উদ্ভব ছিটমহলের। এক দেশের ভূখণ্ডে থেকে যায় অন্য দেশের অংশ। এতে এক অসহনীয় মানবিক সমস্যার উদ্ভব হয় । ১৬২ টি ছিটমহল ছিল দুই প্রতিবেশী দেশে। এর মধ্যে ভারতের ১১১টি ছিটমহল ছিল বাংলাদেশের অভ্যন্তরে। আর বাংলাদেশের ৫১টি ছিটমহল ছিল ভারতের অভ্যন্তরে। এসব ছিটমহলে বসবাসকারী জনসংখ্যা ছিল প্রায় ৫১ হাজার। ২০১১ সালের জনগণনা অনুযায়ী বাংলাদেশের অভ্যন্তরে ভারতের ছিটমহলে বসবাসরত লোকসংখ্যা ছিল ৩৭ হাজার এবং ভারতের অভ্যন্তরে বাংলাদেশের ছিটমহলের লোকসংখ্যা ছিল ১৪ হাজার।২৪ হাজার ২৬৮ একর ভূমি নিয়ে দুই দেশের ছিটমহল ছিল। তার মধ্যে ভারতের জমির পরিমাণ ছিল ১৭ হাজার ১৫৮ একর। বাংলাদেশের ছিটমহলের জমির পরিমাণ ছিল ৭ হাজার ১১০ একর। ভারতীয় ছিটমহলগুলোর অধিকাংশই ছিল বাংলাদেশের উত্তর-পশ্চিমাঞ্চলে। এসবের মধ্যে লালমনিরহাটে ৫৯ টি, পঞ্চগড়ে ৩৬ টি, কুড়িগ্রামে ১২ টি ও নীলফামারিতে ৪ টি ভারতীয় ছিটমহল ছিল। অপরদিকে বাংলাদেশের ৫১টি ছিটমহলের অবস্থান ছিল ভারতের পশ্চিমবঙ্গ রাজ্যে। এর মধ্যে ৪৭টি কুচবিহার ও ৪ টি জলপাইগুড়ি জেলায় অবস্থিত ছিল।


title: বাংলাদেশ-ভারত ছিটমহল

text: কুচবিহার রাজ্যের কোচ রাজার জমিদারির কিছু অংশ রাজ্যের বাইরের বিভিন্ন থানা পঞ্চগড়, ডিমলা, দেবীগঞ্জ, পাটগ্রাম, হাতিবান্ধা, লালমনিরহাট, ফুলবাড়ী ও ভুরুঙ্গামারিতে অবস্থিত ছিল। ভারত ভাগের পর ওই আট থানা পূর্ব পাকিস্তানের অন্তর্ভুক্ত হয়। আর কুচবিহার একীভূত হয় পশ্চিমবঙ্গের সঙ্গে। ফলে ভারতের কিছু ভূখণ্ড আসে বাংলাদেশের কাছে। আর বাংলাদেশের কিছু ভূখণ্ড যায় ভারতে। এই ভূমিগুলোই ছিল ছিটমহল।


title: বাংলাদেশ-ভারত ছিটমহল

text: ১৯৪৭ সালে বাংলা ও পাঞ্জাবের সীমারেখা টানার পরিকল্পনা করেন লর্ড লুই মাউন্টব্যাটেন। তাঁর পরিকল্পনা অনুযায়ী ব্রিটিশ আইনজীবী সিরিল রেডক্লিফকে প্রধান করে সে বছরই গঠন করা হয় সীমানা নির্ধারণের কমিশন। ১৯৪৭ সালের ৮ জুলাই লন্ডন থেকে ভারতে আসেন রেডক্লিফ। মাত্র ছয় সপ্তাহের মাথায় ১৩ আগস্ট তিনি সীমানা নির্ধারণের চূড়ান্ত প্রতিবেদন দেন। এর তিন দিন পর ১৬ আগস্ট জনসমক্ষে প্রকাশ করা হয় সীমানার মানচিত্র।


title: বাংলাদেশ-ভারত ছিটমহল

text:
কোনো রকম সুবিবেচনা ছাড়াই হুট করে এ ধরনের একটি সিদ্ধান্ত নেওয়ায় সীমানা নির্ধারণের বিষয়টি যথাযথভাবে হয়নি। অভিযোগ রয়েছে, কমিশন সদস্যদের নিষ্ক্রিয়তা আর জমিদার, নবাব, স্থানীয় রাজনীতিবিদ ও চা-বাগানের মালিকেরা নিজেদের স্বার্থে দেশভাগের সীমারেখা নির্ধারণে প্রভাব ফেলেছে। আর উত্তরাধিকার সূত্রেই উপমহাদেশের বিভক্তির পর এই সমস্যা বয়ে বেড়াচ্ছে দুই দেশ।
১৯৫৮ সালের নেহেরু-নুন চক্তি অনুযায়ী বেরুবাড়ীর উত্তর দিকের অর্ধেক অংশ ভারত এবং দক্ষিণ দিকের অর্ধেক অংশ ও এর সংলগ্ন এলাকা পাবে বাংলাদেশ। চুক্তি অনুযায়ী বেরুবাড়ীর সীমানা নির্ধারণের উদ্যোগ নেওয়া হলেও ভারতের অসহযোগিতায় তা মুখ থুবড়ে পড়ে। ফলে বেরুবাড়ীর দক্ষিণ দিকের অর্ধেক অংশ ও এর ছিটমহলের সুরাহা হয়নি।
এরপর ১৯৭৪ এর মুজিব-ইন্দিরা চুক্তির পর দুই দেশ ছিটমহলের আলাদা আলাদাভাবে তালিকা তৈরির কাজ শুরু করে। কিন্তু দুই পক্ষের তালিকায় দেখা দেয় গরমিল। পরে ১৯৯৭ সালের ৯ এপ্রিল চূড়ান্ত হয় বাংলাদেশের অভ্যন্তরে ভারতের ১১১টি ও ভারতের অভ্যন্তরে বাংলাদেশের ৫১টি ছিটমহল রয়েছে।


title: বাংলাদেশ-ভারত ছিটমহল

text: এখানে বলে রাখা ভালো, ১৯৫৮ সালে সই হওয়া নেহেরু-নুন চুক্তিতে ছিটমহল বিনিময়ের উল্লেখ থাকলেও এ ব্যাপারে ভারতের তৎকালীন রাষ্ট্রপতি সে দেশের সংবিধানের ১৪৩ ধারা সম্পর্কে সুপ্রিম কোর্টের মতামত চান। তখন আদালতের পক্ষ থেকে বলা হয়, সংবিধানের সংশোধনীর মাধ্যমে বিষয়টির নিষ্পত্তি করতে হবে। পরে ভারতের পক্ষ থেকে বিভিন্ন সময়ে সংবিধান সংশোধনী আর জনগণনার অজুহাতে বিলম্বিত হয়েছে ছিটমহল বিনিময়।


title: বাংলাদেশ-ভারত ছিটমহল

text: ভারতীয়-বাংলাদেশ ছিটমহল গুলির মধ্যে এটি অন্যতম।


title: বাংলাদেশ-ভারত ছিটমহল

text: KICHUNA


title: মুজিব-ইন্দিরা চুক্তি

text: মুজিব-ইন্দিরা চুক্তি স্বাধীন বাংলাদেশ ও ভারত রাষ্ট্রদ্বয়ের মধ্যে সম্পাদিত গুরুত্বপূর্ণ একটি দ্বি-পক্ষীয় আন্তর্জাতিক চুক্তি। এটি ১৯৭৪ খ্রিস্টাব্দের মে মাসের তারিখে ১৬ তারিখে নয়াদিল্লীতে সম্পাদিত এবং বাংলাদেশের পক্ষে প্রধানমন্ত্রী শেখ মুজিবর রহমান এবং ভারতের পক্ষে প্রধানমন্ত্রী ইন্দিরা গান্ধী এই চুক্তিতে স্বাক্ষর করেছিলেন। বলা হয়েছে, “এই চুক্তিটি দুই দেশের প্রগাঢ় বন্ধুত্ব, আন্তরিক মনোভাব ও পারস্পরিক বিশ্বাস, আর সবার ওপর বঙ্গবন্ধু শেখ মুজিবুর রহমান এবং শ্রীমতী ইন্দিরা গান্ধী—এ দুজন মহান রাষ্ট্রনায়কের শান্তি ও সম্প্রীতির অন্তর্দৃষ্টির প্রতীক”। এই চুক্তির অন্যতম বিষয় ছিল সমঝোতার ভিত্তিতে বাংলাদেশ এবং ভারতের মধ্যকার স্থল-সীমানা নির্ধারণ সম্পন্ন করা ।


title: বাংলাদেশ-ভারত মৈত্রী চুক্তি ১৯৭২

text:
বাংলাদেশ-ভারত মৈত্রী চুক্তি ১৯৭২ একটি ২৫ বছর মেয়াদী চুক্তি যা বাংলাদেশ প্রতিষ্ঠার মাত্র তিন মাসের মধ্যে ১৯৭২ খ্রিস্টাব্দের ১৯শে মার্চ তারিখে ঢাকায় স্বাক্ষরিত হয়েছিল। ইংজেী ভাষায় প্রণীত এই চুক্তির শিরোনাম "The Indo-Bangla Treaty of Friendship, Cooperation and Peace" যার অনুবাদ ভারত-বাংলাদেশ মৈত্রী, সহযোগিতা ও শান্তি চুক্তি। বাংলাদেশের পক্ষে রাষ্ট্রপতি শেখ মুজিবুর রহমান এবং ভারতের পক্ষে প্রধানমন্ত্রী ইন্দিরা গান্ধী এই চুক্তিতে স্বাক্ষর করেছিলেন। এই চুক্তিতে ছিল ১২টি দফা। চুক্তিটি ২৫ বৎসর মেয়াদী হলেও নবায়নযোগ্য ছিল।
চুক্তির ভূমিকাংশে চুক্তি প্রণয়ন এবং সম্পাদনার প্রয়োজনীয়তার ককথা বর্ণনা করা হয়েছে। শান্তি, ধর্মনিরপেক্ষতা, গণতন্ত্র, সমাজতন্ত্র ও জাতীয়তাবাদেও একই আদর্শে অনুপ্রাণিত হয়ে এই আদর্শের বাস্তব রূপায়ণের লক্ষ্যে একযোগে সংগ্রাম , রক্তদান এবং আত্মত্যাগের মধ্য দিয়ে বন্ধুত্বের বন্ধন সুদৃঢ় করার অঙ্গীকার নিয়ে মুক্ত, স্বাধীন ও সার্বভৌম বাংলাদেশের বিজয় অভ্যূদয় ঘটিয়ে, সৌভ্রাতৃত্বপূর্ণ ও সৎ প্রতিবেশীসুলভ সম্পর্ক রক্ষা করতে এবং উভয় রাষ্ট্রের সীমান্তকে চিরস্থায়ী শান্তি ও বন্ধুত্বেও সীমান্ত হিসেবে রূপান্তরের দৃঢ় সংকল্প নিয়ে; নিরপেক্ষতা, শান্তিপূর্ণ সহাবস্থান, পারস্পারিক সহযোগীতা, অপরের আভ্যান্তরীণ ব্যাপারে হস্তক্ষেপ থেকে বিরত থেকে এবং আঞ্চলিক অখন্ডতা ও সার্বভৌমত্বকে সম্মান প্রদর্শনের মূলনীতিসমূহের প্রতি দৃঢ়ভাবে আস্থাশীল থেকে; শান্তি, স্থিতিশীলতা ও নিরাপত্তা রক্ষার দৃঢ় সংকল্প নিয়ে এবং সম্ভব্য সকল প্রকারের পারস্পারিক সহযোগীতার মাধ্যমে স্ব স্ব দেশের অগ্রগতির জন্য; উভয় দেশের মধ্যকার বর্তমান মৈত্রীপূর্ণ সম্পর্ক আরো স¤প্রসারণ ও জোরদার করার জন্য দৃঢ় সংকল্প নিয়ে; এশিয়া তথা বিশ্বের স্থায়ী শান্তির স্বার্থে এবং উভয় রাষ্ট্রের জাতীয় স্বার্থের প্রয়োজনে পারস্পরিক মৈত্রী ও সহযোগীতা আরো স¤প্রসারিতকরণে বিশ্বাসী হয়ে; বিশ্বের শান্তি ও নিরাপত্তা জোরদার করার উদ্দেশ্যে আন্তর্জাতিক উত্তেজনা প্রশমনে এবং উপনিবেশবাদ, বর্ণবৈষম্যবাদ ও সামন্তবাদের শেষ চিহ্নটুকৃ চৃড়ান্তভাবে নির্মুল করার লক্ষ্যে প্রয়াস চালানোর সিদ্ধান্ত গ্রহণ করে; আজকের বিশ্বের আন্তর্জাতিক সমস্যাগুলোর সমাধান যে শুধুমাত্র সহযোগীতার মাধ্যমে সম্ভব, বৈরিতা ও সংঘাতের মাধ্যমে নয় – এ ব্যাপাওে দৃঢ় প্রত্যয়ী হয়ে; রাষ্ট্রসংঘের সনদের নীতিমালা ও লক্ষ্যসমূহ অনুসরণে দৃঢ় প্রতিজ্ঞা পূনর্ব্যক্ত করে এক পক্ষে গণপ্রজাতন্ত্রী বাংলাদেশ ও অন্য পক্ষে প্রজাতন্ত্রী ভারত বর্তমান চুক্তি স্বাক্ষরের সিদ্ধান্ত নিয়েছে।


title: বাংলাদেশ-ভারত মৈত্রী চুক্তি ১৯৭২

text: চুক্তি সম্পাদনকারী উচ্চ মর্যাদাসম্পন্ন উভয় পক্ষ স্ব স্ব দেশের জনগণ যে আদর্শের জন্য একযোগে সংগ্রাম এবং স্বার্থত্যাগ করেছেন, সেই আদর্শে অনুপ্রাণিত হয়ে দ্ব্যর্থহীনভাবে ঘোষণা করছে যে, উভয় দেশ এবং তথাকার জনগণের মধ্যে দীর্ঘস্থায়ী শান্তি ও মৈত্রী বজায় থাকবে। একে অপরের স্বাধীনতা, সার্বভৌমত্ব ও আঞ্চলিক অখন্ডতার প্রতি সম্মান প্রদর্শন করবে এবং অপরের অভ্যান্তরীণ ব্যাপারে হস্তক্ষেপ না করার নীতিতে অবিচল থাকবে। চুক্তি সম্পাদনকারী উচ্চ মর্যাদাসম্পন্ন উভয়পক্ষ উল্লেখিত নীতিমালা এবং সমতা ও পারস্পরিক উপকারিতার নীতিসমূহের ভিত্তিতে উভয় দেশের মধ্যেকার বর্তমান বন্ধুত্বপূর্ণ সুপ্রতিবেশীসুলভ সার্বিক সহযোগীতা ও সম্পর্কের উন্নয়ন আরও জোরদার করবে।


title: বাংলাদেশ-ভারত মৈত্রী চুক্তি ১৯৭২

text: জাতি ধর্ম নির্বিশেষে সকল রাষ্ট্র ও জনগণের প্রতি সমতার নীতিতে আস্থাশীল থাকার আদর্শে পরিচালিত হয়ে চুক্তি সম্পাদনকারী উচ্চ মর্যাদাসম্পন্ন উভয়পক্ষ সর্ব প্রকারের উপনিবেশবাদ ও বর্ণ বৈষম্যবাদের নিন্দা করছে এবং তাকে চুড়ান্তভাবে ও সম্পূর্ণরূপে নির্মুল করার জন্য প্রচেষ্টা চালানোর ব্যাপারে তাদের দৃঢ় প্রতিজ্ঞার কথা পুনরুল্লেখ করছে। চুক্তি সম্পাদনকারী উচ্চ মর্যাদাসম্পন্ন উভয়পক্ষ উপরিউক্ত অভীষ্ট লক্ষ্য অর্জনের জন্য অন্যান্য রাষ্ট্রের সঙ্গে সহযোগীতা করবে এবং উপনিবেশবাদ ও বর্ণ বৈশম্যবিরোধী এবং জাতীয় মুক্তির সংগ্রামে জনগণের ন্যায়সঙ্গত আশা-আকাক্সক্ষার প্রতি অকুণ্ঠ সমর্থন দান করবে।


title: বাংলাদেশ-ভারত মৈত্রী চুক্তি ১৯৭২

text: চুক্তি সম্পাদনকারী উচ্চ মর্যাদাসম্পন্ন উভয়পক্ষ বিশ্বের উত্তেজনা প্রশমন, আন্তর্জাতিক শান্তি ও নিরাপত্তা রক্ষা এবং জাতীয় সার্বভৌমত্ব ও স্বাধীনতা মজবুত করার ব্যাপারে গুরুত্বপূর্ণ উপাদান হিসেবে জোটনিরপেক্ষতা ও শান্তিপূর্ণ সহাবস্থানের নীতির প্রতি তাদের অবিচল আস্থা পূনরুল্লেখ করছে।


title: বাংলাদেশ-ভারত মৈত্রী চুক্তি ১৯৭২

text: উভয় দেশের স্বার্থ-সংশ্লিষ্ট আন্তর্জাতিক সমস্যাবলী নিয়ে চুক্তি সম্পাদনকারী উচ্চ মর্যাদাসম্পন্ন পক্ষদ্বয় সকল স্তরে বৈঠক ও মত বিনিময়ের জন্য নিয়মিত যোগাযোগ করবে।


title: বাংলাদেশ-ভারত মৈত্রী চুক্তি ১৯৭২

text: চুক্তি সম্পাদনকারী উচ্চ মর্যাদাসম্পন্ন উভয়পক্ষ অর্থনৈতিক, বৈজ্ঞানিক ও কারিগরি ক্ষেত্রে পারস্পরিক সুবিধা এবং সর্বাতœক সহযোগীতা শক্তিশালী ও স¤প্রসারিত করে যাবে। উভয় দেশ সমতা, পারস্পরিক সুবিধা এবং সর্বোচ্চ আনুকুল্যপ্রাপ্ত রাষ্ট্রের বেলায় প্রযোজ্য নীতির ভিত্তিতে বাণিজ্য, পরিবহন ও যোগাযোগের ক্ষেত্রে সহযোগীতা স¤প্রসারিত করবে।


title: বাংলাদেশ-ভারত মৈত্রী চুক্তি ১৯৭২

text: চুক্তি সম্পাদনকারী উচ্চ মর্যাদাসম্পন্ন উভয়পক্ষ বন্যা নিয়ন্ত্রণ, নদী অববাহিকার উন্নয়ন এবং জল বিদ্যুৎ শক্তি ও সেচ ব্যবস্থা উন্নয়নের ক্ষেত্রে যৌথ সমীক্ষা পরিচলনা ও যৌথ কার্যক্রম গ্রহণে অভিন্ন মত পোষণ করে।


title: বাংলাদেশ-ভারত মৈত্রী চুক্তি ১৯৭২

text: চুক্তি সম্পাদনকারী উচ্চ মর্যাদাসম্পন্ন উভয়পক্ষ শিল্প, সাহিত্য, শিক্ষা, সংস্কৃতি ও খেলাধুলার ক্ষেত্রে সম্পর্ক উন্নয়নে সচেষ্ট হবে।


title: বাংলাদেশ-ভারত মৈত্রী চুক্তি ১৯৭২

text: দুই দেশের মধ্যেকার বর্তমান বন্ধুত্বপূর্ণ সম্পর্ক অনুযায়ী চুক্তি সম্পাদনকারী উচ্চ মর্যাদাসম্পন্ন পক্ষদ্বয়ের প্রত্যেকে ন্যায় ও নিষ্টার সাথে ঘোষণা করছে যে, তারা একে অপরের বিরুদ্ধে পরিচলিত কোন সামরিক চুক্তিতে আবদ্ধ হবে না ব অংশ গ্রহণ করবে না। চুক্তি সম্পাদনকারী উচ্চ মর্যাদাসম্পন্ন পক্ষদ্বয় একে অন্যের উপর আক্রমণ থেকে ও বিরত থাকবে এবং তাদের ভূখন্ডে এমন কোন কাজ করতে দিবে না যাতে চুক্তি সম্পাদনকারী কোন পক্ষের প্রতিরক্ষার ক্ষেত্রে কোন ক্ষতি হতে পারে অথবা কোন পক্ষেও নিরাপত্তার প্রতি হুমকি হিসেবে বিবেচিত হতে পারে।


title: বাংলাদেশ-ভারত মৈত্রী চুক্তি ১৯৭২

text: কোন এক পক্ষের বিরুদ্ধে তৃতীয় পক্ষ সশস্ত্র সংঘর্ষে লিপ্ত হলে চুক্তি সম্পাদনকারী উচ্চ মর্যাদাসম্পন্ন পক্ষদ্বয়ের প্রত্যেকে এতদুল্লেখিত তৃতীয় পক্ষকে যে কোন প্রকার সাহায্য দানে বিরত থাকবে। এতদ্ব্যতীত যে কোন পক্ষ আক্রান্ত হলে অথবা আক্রান্ত হওয়ার আশঙ্কা দেখা দিলে সেই আশঙ্কা দুরীভূত এবং নিজের দেশের শান্তি ও নিরাপত্তা সুনিশ্চিত করার উদ্দেশ্যে যথাযথ সক্রিয় ব্যবস্থা গ্রহণের জন্য উভয়পক্ষ জরুরি ভিত্তিতে আলাপ-আলোচনায় মিলিত হবে।


title: বাংলাদেশ-ভারত মৈত্রী চুক্তি ১৯৭২

text: চুক্তি সম্পাদনকারী উচ্চ মর্যাদাসম্পন্ন উভয়পক্ষ নিষ্ঠার সাথে ঘোষণা করছে যে, এই চুক্তির সঙ্গে অসঙ্গতিপূর্ণ ও অহিতকর হতে পারে এমন কোন গোপন বা প্রকাশ্য এক বা একাধিক রাষ্ট্রের সঙ্গে উভয়ের কেউই কোন প্রতিশ্রে“তিতে আবদ্ধ হবে না।


title: বাংলাদেশ-ভারত মৈত্রী চুক্তি ১৯৭২

text: এই চুক্তি পঁচিশ বছর মেয়াদের জন্য স্বাক্ষরিত হলো। চুক্তি সম্পাদনকারী উভয়পক্ষের পারস্পরিক সম্মতিতে চুক্তির মেয়াদ বাড়ানো যেতে পারে। অত্র চুক্তি স্বক্ষর করার দিন থেকে কার্যকরী হবে।


title: বাংলাদেশ-ভারত মৈত্রী চুক্তি ১৯৭২

text:
এই চুক্তির কোন এক বা একাধিক অনুচ্ছেদের বাস্তব অর্থ নিয়ে চুক্তি সম্পাদনকারী উচ্চ মর্যাদাসম্পন্ন পক্ষদ্বয়ের মধ্যে কোন মত পার্থক্য দেখা দিলে তা পারস্পরিক শ্রদ্ধা ও সমঝোতার মাধ্যমে শান্তিপূর্ণভাবে নিষ্পত্তি করতে হবে।
পররাষ্ট্র এবং প্রতিরক্ষা সংক্রান্ত বিষয়ে শর্ত থাকার কারণে এই চুক্তিটি বিশেষ তাৎপর্য বহন করেছে। অনুচ্ছেদ ৮-এ বলা হয়, “কোন দেশ অপর দেশের বিরুদ্ধে কোনরূপ সামরিক জোটে যোগ দিতে পারবে না এবং অপর দেশের বিরুদ্ধে কোন রকম সামরিক অভিযান পরিচালনা করতে পারবে না এবং তার সীমানাধীন স্থল, জল এবং আকাশ অপর রাষ্ট্রের সামরিক ক্ষতি অথবা অপর রাষ্ট্রের সংহতির প্রতি হুমকিস্বরূপ কোন কাজে ব্যবহার করতে দিতে পারবে না।”অন্য দিকে অনুচ্ছেদ ৯-এ বর্ণিত রয়েছে, “প্রত্যেক পার্টিই অন্য পার্টির বিপক্ষে কোন তৃতীয় পার্টিকে যে কোন সামরিক সংঘর্ষে কোন প্রকার সাহায্য দিতে পারবে না। যদি কোন পার্টি আক্রমণের শিকার হয় কিংবা আগ্রাসনের হুমকির মুখাপেক্ষি হয়, তবে অনতিবিলম্বে দুই পার্টিই পারষ্পরিক আলোচনার মাধ্যমে উপযুক্ত ব্যবস্থা গ্রহণ করবে সেই আক্রমণ কিংবা আগ্রাসনের হুমকির মোকাবেলা করার জন্য। এভাবেই দুই দেশের শান্তি ও সংহতি বজিয়ে রাখা হবে।” অনুচ্ছেদ ১০-এ বর্ণিত আছে, “এই চুক্তির পরিপন্থী কোন প্রকার অঙ্গীকার কোন পার্টিই অন্য কোন দেশ বা একাধিক দেশের সাথে খোলাভাবে কিংবা গোপনে করতে পারবে না।”


title: বাংলাদেশ-ভারত মৈত্রী চুক্তি ১৯৭২

text: এই চুক্তিটি প্রধানত ভারত-বিরোধীদের দ্বারা কঠোর ভাষায় সমালোচিত হয়েছে। এটিকে একটি "অসম" চুক্তি হিসাবে নিন্দা করা হয়েছে।


title: বেলুন

text: বেলুন () হচ্ছে গ্যাস যেমন হিলিয়াম, হাইড্রোজেন, নাইট্রাস অক্সাইড অথবা বাতাস ভর্তি একটি ব্যাগ বা থলে। আধুনিক বেলুন যদিও রাবার, ল্যাটেক্স, পলিক্লোরোফেরেন, নাইলন দিয়ে তৈরি হয়, তবে পূর্বে বেলুন তৈরি হতো পশু যেমন শুকরের মূত্রথলী থেকে। বহুকাল ধরে বেলুনকে মানুষ তার আকাশযান হিসেবে ব্যবহার করছে। আধুনিক যুগে বেলুনে আকাশ ভ্রমণ একপ্রকার প্রমোদভ্রমণ হিসেবে উপভোগ্য। তবে বিভিন্ন গবেষণা, জরিপ কিংবা সহজসাধ্য আকাশ ভ্রমণে বেলুনযান গুরুত্বের সাথেই ব্যবহৃত হয়।


title: বেলুন

text: শিশুরা খেলনা হিসেবে যে বেলুন ব্যবহার করে থাকে, তা সাধারণত ল্যাটেক্সের তৈরি হয়। সাধারণত মুখ দিয়ে জোরে ফু দিয়ে ফুলিয়ে এজাতীয় বেলুন ব্যবহৃত হয়। তবে ভিতরে কার্বন ডাইঅক্সাইড ব্যবহৃত হয় বলে বেলুন, বাতাসের তুলনায় ভারি হয়ে যায় এবং বাতাসে ভাসতে পারে না। রঙ-বেরঙের বেলুন দিয়ে জন্মদিনের উৎসবে ঘর সাজানোর রেওয়াজ বিশ্বের বিভিন্ন দেশে দেখা যায়।


title: বেলুন

text: সাধারণ বেলুনে হাইড্রোজেন গ্যাস ভরা হলে তা বাতাসে ভাসে। তখন বেলুনের মুখ সুতায় বেঁধে সে সুতা হাতে ধ’রে রাখতে হয়। হাইড্রোজেন গ্যাস বাতাসের চেয়ে হালকা বিধায় এরকম বেলুন বাতাসে ভাসে। শান্তির প্রতীক কবুতর উড়িয়ে যেমন অনেক অনুষ্ঠানের সূচনা করা হয় তেমনি একগুচ্ছ গ্যাস বেলুন অবমুক্ত করে অনুষ্ঠান উদ্বোধনের রেওয়াজ চালু হয়েছে। গ্যাস বেলুন ছেড়ে দিলে ভাসতে ভাসতে তা ক্রমশ: আকশে উঠে যায়। তবে সুতায় মুখ বাঁধা হলেও গ্যাস ‘লিক’ হয়ে যেতে থাকে এবং একসময় বেলুন নিচে নামতে শুরু করে।


title: বেলুন

text: বেলুন যখন যান হিসেবে ব্যবহৃত হয়, তখন তার আকৃতি হয় যথেষ্ট বড় এবং তা ভর্তি করা হয় সাধারণ বাতাসের থেকে হালকা কোনো গ্যাস দিয়ে —সাধারণত হিলিয়াম দিয়ে। বেলুনের নিচের দিকে একটা বাঁশ কিংবা বেতের ঝুড়ি রশি দিয়ে লাগানো থাকে। বেলুনকে গ্যাস পুরে ফুলিয়ে নিলে তা উর্ধ্বমুখী হয়, তখন তার নিচে ঝুড়িটা ঝুলে থাকে এবং মানুষ বা বেলুন যাত্রী এই ঝুড়িতে অবস্থান করেন। অতীতে বেলুনের উচ্চতা নিয়ন্ত্রণের জন্য ঝুড়িতে রাখা হতো বালির বস্তা। পরবর্তিতে বেলুনের উপরিভাগে আলগা পরিচলনক্ষম পর্দা লাগানোর মাধ্যমে বেলুনের ভিতরকার বাতাস প্রয়োজনমতো বের করে দেয়া ও ধরে রাখার ব্যবস্থা করার মাধ্যমে বেলুনের নিয়ন্ত্রণকে সহজ করা হয়।


title: ব্রজেন্দ্র নারায়ণ চৌধুরী

text: ব্রজেন্দ্র নারায়ণ চৌধুরী (জন্মঃ ১৮৮২ ইং, মৃত্যুঃ ১৯৭২ ইংরেজী) । জগন্নাথপুর উপজেলার ৯ নম্বর পাইল গাঁও ইউনিয়নের 'পাইল গাঁও' জমিদার পরিবারের শেষ জমিদার ব্রজেন্দ্র নারায়ণ চৌধুরী ছিলেন একজন প্রখ্যাত শিক্ষাবিদ ও রাজনৈতিক ব্যক্তিত্ব, যিনি বৃটিশ বিরোধী এবং ভারতের স্বাধীনতা অন্দোলনের পূর্ব বাংলায় বিপ্লবী ভূমিকা পালন করেন। তিনি ছিলেন সিলেট বিভাগের ভারতীয় জাতীয় কংগ্রেস সভাপতি এবং আসাম আইন পরিষদের সদস্য।


title: ব্রজেন্দ্র নারায়ণ চৌধুরী

text:
বংশ পরিচয়ের জন্য নিবন্ধ দেখুন সুখময় চৌধুরী
বাংলাদেশের সুনামগঞ্জ জেলার অন্তর্ভুক্ত আতুয়াজান পরগণার বর্তমান জগন্নাথপুর উপজেলার পাইল গাঁও গ্রামের প্রখ্যাত জমিদার বংশে ১৮৮২ সালে জন্মগ্রহণ করেন ব্রজেন্দ্র নারায়ণ চৌধুরী। প্রজাহিতৈষী জমিদার হিসেবে পরিচিত রসময় চৌধুরী ছিলেন তাঁর পিতা। সিলেটের আদালতের উকিল ও একজন অনারারী ম্যাজিষ্ট্রেট এবং পাইল গাঁওয়ের প্রখ্যাত জমিদার ব্রজেন্দ্রনাথ চৌধুরী ছিলেন ব্রজেন্দ্র নারায়ণ চৌধুরীর দাদা।


title: ব্রজেন্দ্র নারায়ণ চৌধুরী

text: ব্রজেন্দ্র নারায়ণ চৌধুরী প্রেসিডেন্সী কলেজ থেকে ইতিহাস ও অর্থনীতিতে কৃতিত্বের সাথে এম.এ পাস করে স্বর্ণপদক লাভ করেন। ১৯০৬ সালে তিনি বি.এল পরিক্ষা দেন এবং ১৯০৭ সালে সিলেট বারে যোগ দিয়ে বৎসরখানেক ওকালতি প্র্যাকটিস্ করেন।


title: ব্রজেন্দ্র নারায়ণ চৌধুরী

text: তাঁর কর্ম জীবনের শুরুতে প্রথমত সিলেট বারে উকিল হিসেবে যোগ দেন। ১৯০৮ সালে তার পিতার মৃত্যু হয়। এ সময় ওকালতি ত্যাগ করে পাইল গাঁওয়ের জমিদারি ষ্টেটের দায়িত্ব গ্রহণ করেন। তখন থেকে তিনি রাজনীতি ও সমাজসেবার কাজে আত্মনিয়োগ করেন। ১৯১৯ সালে তাঁর চাচা সুখময় চৌধুরীর উদ্যোগে নিজ তত্বাবধানে স্থাপিত হয় পাইল গাও ব্রজনাথ উচ্চ বিদ্যালয়। ১৯২৬ সালে তার পিতা রসময় চৌধুরীর নামে সিলেট শহরে চাচার সহযোগী হয়ে "রসময় মেমোরিয়াল হাই স্কুল" স্থাপন করেন। ১৯৩৯ সালে সিলেট চৌহাট্টাস্থিত নিজ বাড়িতে সিলেট সরকারি মহিলা কলেজ স্থাপিত করে দুই বৎসর তিনি অবৈতনিক অধ্যক্ষের দায়িত্ব পালন করেন। বর্তমানে এটি সিলেট সরকারি মহিলা কলেজে রুপান্তর।


title: ব্রজেন্দ্র নারায়ণ চৌধুরী

text:
১৯১১ সালে বঙ্গভঙ্গ রদ হয়ে সিলেট যখন পুণরায় আসামে যুক্ত হয়, সেই থেকে তিনি সিলেটকে বঙ্গ প্রদেশের সঙ্গে সংযুক্ত রাখতে রাজনীতে যোগদেন। এ উদ্দেশ্য সফল করতে ১৯২০ সালে গঠন করেন "Sylhet Re Union League"। এ সময় রায় বাহাদুর গিরিশ চন্দ্র নাগ ও রায় বাহাদুর রমণী মোহন দাস তার সহকর্মী হিসেবে সঙ্গী হয়েছিলেন। ব্রজেন্দ্র নারায়ণ চৌধুরী ১৯২৩ সাল পর্যন্ত স্বরাজ্য দলের নেতা হিসেবে কাজ করেন। ১৯২৪ সালে সুরমা উপত্যকা রাষ্ট্রীয় সম্মিলনের ষষ্ঠ অধিবেশনে অভ্যর্থনা সমিতির সভাপতি মনোনিত হন। সুনামগঞ্জ জেলায় অনুষ্টিত এ সম্মিলনের সভানেত্রীত্ব করেন শ্রীমতি সরোজিনী নাইডু। ১৯২৯ সালে তিনি সিলেট কাছাড় বন্যা সাহায্য কমিটির অর্গেনাইজার ও সেক্রেটারী নিযুক্ত হন। ১৯৩০ সালে আইন অমান্য আন্দোলনের সময় জেলা কংগ্রেসের সভাপতিরুপে বিশেষ ভুমিকা রাখেন। ঐ বছরের মে মাসের ৩ তারিখে তাকে গ্রেফতার করে কারাগারে প্রেরণ করা হয়। জেল থেকে বের হয়ে দ্বিতীয়বার এ আন্দোলনে যোগ দিয়ে ১৯৩২ সালে গ্রেফতার হয়ে দুই বৎসরের জন্য আবার কারারুদ্ধ হন । ১৯৩৬ থেকে ১৯৪০ সাল পর্যন্ত বিনা প্রতিদ্বন্ধিতায় প্রাদেশিক ও কেন্দ্রীয় পরিষদে নির্বাচিত প্রতিনিধি ছিলেন। কংগ্রেস হাই কমান্ডের সাথে মতবিরোধ হওয়ায় ১৯৪১ সালে তিনি সদস্য পদ ত্যাগ করেন । ১৯৪৭ সালে সিলেট গণ ভোটের সময় তিনি কংগ্রেসের হয়ে কাজ করেন।
১৯৪১ সালে রাজনীতি থেকে অবসরগ্রহণ করে তিনি জনশক্তি প্রেস নামের প্রতিষ্ঠান করে এর সম্পাদকের দায়িত্ব নেন। বহু দিন এ প্রেসের মাধ্যমে স্বদেশী আন্দোলনে ভূমিকা রাখেন। এখান থেকে তিনি "পাইল গাঁও ধর বংশ" এবং "স্মৃতি ও প্রীতি" দুটি গ্রন্থ রচনা করে প্রকাশ করেন।


title: ব্রজেন্দ্র নারায়ণ চৌধুরী

text: দেশ বিভাগের পর বিভিন্ন হিন্দু পরিবারের লোকজন-সহ হিন্দু নেতারাও যখন ভারতে চলে যান, সে সময় তার বংশীয় অনেক লোক ভারতে পারি জমালেও তিনি স্বদেশের মায়া ত্যাগ করতে পারেননি। তখন নিজ বাড়িতে ও শহরের বাসায় থেকে নিজের স্থাপিত স্কুলসমূহের পরিচালনাসহ বিভিন্ন জনসেবার কাজে অবসর সময় ব্যয় করেন । ১৯৭২ সালে তিনি গুরুতর অসুস্থ হয়ে পড়েন। চিকিৎসার জন্য তাঁকে কলকাতায় নেয়া হলে ১৩৭৯ বাংলার ভাদ্র মাসের ১৪ তারিখে সেখানেই প্রাণত্যাগ করেন।


title: ছিটমহল

text: ছিটমহল () ভৌগোলিক সীমানা থেকে বিচ্ছিন্ন কিছু ভূখন্ড বা অন্য দেশের মধ্যে একটি দেশের বিচ্ছিন্ন অঞ্চল যা রাজনৈতিক ভূগোল অনুসারে সত্য। বিচ্ছিন্ন কিছু জনপদ।


title: সেত

text: সেত ()(বিকল্প বানান সেথ, সেতেশ, সুতেখ, সেতেখ অথবা সুতি) প্রাচীন মিশরীয় ধর্ম বিশ্বাসে তিনি ছিল মরুভূমি, ঝড় ও বিদেশীদের দেবতা। পরবর্তী পুরাণে তিনি ছিল অন্ধকার এবং বিশৃঙ্খলারও দেবতা। প্রাচীন গ্রিসে তার নাম দেয়া হয়েছিল Σήθ (সেত)।


title: সেত

text: সেত নামের অর্থ অজানা, কিন্তু ঐতিহাসিক কালে কয়েকটি ছদ্ম-ব্যুৎপত্তি কথা জানা যায়, যারা ইঙ্গিত করে প্রাচীন মিশরীয়রা এই নামটির সাথে তিনটা ভিন্ন অর্থ সম্পৃক্ত করত: দ্বিধার প্রনোদনা দানকারী, পরিত্যাগকারী এবং মাতাল। মিশরীয় চিত্রলিপির উপর ভিত্তি করে থেকে তার নামের উচ্চারণ ধ্বনি পুনঃনির্মিত হয়েছে () হিসেবে এবং কপটিক ভাষায় লিখিত বিভিন্ন দলিল দস্তাবেজে তার উল্লেখ দেখা যায় "Sēt"।


title: সেত

text: চিত্রকলায় সেতকে অধিকাংশক্ষেত্রেই একটা কাল্পনিক প্রানী হিসেবে চিত্রত করা হয় যার নাম মিশরতাত্ত্বিকগণ দিয়েছেন "সেত জন্তু" বা "টাইফনিয় জন্তু"। এই টাইফনের বাঁকান নাক, চারকোনা কান, লেজের প্রান্ত দ্বি-খণ্ডিত এবং কুকুর সদৃশ দেহ; কখনো কখনো সেতকে মানব দেহ এবং সেত জন্তুর মত মাথার অধিকারী হিসেবেও চিত্রিত করা হয়। জানা কোন প্রানীর সাথেই এই জন্তুর সদৃশ্যতা নেই, কিন্তু aardavak, গাধা, শিয়াল অথবা ফেনেক শৃগালের শংকর ভাবা যেতে পারে। বড় আকারের সমতল শীর্ষ বিশিষ্ট শিংগুলো দেখে জিরাফের সাথে সাদৃশ্য প্রস্তাব করেন কোন কোন Egyptologists । তবে, প্রাচীন মিশরীয়রা জিরাফ এবং সেত জন্তুর মধ্যে পার্থক্য বেশ যত্নের সাথেই ফুটিয়ে তুলত। পরবর্তীকালে সেতকে চিত্রিত করা হত গাধা অথবা গাধার মাথা বিশিষ্ট মানবদেহ এঁকে।


title: নাদিয়া কোমেনিচি

text: নাদিয়া কোমেনিচি (; জন্ম: ১২ নভেম্বর ১৯৬১) বিশ্বখ্যাত জিমন্যাস্ট হিসেবে সর্বজনস্বীকৃত প্রতিভা। পুরো নাম 'নাদিয়া এলেনা কোমেনিচি'। তাঁর জন্ম রোমানিয়ায়।


title: নাদিয়া কোমেনিচি

text: ১৯৭৬ সালে কানাডার কুইবেক প্রদেশের মন্ট্রিলে অনুষ্ঠিত গ্রীষ্মকালীন অলিম্পিকে তিনি ৩টি স্বর্ণপদক জয়লাভ করেন। এই অলিম্পিক আসরে তিনি খুবই বিরল প্রকৃতির জিমন্যাস্টদের একজন হিসেবে চিহ্নিত হন যিনি যে-কোন অলিম্পিকের জিমন্যাস্ট ইভেন্টে সর্বমোট ১০ স্কোরের মধ্যে ১০ স্কোরই গড়ে সকলকে বিস্মিত করেন।


title: নাদিয়া কোমেনিচি

text: এছাড়াও, তিনি ১৯৮০ সালের গ্রীষ্মকালীন অলিম্পিকে ২টি স্বর্ণপদক লাভ করেছিলেন। বিশ্বের অন্যতম সেরা জিমন্যাস্টদের একজন হিসেবে চিহ্নিত হয়ে আছেন তিনি তাঁর স্ব-মহিমায়।


title: নাদিয়া কোমেনিচি

text: নাদিয়া কোমেনিচি রোমানিয়ার ঘিওর্ঘি ঘিওরঘিউ-দেজ (বর্তমান ওয়ানস্টি) প্রদেশে জন্মগ্রহণ করেন। তাঁর বাবা ঘিওর্ঘি এবং মা স্টিফানিয়া-আলেকজান্দ্রিয়ানা। তাঁর গর্ভবতী মা একটি রাশিয়ান চলচ্চিত্র দেখছিলেন যাতে নায়িকার নাম ছিল নাদিয়া। নাদিয়া শব্দটির অর্থ হচ্ছে 'আশা'। এরপর তিনি সিদ্ধান্ত নেন যে তিনিও তার কন্যারও নাম রাখবেন নাদিয়া। নাদিয়া'র একটি ছোট ভাই রয়েছে যার নাম আর্দ্রিয়ান।


title: নাদিয়া কোমেনিচি

text: নাদিয়া কিন্ডারগার্টেনে অধ্যয়নের মাধ্যমে শিক্ষাজীবন শুরু করেন। কিন্ডারগার্টেনের স্থানীয় একটি 'ফ্ল্যাকার' নামীয় দল ছিল ও সেখানে তিনি জিমন্যাস্ট হিসেবে প্রশিক্ষণ নেন। তাঁকে পূর্ণাঙ্গভাবে সহায়তা করেন - 'ডানকান' এবং 'মানটিনু' নামীয় দুইজন কোচ।


title: নাদিয়া কোমেনিচি

text: ছয় বছর বয়সে ছোট্ট নাদিয়া বেলা কেরোলি'র পরীক্ষামূলক জিমন্যাস্টিকস বিদ্যালয়ে ভর্তি হন। সেখানেই কেরোলি তাঁর প্রতিভা সম্পর্কে সম্যক অবগত হন। বিদ্যালয় প্রাঙ্গনে তাকে জিমন্যাস্টিকসের 'কার্টহুইল' ইভেন্টে অংশগ্রহণ করতে দেখেন ও চিহ্নিত করেন। ১৯৬৮ সালে নাদিয়া ক্যারোলিজের সাথে প্রশিক্ষণ গ্রহণ করেছিলেন। তখন তার বয়স ছিল ৭ বছর। ওয়ানস্টিতে বেলা এবং তাঁর স্ত্রী মার্তা'র প্রতিষ্ঠিত জিমন্যাস্টিকস বিদ্যালয়ে প্রতিষ্ঠাকালীন সময়ে তিনি ছিলেন প্রথম ব্যাচের ছাত্রীদের একজন। অপ্রিয় হলেও সত্যি যে, ক্যারোলি বিদ্যালয়ে অনেক ছাত্র থাকলেও কোমেনিচিই ছিলেন একমাত্র ছাত্রী যিনি কয়েকবছর বাড়ি থেকে নিয়মিতভাবে বিদ্যালয়ে গমন করতে সক্ষম হয়েছিলেন। কারণ, তিনি ঐ এলাকায় বসবাস করতেন।


title: নাদিয়া কোমেনিচি

text: ১৯৬৯ সালে নাদিয়া তাঁর প্রথম 'রোমানিয়ান ন্যাশনাল চ্যাম্পিয়নশীপে' জিমন্যাস্টিকসে ১৩শ স্থান অধিকার করেন। এক বছর পর ১৯৭০ সালে তিনি তাঁর নিজ শহরে জিমন্যাস্টিকসের একটি দল গঠন করেন এবং রোমানিয়ার ইতিহাসে কনিষ্ঠতম জিমন্যাস্ট হিসেবে জয়লাভ করেন। ১৯৭১ সালে তিনি তাঁর জীবনের প্রথম আন্তর্জাতিক প্রতিযোগিতায় অংশগ্রহণ করার সুযোগ পান। যুগোস্লাভিয়া সমাজতান্ত্রিক রাষ্ট্রের সাথে রোমানিয়ার দ্বি-দেশীয় প্রতিযোগিতায় তিনি শিরোপা লাভ করে দলকে স্বর্ণপদক উপহার দেন। পরবর্তীতে কয়েকবছর জুনিয়র হিসেবে অনেক জাতীয় প্রতিযোগিতায় অংশগ্রহণসহ হাঙ্গেরী, ইতালি, পোল্যান্ড - প্রতিবেশী দেশগুলোর সাথে দ্বি-দেশীয় খেলায় অংশ নেন।


title: নাদিয়া কোমেনিচি

text: ১১ বছর বয়সে ১৯৭৩ সালে দ্রুঝবা'য় অনুষ্ঠিত "জুনিয়র ফ্রেন্ডশীপ টুর্ণামেন্টে" কোমেনিচি 'অল-রাউন্ড' ইভেন্টে স্বর্ণপদক জয়ের পাশাপাশি জিমন্যাস্টিকসের 'ভল্ট' এবং 'আনইভেন বার' ইভেন্টে শিরোপা লাভ করেন।


title: নাদিয়া কোমেনিচি

text: মাত্র ১৪ বছর বয়সে কানাডার মন্ট্রিলে অনুষ্ঠিত ১৯৭৬ সালের গ্রীষ্মকালীন অলিম্পিকে অংশগ্রহণ করেন। প্রতিযোগিতায় নাদিয়া কোমেনিচি অন্যতম সেরা তারকা খেলোয়াড়ের মর্যাদা লাভ করেছিলেন। প্রতিযোগিতায় দলের অংশ হিসেবে তিনি "আনইভেন বার" খেলায় তাঁর সেরা ক্রীড়ানৈপুণ্য প্রদর্শন করেন। ১৮ জুলাই, ১৯৭৬ তারিখটি ছিল বিশ্বক্রীড়াঙ্গনে অন্যতম স্মরণীয় একটি দিন। এদিন তিনি ঐ ইভেন্টে ১০ পয়েন্টের মানদণ্ডের মধ্যে পূর্ণাঙ্গ ১০ পয়েন্টই অর্জন করে উপস্থিত সকলকে হতবাক ও বিস্মিত করেছিলেন।


title: নাদিয়া কোমেনিচি

text: আধুনিক অলিম্পিকে জিমন্যাসটিক্সের ইতিহাসে ১০ স্কোরটি যে-কোন স্তরের প্রতিযোগী হিসেবে প্রথমবারের মতো নাদিয়া কোমেনিচিকে করতে দেখা যায়। কিন্তু ঐ সময়কার স্কোরবোর্ডের দূর্বলতাজনিত কারণে ১০.০ স্কোরটি সঠিকভাবে প্রদর্শিত হয়নি। নাদিয়া'র পূর্ণাঙ্গ স্কোরকে বোর্ড উল্লেখ করেছিল ১.০ হিসেবে! এছাড়াও কোমেনিচি আরো অতিরিক্ত ৬ বার ১০.০ স্কোর অর্জন করেছিলেন। বারে শিরোপাধারী হন এবং ফ্লোরে ব্রোঞ্জ পদক লাভ করেন। রোমানিয়ার দলটি দলগতভাবে প্রতিযোগিতায় ২য় স্থান অধিকার করেছিল।


title: নাদিয়া কোমেনিচি

text: কোমেনিচি সকল পর্যায়ের ক্রীড়া প্রতিযোগিতা থেকে ১৯৮১ সালে অবসর নেন। আনুষ্ঠানিকভাবে তার অবসর গ্রহণের অনুষ্ঠান ১৯৮৪ সালে অনুষ্ঠিত হয়। এতে আন্তর্জাতিক অলিম্পিক কমিটি বা আইওসি'র চেয়ারম্যান উপস্থিত ছিলেন।


title: নাদিয়া কোমেনিচি

text: কোমেনিচি অনেকগুলো দাতব্য সংস্থা ও আন্তর্জাতিক সংগঠনের সাথে জড়িত রয়েছেন। ১৯৯৯ সালে তিনি ১ম অ্যাথলেট হিসেবে জাতিসংঘে আমন্ত্রিত হয়েছিলেন। সেখানে তিনি আন্তর্জাতিক স্বেচ্ছাসেবক বর্ষ, ২০০০-এর শুভেচ্ছা বক্তব্য পেশ করেছিলেন। বর্তমানে তিনি আন্তর্জাতিক বিশেষ অলিম্পিক ক্রীড়ায় পরিচালকমণ্ডলীর ভাইস-চেয়ারম্যান এবং মাসকুল্যার ডাইস্ট্রোফি অ্যাসোসিয়েশনের পরিচালকমণ্ডলীর সহ-সভাপতি হিসেবে সম্পৃক্ত রয়েছেন। এছাড়াও, তিনি ব্যক্তিগতভাবে বুখারেস্টভিত্তিক 'নাদিয়া কোমেনিচি চিলড্রেনস্ ক্লিনিকের' সাথে জড়িত আছেন। ক্লিনিকটি স্বল্পমূল্যের পাশাপাশি বিনামূল্যে সামাজিক কার্যক্রমের অংশ হিসেবে রোমানিয়ার শিশুদেরকে স্বাস্থ্য সেবা প্রদান করে আসছে।


title: নাদিয়া কোমেনিচি

text: ২০০৩ সালে রোমানিয়া সরকার তাঁকে 'অনাররী কনসাল জেনারেল' হিসেবে যুক্তরাষ্ট্রে নিযুক্ত করে। রোমানিয়া-যুক্তরাষ্ট্রের দ্বি-পক্ষীয় সম্পর্ক আরো মজবুত, দৃঢ় ও জোরদার করার লক্ষ্যেই এ নিয়োগ দেয়া হয়। তিনি ওকলেহোমা অঙ্গরাজ্যের নরম্যান অফিসে নিজ দায়িত্ব সুচারুরূপে পালন করে যাচ্ছেন।১৯৯১ সালে রোমানিয়া থেকে নাদিয়া কানাডায় অবস্থান করতে থাকেন। ঐ বছরেই মন্ট্রিলে অবস্থানের সময় আমেরিকান জিমন্যাস্ট বার্ট কোনারের সাথে একত্রিত হন তিনি। তাঁদের মধ্যে প্রথম সাক্ষাৎ ঘটেছিল আমেরিকান কাপে ১৯৭৬ সালে। কোনার নাদিয়াকে ওকলেহোমায় বসবাসের প্রস্তাব দেন। ১৯৯৪ সালের ১২ নভেম্বর নাদিয়া কোমেনিচি তাঁর ৩৩তম জন্মদিনে বিবাহ সম্পর্কীয় চুক্তিতে আবদ্ধ হন। কম্যুনিজমের পতন এবং নিকোলাই চসেস্কু'র মৃত্যুর পর বার্ট কোনারকে সাথে নিয়ে তিনি প্রথমবার রোমানিয়ায় ফিরে আসেন। ২৭ এপ্রিল, ১৯৯৬ সালে বুখারেস্টে তাঁরা বিবাহবন্ধনে আবদ্ধ হন। তাদের এই বিবাহ অনুষ্ঠানটি রোমানিয়ায় টেলিভিশনের মাধ্যমে সরাসরি সম্প্রচার করা হয়। পরবর্তীতে সাবেক 'প্রেসিডেন্সিয়াল প্যালেসে' এ দম্পত্তির বিবাহ-পরবর্তী সম্বর্ধনা অনুষ্ঠিত হয়।


title: নাদিয়া কোমেনিচি

text: ২৯ জুন, ২০০১ সালে নাদিয়া যুক্তরাষ্ট্রের নাগরিকত্ব লাভ করেছিলেন। পাশাপাশি রোমানিয়ার পাসপোর্টও বহন করতেন তিনি। অর্থাৎ, তিনি দ্বৈত নাগরিকত্বের অধিকারীনি ছিলেন।


title: নাদিয়া কোমেনিচি

text: ওকলেহোমা শহরেই নাদিয়া কোমেনিচি-বার্ট কোনার দম্পত্তির ১ম সন্তান জন্মগ্রহণ করে। "ডাইল্যান পল কোনার" নামীয় পুত্রসন্তানটি ৩ জুন, ২০০৬ সালে ভূমিষ্ঠ হয়।


title: মুক্তাঝুরি

text: এটি সাধারণত রাস্তার ধারে, অব্যবহার্য জমিতে, দেওয়ালের ফাটলে ইত্যাদি জায়গায় জন্মায়। তাছাড়াও নদীর পাড়ে, জঙ্গলের ধারে পাথুরে পাহাড়ি এলাকায় ইত্যাদি জায়গাতেও জন্মায়। এটি সাধারণত ছায়াময় ও স্যাঁতসেঁতে জায়গা পছন্দ করে। সমূদ্রপৃষ্ঠ থেকে ১৩৫০ মিটার উচ্চতা পর্যন্ত এই উদ্ভিদটি জন্মায়।


title: মুক্তাঝুরি

text: ভারত, দক্ষিণ পূর্ব এশিয়া, ইয়েমেন, ওসিয়ানিয়া, নাইজেরিয়া, নিরক্ষীয় আফ্রিকার অংশগুলিতে, ভারত মহাসাগরীয় দ্বীপগুলিতে ইত্যাদি নিরক্ষীয় অঞ্চলে এটি ব্যাপকভাবে বিস্তৃত।


title: বাসক

text: বাসক একটি ভারত উপমহাদেশীয় ভেষজ উদ্ভিদ। এ উদ্ভিদটির বৈজ্ঞানিক নাম "আড়াটোডা বাসিকা"। ভারত উপমহাদেশের প্রায় সর্বত্র এটি জন্মে। হিন্দীতে এক বলা হয় ‘আডুসা’, ‘বানসা’ অথবা ‘ভাসিকা’। তবে সংস্কৃত নামের ভিত্তিতে এটির ব্যবসায়িক নাম “বাসক”। আর্দ্র, সমতলভূমিতে এটি বেশী জন্মে। লোকালয়ের কাছেই জন্মে বেশী।


title: বাসক

text: হালকা হলুদে রংয়ের ডালপালাযুক্ত ১ থেকে ২ মি. উঁচু গাছ, ঋতুভেদে সর্ব্বদাই প্রায় সবুজ থাকে। বল্লমাকারের পাতা বেশ বড়। ফুল ঘন, ছোট স্পাইকের ওপর ফোটে। স্পাইকের বৃন্ত পাতার চেয়ে ছোট। স্পাইকের ওপর পাতার আকারে উপপত্র থাকে যার গায়ে ঘন এবং মোটা শিরা থাকে। ফুলের দল (কোরোল্লা বা পত্রমূলাবর্ত) সাদা বর্ণ। তার ওপর বেগুনী দাগ থাকে। ফল সুপারি আকৃতির, বীজে ভর্তি।


title: বাসক

text: তাজা অথবা শুকানো পাতা ওষুধের কাজে লাগে। বাসকের পাতায় "ভাসিসিন" নামীর ক্ষারীয় পদার্থ এবং তেল থাকে। শ্বাসনালীর লালাগ্রন্থিকে সক্রিয় করে বলে বাসক শ্লেষ্মানাশক হিসেবে প্রসিদ্ধ । বাসক পাতার নির্যাস, রস বা সিরাপ শ্লেষ্মা তরল করে নির্গমে সুবিধা ক’রে দেয় বলে সর্দি, কাশি এবং শ্বাসনালীর প্রদাহমূলক ব্যাধিতে বিশেষ উপকারী। তবে অধিক মাত্রায় খেলে বমি হয়, অন্তত: বমির ভাব বা নসিয়া হয়, অস্বস্তি হয়। পানির জীবাণু মুক্ত করতে, হাত-পা ফুলে গেলে, চামড়ার রং উজ্জ্বল করতে এ গাছের উপকারিতা অনেক। বৈজ্ঞানিক পরীক্ষায় বাসকের ভেষজ গুণাবলি প্রমাণিত হয়েছে।


title: বাসক

text: বাসকের পাতা সবুজ খাদ্য হিসেবে ব্যবহৃত হয় এবং পাতা থেকে হলদে রং পাওয়া যায়। বাসক পাতায় এমন কিছু ক্ষারীয় পদার্থ আছে যায় ফলে ছত্রাক জন্মায় না এবং পোকামাকড় ধরে না বলে ফল প্যাকিং এবং সংরক্ষণ করার কাজে ব্যবহৃত হয়। পাতায় কিছু দুর্গন্ধ আছে বলে পশুরা মুখ দেয় না। সেই কারণে চাষ আবাদের জন্য জমি উদ্ধারের কাজে বাসকের পাতা বিশেষ উপকারী।


title: ছাতিম

text: ছাতিম গাছ () “অ্যাপোসাইনেসি” বর্গের অন্তর্ভুক্ত একটি উদ্ভিদ যার বৈজ্ঞানিক নাম "এলস্টোনিয়া স্কলারিস" ("Alstonia scholaris", "Echites scholaris" L. Mant., "Pala scholaris" L. Roberty)। এর আদি নিবাস ভারতীয় উপমহাদেশ ও দক্ষিণ-পূর্ব এশিয়ায়। ক্রান্তীয় অঞ্চলের এই গাছটি বাংলাদেশসহ ভারতীয় উপমহাদেশের সর্বত্র জন্মে। আর্দ্র, কর্দমাক্ত, জলসিক্ত স্থানে ছাতিম বেশি জন্মে। ছাতিম মূলাবর্তে সাতটি পাতা এক সঙ্গে থাকে বলে সংস্কৃত ভাষায় একে 'সপ্তপর্ণ' বা 'সপ্তপর্ণা' নামে ডাকা হয়। ছাতিম গাছ হল পশ্চিমবঙ্গের রাজ্য উদ্ভিদ।


title: ছাতিম

text: ছাতিম গাছ ৪০ মিটার পর্যন্ত লম্বা হয়। বহুশাখা বিশিষ্ট গাছটির ছাল গন্ধহীন, অসমতল ও ধুসর। ছাতিম পাতার উপরের দিক চকচকে আর তলার দিক ধূসর থাকে। এর শাখা পত্রমূলাবর্ত বিশিষ্ট। ১০ থেকে ১৫ সে. মি. লম্বা পাতা একই মূলাবর্তে ৪ থেকে ৭ টা পর্যন্ত থাকে। শাখার শীর্ষে সবুজ মেশানো সাদা রংয়ে থোকায় থোকায় ক্ষুদ্রাকৃতি ফুল ফোঁটে। ৩০ থেকে ৬০ সে.মি. লম্বা সরু ফল এক বৃন্তে সাধারণতঃ দুটো ক’রে ঝুলে থাকে। ছাতিমের বীজ লম্বাটে ডিম্বাকার, কিনারায় আঁশ থাকে আর শেষ প্রান্তে এক গোছা চুল থাকে। ছাতিম গাছের অভ্যন্তরে দুধের মতন সাদা এবং অত্যন্ত তেতো কষ প্রচুর পরিমাণে থাকে।


title: ছাতিম

text:
ছাতিম গাছের আদি নিবাস নিম্নোক্ত অঞ্চলসমূহে রয়েছে:
এছাড়া অন্যান্য অনেক ক্রান্তীয় এবং উপক্রান্তীয় অঞ্চলেও গাছটি পরবর্তীতে বিস্তার লাভ করেছে। এটি পশ্চিমবঙ্গের 'প্রাদেশিক বৃক্ষ'রূপে ঘোষিত হয়েছে।


title: ছাতিম

text: ছাতিমের কষ অনেকে ওষুধরূপে ঘা বা ক্ষতে লাগিয়ে থাকেন। ছাতিম গাছের বাকল বা ছাল শুকিয়ে নিয়ে ওষুধের কাজে ব্যবহার করা হয়। দীর্ঘস্থায়ী অতিসার এবং আমাশয়ে এটি অত্যন্ত উপকরী। জ্বর ধীরে ধীরে নামায় বলে ম্যালেরিয়াতেও উপকারী। অন্যান্য ওষুধে জ্বর নামার সময় খুব ঘাম এবং পরে যে দুর্বলতা হয়, ছাতিমে তা হয় না। চর্মরোগেও ছাতিম ফলপ্রদ। স্নায়ুর শক্তিসূত্রে অসাড়তা আনে বলে রক্তের চাপ কমাতে ছাতিম উপকারী। কিছু পরীক্ষায় দেখা গেছে যে অ্যাণ্টিবায়োটিক কোন গুণ বা শারীরিক ক্রিয়ার সাহায্য করার কোন শক্তি ছাতিমের নেই।


title: ছাতিম

text: ছাতিমের কাঠ দিয়ে খুব সাধারণ মানের আসবাবপত্র, প্যাকিং কেস, চায়ের পেটি, পেনসিল এবং দেশলাইযের কাঠি তৈরী হয়। পুরাকালে ছাতিমের কাঠ দিয়ে শিশুদের লেখার জন্য তক্তা বানান হত। মনে করা হয় সেই কারণেই বৈজ্ঞানিক নামে “এলস্টোনিআ”-এর পর “স্কলারিস” কথাটি যোগ করা হয়েছে। ছাতিমের হালকা কাঠ দিয়ে শ্রীলংকায় কফিন বানানো হয়। ছাতিম গাছের মূলের কাছাকাছি অঞ্চলের কাঠ অনেক হালকা ও সাদা, এটি বোর্নিওতে জালের ভাসানী-খন্ডরূপে ব্যবহৃত হয়। এছাড়া এটি দিয়ে চামচ, কর্ক ইত্যাদি বানানো হয়।


title: রাধা বিনোদ পাল

text: ডঃ রাধাবিনোদ পাল (২৭ জানুয়ারি ১৮৮৬ - ১০ জানুয়ারি ১৯৬৭) একজন বাঙালি আইনবিদ এবং কলকাতা বিশ্ববিদ্যালয়ের সাবেক উপাচার্য ছিলেন। তিনি দ্বিতীয় বিশ্বযুদ্ধের পর দূরপ্রাচ্যে সংঘটিত যুদ্ধাপরাধের বিচারার্থে স্থাপিত আন্তর্জাতিক সামরিক আদালতের বিচারক হিসাবে দায়িত্ব পালন করেন। "জাপান-বন্ধু ভারতীয়" বলে খ্যাতি রয়েছে তাঁর। জাপানের ইতিহাসে রাধা বিনোদের নাম শ্রদ্ধার সাথে স্মরণ করা হয়। জাপানের টোকিও শহরে তাঁর নামে জাদুঘর, সড়ক ও স্ট্যাচু রয়েছে। জাপান বিশ্ববিদ্যালয়ে একটি রিসার্চ সেন্টার রয়েছে। তিনি আইন সম্পর্কিত বহু গ্রন্থের রচয়িতা।


title: রাধা বিনোদ পাল

text: ১৮৮৬ খ্রিস্টাব্দের ২৭ জানুয়ারি ব্রিটিশ ভারতের বেঙ্গল প্রেসিডেন্সির অন্তর্গত কুষ্টিয়া জেলার দৌলতপুর উপজেলার মথুরাপুর ইউনিয়নের মৌজা সালিমপুরের অধীন তারাগুনিয়া গ্রামে মাতুলালয়ে তার জন্ম। এলাকাটি এখন জজপাড়া নামে পরিচিত। তার পিতার নাম বিপিন বিহারি পাল।


title: রাধা বিনোদ পাল

text: তার প্রাথমিক জীবন চরম দারিদ্রের মধ্যে অতিবাহিত হয়েছে। কুষ্টিয়ার মিরপুর উপজেলার ছাতিয়ান ইউনিয়নের ছাতিয়ান গ্রামের গোলাম রহমান পণ্ডিতের কাছে তাঁর শিক্ষাজীবনের হাতেখড়ি। কুষ্টিয়া হাইস্কুলে তিনি মাধ্যমিক পর্যায় পর্যন্ত লেখাপড়া করেন। ১৯২০ সালে আইন বিষয়ে স্নাতকোত্তর ও ১৯২৫ খ্রিস্টাব্দে আইনে ডক্টরেট ডিগ্রি লাভ করেন। ১৯১৯-২০ খ্রিস্টাব্দে ময়মনসিংহের আনন্দমোহন কলেজে অধ্যাপনা দিয়ে তাঁর কর্মজীবনের শুরু। ১৯২৫-১৯৩০ মেয়াদে এবং পরবর্তীতে ১৯৩৬ খ্রিস্টাব্দে তিনি কলকাতা বিশ্ববিদ্যালয়ে আইনে অধ্যাপনা করেন। পরে কলকাতা হাইকোর্টে আইন পেশায় যোগদান করেন। ১৯৪১-৪৩ খ্রিস্টাব্দ পর্যন্ত তিনি কলকাতা হাইকোর্টের প্রধান বিচারপতি হিসেবে দায়িত্ব পালন করেন। ১৯৪৪-৪৬ মেয়াদে তিনি কলকাতা বিশ্ববিদ্যালয়ের উপাচার্য হিসেবে দায়িত্ব পালন করেন।


title: রাধা বিনোদ পাল

text: প্রতিভাবান ব্যক্তিত্ব রাধা বিনোদ পালের সুখ্যাতি শুধু পাকিস্তান-ভারতের মধ্যেই সীমাবদ্ধ ছিল না। দ্বিতীয় বিশ্বযুদ্ধে ১৯৪৬-৪৮ খ্রিস্টাব্দ পর্যন্ত জাপানের রাজধানী টোকিও মহানগরে জাপানকে যুদ্ধাপরাধী সাব্যস্ত করে যে বিশেষ আন্তর্জাতিক আদালতে বিচার হয়, তিনি ছিলেন সেই আদালতের অন্যতম বিচারপতি। তিনি তাঁর ৮০০ পৃষ্ঠার যৌক্তিক রায় দিয়ে জাপানকে “যুদ্ধাপরাধ”-এর অভিযোগ থেকে মুক্ত করেন। এ রায় বিশ্বনন্দিত ঐতিহাসিক রায়ের মর্যাদা লাভ করে।


title: রাধা বিনোদ পাল

text: তিনি জাপান-বন্ধু ভারতীয় বলে খ্যাতি অর্জন করেন। রাধাবিনোদ পালকে সম্মানসূচক ডিলিট ডিগ্রি প্রদান করা হয় নিহোন বিশ্ববিদ্যালয়ের তরফে ১৯৬৬ সাল। জাপান সম্রাট হিরোহিতোর কাছ থেকে জাপানের সর্বোচ্চ সম্মানীয় পদক ‘কোক্কা কুনশোও’ গ্রহণ করেছিলেন। জাপানের রাজধানী টোকিও তে তার নামে রাস্তা রয়েছে। কিয়োটো শহরে তাঁর নামে রয়েছে জাদুঘর, রাস্তার নামকরণ ও স্ট্যাচু। টোকিও ট্রায়াল টেলিসিরিয়ালটি দ্বিতীয় বিশ্বযুদ্ধের যুদ্ধাপরাধীদের ট্রায়াল নিয়ে নির্মিত হলে তার চরিত্রে অভিনয় করেন ভারতীয় অভিনেতা ইরফান খান।


title: রাধা বিনোদ পাল

text: তিনি ১৯৬৭ খ্রিস্টাব্দের ১০ই জানুয়ারি কলকাতায় শেষনিঃশ্বাস ত্যাগ করেন।


title: দেব আনন্দ

text: দেব আনন্দ (, ; জন্মঃ ২৬ সেপ্টেম্বর, ১৯২৩ - মৃত্যুঃ ৩ ডিসেম্বর, ২০১১), ভারতীয় চলচ্চিত্র শিল্প বা বলিউডের চিরসবুজ হিন্দী অভিনেতা হিসেবে বিখ্যাত ব্যক্তিত্ব। তাঁর পুরো নাম "ধরম দেবদত্ত পিশোরিমাল আনন্দ"। একাধারে তিনি ছিলেন তুখোড় নায়ক, চলচ্চিত্র নির্মাতা ও চলচ্চিত্র পরিচালক।


title: দেব আনন্দ

text:
১৯৪৬ সালে 'হাম এক হ্যায়' সিনেমার মাধ্যমে বলিউডের জগতে পা রাখেন দেব আনন্দ।১৯৪৯ সালে তিনি নবকেতন ফিল্মস নামে ফিল্ম স্টুডিও প্রতিষ্ঠা করেন। তার বন্ধু গুরু দত্ত এর নির্দেশিত জিদ্দি ছিল তার প্রথম বৃহত্তর সফল সিনেমা।
তাঁর অভিনীত উল্লেখযোগ্য চলচ্চিত্রসমূহ:
৮৮ বছর বয়সে দেব আনন্দ মৃত্যুবরণ করেন। ৩ ডিসেম্বর, ২০১১ (আইএসটিঃ ৪ ডিসেম্বর, ২০১১) লন্ডনের একটি হোটেলে হৃদযন্ত্রের ক্রিয়া বন্ধজনিত কারণে তাঁর এই মৃত্যু।


title: চিরতা

text:
চিরতা একটি ভেষজ উদ্ভিদ বাংলাদেশ সহ ভারতবর্ষের বিভিন্ন স্থানে প্রচুর জন্মে। জেসিএনেসি বর্গের অন্তর্গত এই গাছটির বৈজ্ঞানিক নাম Swertia chirayita (Roxb. ex Fleming) H. Karst.।হিন্দীতে এর নাম “চিরায়াতা”।
চিরতা বর্ষজীবি উদ্ভিদ। গাছটির গড় উচ্চতা প্রায় দেড় মিটার। গাছের পাতা কম-বেশী ১০ সে.মি. দীর্ঘ। পাতার অগ্রভাগ সূঁচালো। ফুল বৃন্তহীন, জোড়ায় জোড়ায় বিপরীতমুখী হয়ে ফোটে। ফুল হালকা সবুজের সঙ্গে গোলাপী মেশানো প্রত্যেক পাপড়ি লতিতে এক জোড়া সবুজ গ্রন্থি থাকে। ফল ৬ মি.মি. কিম্বা তারও বেশি লম্বা এবং ডিম্বাকৃতি।
ফুলন্ত অবস্থায় পুরো গাছ তুলে শুকিয়ে নিয়ে ওষুধের কাজে ব্যবহার করা হয়। অত্যধিক তিক্ততা, জ্বর ও কৃমিনাশক শক্তি এবং পাচকতার গুণে চিরতা সারা ভারতে সুপ্রসিদ্ধ। ঔষধী গুণে, চিরতা জেণ্টিআনা কুরুর অনুরূপ। জ্বর, অতিসার এবং দুর্বলতায় চিরতা খুব উপকারী। ম্যালেরিয়াতেও দেওয়া হয় কিন্তু চিরতার জ্বর কমানোর শক্তি পরীক্ষায় সম্প্রমাণিত নয়।


title: আলহাম্বরা

text: আলহাম্বরা (; ; আরবি অনুবাদ: ; আক্ষরিক "লাল এক"), যার পূর্ণ নাম ছিল কালাত আলহাম্বরা (; আরবি অনুবাদ: "al-Qal‘at al-Ḥamrā’", "লাল কেল্লা"), এটি একটি প্রাসাদ এবং যৌগিক দুর্গ যা স্পেনের আন্দালুসিয়ার, গ্রানাডাতে অবস্থিত। ১৩শ শতাব্দীর মধ্যবর্তী সময়ে আন্দালুসের গ্রানাডা আমিরাতের মরিশ শাসকরা এটি নির্মাণ করে, যা গ্রানাডার শহরের দক্ষিণ-পূর্ব সীমান্তের আসসাবিকা পাহাড়ের উপরে অবস্থিত। আলহাম্বরা প্রাসাদটি নাসরি রাজবংশের শাসনকালে তৈরি করা হয়েছিল, যা তার বাসস্থান এবং রাজসভার হিসেবে ব্যবহার করা হতো। এই যুগের অন্যান্য মুসলমানদের কাজগুলোর এটি একটি বাস্তব আকর্ষণ, যা শুধুমাত্র তার অভ্যন্তর আন্দালুসিয়ার চিত্রশিল্পের মধ্যেই খুঁজে পাওয়া যায় না, স্থানীয়করণ এবং অভিযোজন মধ্যেও একটি নতুন দৃশ্য তৈরি করে যা সম্পূর্ণরূপে তার প্রকৃতিতে বিদ্যমান।


title: আলহাম্বরা

text: ১২৩৮ সালে, মুহাম্মদ ইবনে নাসর (নাজার নামেও পরিচিত), গ্রানাডা দখলের জন্য এলভিয়ার দরজা দিয়ে ভিতরে প্রবেশ করে এবং তিনি এর নাম দেন "আল-হামার" (লাল), কারণ তার দাড়ির রং ছিল লাল। তিনিই হলেন নাসরি রাজবংশের প্রতিষ্ঠাতা। মুহাম্মদ ইবন নাছর বিজয়ী হয়ে গ্রানাডাতে প্রবেশ করে, তখন সেখানকার লোকেরা তাকে স্বাগতম জানায়: "ঈশরের করুণায় বিজয়ীকে স্বাগতম" (মারহাবান লি-ল-নাসির) বলে, জবাবে তিনি উত্তর দেন: "অন্য কেউ বিজয়ী না, যদি না আল্লাহ" (ওয়া লা গালিব ইল্লা আল্লাহ)। এটি ছিল নাসরি রাজবংশের নীতিবাক্য এবং একে তিনি সম্পূর্ণ আলহাম্বরাতে লিখেন। আলহাম্বরা অনেক লেখক গান এবং গল্প লিখতে অণুপ্রাণিত করেছে।


title: আলহাম্বরা

text: ২রা নভেম্বর, ১৯৮৪ সালে ইউনেস্কোর বিশ্ব ঐতিহ্যবাহী স্থান আলহাম্বরাকে এবং গ্রানাডার জেনেরালাইফকে মানবতার সাংস্কৃতিক ঐতিহ্য হিসেবে ঘোষণা করেন। ২০১১ সালের, আগস্ট মাস পর্যন্ত ৪০ মিলিয়নেরও বেশি পর্যটক এটিকে পরিদর্শন করেছে।


title: আলহাম্বরা

text: আলহাম্বরা নামের উৎপত্তি অনেক তত্ত্ব রয়েছে, যেমন কিছু লেখক আছে যারা সমর্থন করে যে, প্রথমিক অবস্থায় এটি সাদা রং ছিল। এর নাম "লাল" হয়, কারণ যখন এটি নির্মাণ করা হচ্ছিল তখন রাতেও কাজ করা হয়েছে, আর রাতে আগুলের আলোতে দূর থেকে একে লাল মনে হতো। আরও লেখক আছে যারা সমর্থন করে যে, "আলহাম্বরা" নামটি হচ্ছে তার স্থাপতি "আবু-আল-আহমার" এর স্ত্রী বাচক নাম, আরবি ভাষায় যার অর্থ "লাল"।


title: আলহাম্বরা

text: আলহাম্বরা নির্মাণের নকশা জন্য কোন মহাপরিকল্পনা ছিল না, তাই এর পূর্ণাঙ্গ গঠনপ্রণালী সমকোণীয় বা সুবিন্যস্ত নয়। স্থানটি বিভিন্ন পর্যায়ের নির্মাণ: ৯ম শতাব্দীর প্রাথমিক শহর থেকে ১৪শ শতাব্দীর মুসলমাদের দুর্গসমূহে, ১৬শ শতাব্দীতে চার্লস V এর প্রাসাদে পরিবর্তিত হয়, যার ফলে কিছু ভবনসমূহ খারাপ অবস্থাতে পরিণত হয়েছে। যে সোপান বা মালভূমিতে আলহাম্বরা অবস্থিত তার দৈর্ঘ্য ৭৪০ মিটার (২,৪৩০ ফুট) এবং এর সর্বাধিক প্রস্থ ২০৫ মিটার (৬৭০ ফুট)। এটি পশ্চিমে-উত্তরপশ্চিম থেকে পূর্ব-দক্ষিণপূর্ব প্রসারিত এবং প্রায় ১৪২.০০০ বর্গ মিটার (১,৫৩০,০০০ বর্গ ফুট) এলাকা জুড়ে অবস্থিত। আলহাম্বরা পশ্চিমা বৈশিষ্ট্য সম্পূর্ণ আলকাযাবা (দুর্গ), যা দৃঢভাবে সুরক্ষিত অবস্থান রয়েছে। বাকি মালভূমি কিছু সংখ্যাক মরিশ প্রাসাদ ও তেরটি মিনার যা একটি সুরক্ষিত প্রাচীর দ্বারা ঘিরা, কিছু আত্মরক্ষামূলক ব্যবস্থা এবং সেখানকার বাসিন্দাদের জন্য কিছু দৃশ্য দিয়ে গঠিত। দারো নদী উত্তরে একটি গিরিখাত অতিক্রম করে এবং গ্রানাডার আলবাইচিন জেলা থেকে মালভূমিতে বিভক্ত হয়।


title: ২০০৮ গ্রীষ্মকালীন অলিম্পিকে দৌড়বাজী – পুরুষদের ২০০ মিটার

text: ২০০৮ অলিম্পিক গেমসে পুরুষদের ২০০মিটার সবেগে দৌড়ানোর প্রতিযোগিতা আগস্টের ১৮ ও ২০ তারিখে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল ২০.৫৯সেকেন্ড (A মান) এবং ২০.৭৫সেকেন্ড (B মান)।


text: ফাইনালে উসেইন বোল্ট এক নতুন বিশ্ব রেকর্ড করেন ১৯.৩০সেকেন্ডে; শুধু তাই নয় তিনি অলিম্পিকে ২০০মিটার বিভাগে সবচেয়ে বেশি সময় পার্থক্যে (০.৫২সেকেন্ড; তবে ত্রুটির ফলে অপসৃত ব্যক্তির সময় ধরলে ০.৬৪সেকেন্ড) জেতেন (এর আগের রেকর্ড ছিল ওয়াল্টার টিউক্সবারির ১৯০০সালে প্রথম অলিম্পিক ২০০মিটার দৌড়ে করা ৬.০সেকেন্ডের।)


text: প্রতিযোগিতা শেষ হবার কয়েক মিনিটের মধ্যেই যখন ১৯.৯৫সেকেন্ডে তৃতীয় স্থান অধিকার করা ওয়ালেস স্পিয়ারমনকে নিজের লেন থেকে সরে যাবার ত্রুটির কারণে অপসৃত করা হয়। প্রথমে যুক্তরাষ্ট্রের পক্ষথেকে প্রতিবাদ দাখিল করা হলেও পরে ভিডিওতে যখন দেখা যায় স্পিয়ারমন বাস্তবিকই লেন উল্লঙ্ঘন করেছিলেন; শুধু তাই নয় ওলন্দাজ অ্যান্টিলিসের হয়ে প্রথমবার একই অলিম্পিকে দ্বিতীয় পদক জেতা রূপো জয়ী চুরান্ডি মার্টিনাও (১৯.৮২সেকেন্ড) হয়্ত একই ভুল করেছেন। সাথে সাথে যুক্তরাষ্ট্র মার্টিনার অপসরণ দাবী করে আপীল করে এবং এক ঘন্টারও বেশি সময় ধরে আলাপ আলোচনার পর IOC এই দাবী মঞ্জুর করে। ফলে আমেরিকা রৌপ্য ও ব্রোঞ্জ দুটি পদকই পেয়ে যায়।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


text: এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -


text: প্রথম রাউন্ড অনুষ্ঠিত হয় ১৮ই আগস্ট। প্রত্যেক হিটের প্রথম তিনজন (Q) ও সবমিলিয়ে পরবর্তী সেরা আটজনকে (q) নিয়ে কোয়ার্টার ফাইনাল অনুষ্ঠিত হয়।


text: ১৮ই আগস্ট কোয়ার্টার ফাইনাল অনুষ্ঠিত হয়। প্রত্যেক হিটের প্রথম তিন জন প্রতিযোগী (Q) ও সেইসঙ্গে সবমিলিয়ে পরবর্তী দ্রুততম চারজন প্রতিযোগী (q) সেমিফাইনালের যোগ্যতাঅর্জন করে।


text: আগস্টের ১৯ তারিখে সেমিফাইনাল অনুষ্ঠিত হয়। প্রত্যেক সেমিফাইনালের প্রথম চারজন প্রতিযোগী (Q) ফাইনালের যোগ্যতা অর্জন করে।


title: ওক্তাভ মিরবো

text: ওক্তাভ মিরবো () (ফেব্রুয়ারি ১৬, ১৮৪৮ – ফেব্রুয়ারি ১৬, ১৯১৭) একজন ফরাসি লেখক: ঔপন্যাসিক., নাট্যকার., ও রাজনৈতিক কর্মী.


title: ই-এশিয়া ২০১১

text: ই-এশিয়া ২০১১ এশিয়া মহাদেশীয় একটি আন্তর্জাতিক আইসিটি সম্মেলন যা বাংলাদেশের ঢাকায় ১লা থেকে ৩রা ডিসেম্বর, ২০১১ অবধি অনুষ্ঠিত হয়। এতে শতাধিক দেশী-বিদেশী প্রতিষ্ঠান অংশ গ্রহণ করে এবং ২শত দেশী-বিদেশী আইসিটি বিশেষজ্ঞ বিভিন্ন সেমিনারে বক্তব্য রাখেন। ঢাকা শহরের কেন্দ্রস্থলে চীন-মৈত্রী আন্তর্জাতিক সম্মেলন কেন্দ্রে এর আয়োজন করা হয়।


title: ই-এশিয়া ২০১১

text: এশিয়ার বিভিন্ন দেশের তথ্য ও যোগাযোগ প্রযুক্তি খাত, প্রযুক্তিগত সেবা এবং কর্মকাণ্ড তুলে ধরা ও মত বিনিময়ের অন্যতম বৃহৎ আয়োজন ই-এশিয়া প্রথম অনুষ্ঠিত হয় ২০০৭ সালে। ২০১১-এ ঢাকায় অনুষ্ঠিত হয় ৫ম ই-এশিয়া সম্মেলন ও প্রদর্শনী। এর আগে থাইল্যান্ড, মালয়েশিয়া এবং শ্রীলঙ্কায় ই-এশিয়া অনুষ্ঠিত হয়। প্রদর্শনীতে বাংলাদেশ ছাড়াও মালয়েশিয়া, শ্রীলংকা, জাপান, থাইল্যান্ড ও নেদারল্যান্ডের কান্ট্রিপ্যাভিলিয়ন ছিল। এ ছাড়া ছিল ডেনমার্ক, ইংল্যান্ড, নরডিক চেম্বার, অ্যানটিএফ-২ এর প্রজেক্টের স্টল। ই-এশিয়া আয়োজনের জন্য বাজেট ছিল ১৮ কোটি টাকা। তথ্য-প্রযুক্তি খাতে বিশেষ অবদানের জন্য দেয়া ১৭টি প্রকল্পের মধ্যে সর্বোচ্চ ৯টি পদক জিতে এশিয়ার অগ্রসরমান প্রযুক্তি বিপ্লবে উজ্জ্বলতর হয়েছে বাংলাদেশের নাম। ১লা ডিসেম্বর এ সম্মেলন উদ্বোধন করেন বাংলাদেশের প্রধানমন্ত্রী শেখ হাসিনা।


title: ই-এশিয়া ২০১১

text: ই-এশিয়া ২০১১-এর মূল আয়োজক ভারত। তবে বাংলাদেশে এর প্রধান সহ-আয়োজক ছিল বাংলাদেশ কম্পিউটার কাউন্সিল (বিসিসি)। সহ-আয়োজক হিসেবে ছিল প্রধানমন্ত্রীর কার্যালয়ের “অ্যাকসেস টু ইনফরমেশন (এটুআই) প্রকল্প”, জাতিসংঘ উন্নয়ন কর্মসূচি (ইউএনডিপি) এবং ইলেটস। এতে সহযোগিতা করেছে অ্যাসোসিয়েশন অব মোবাইল টেলিকম অপারেটর অব বাংলাদেশ (অ্যামটব), এশিয়ান-ওশেনিয়ান কম্পিউটিং ইন্ডাস্ট্রি অর্গানাইজেশন (অ্যাসোসিও), বাংলাদেশ অ্যাসোসিয়েশন অব কল সেন্টার অ্যান্ড আউটসোর্সিং (বিএসিসি), বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস), বাংলাদেশ কম্পিউটার সমিতি (বিসিএস), ইন্টারনেট সার্ভিস প্রোভাইডার্স অ্যাসোসিয়েশন অব বাংলাদেশ (আইএসপিএবি)।


title: ই-এশিয়া ২০১১

text: তিন দিনের এ আয়োজনে সমসাময়িক বিভিন্ন আইসিটি বিষয়ে ৩০টি সেমিনার ও কর্মশালার আয়োজন করা হয়। সেমিনারগুলো বিভক্ত ছিল বিল্ডিং ক্যাপাসিটি, কানেকটিং পিপল, সার্ভিং সিটিজেন এবং ড্রাইভিং ইকোনমি - এ চারটি বিষয়ে। স্থানীয় এবং আন্তর্জাতিক পর্যায়ে তথ্যপ্রযুক্তির সক্ষমতা বৃদ্ধি করে কীভাবে সার্বিক উন্নয়নে ভূমিকা তৈরি করা যায়, তা নিয়ে আলোচনা করা হয়েছে। সেমিনারের পাশাপাশি ছিল ছয়টি “কারিগরি সেশন” যথা ’আইসিটি অ্যাজ অ্যা ক্যারিয়ার পাথ ফর উইমেন: অপরচুনিটিস অ্যান্ড চ্যালেঞ্জ’, ‘মেকিং লাইফ প্রোডাক্টিভ ফর পারসন উইথ ডিজঅ্যাবিলিটিস ইউজিং আইসিটি’, ‘বিল্ডিং ন্যাশনাল ই-গভর্নেন্স আর্কিটেকচার ফর ডেভেলপিং কান্ট্রিজ’, ‘অ্যাপ্লিকেশন ডেভেলপমেন্ট ফর মোবাইল প্লাটফর্ম’, ‘প্রিপেয়ারিং ফর আইপিভি’ এবং ‘বিল্ডিং ইওর ওন ক্লাউড’। অনুষ্ঠানের গুরুত্বপূর্ণ আয়োজনগুলো টেলিভিশন ও ওয়েবে সরাসরি সম্প্র্রচার করা হয়।


title: ই-এশিয়া ২০১১

text: ই-এশিয়ার পঞ্চম এই আয়োজনে প্রথমবারের মতো প্রদান করা হয়েছে ‘ই-এশিয়া ২০১১ পুরস্কার’। পুরস্কারের চূড়ান্ত পর্বের জন্য ৩৭টি উদ্যোগকে ফাইনালিস্ট হিসেবে নির্বাচন করা হয়েছিল। চারটি বিভাগে মোট ২০৭টি প্রকল্প ও প্রতিষ্ঠান থেকে এই মনোনয়ন বাছাই করা হয়েছে। শুক্রবার রাতে বঙ্গবন্ধু আন্তর্জাতিক সম্মেলন কেন্দ্রে আনুষ্ঠানিকভাবে এ পুরস্কার প্রদান করা হয়। মনোনয়ন পাওয়া উদ্যোগগুলোর মধ্যে আন্তর্জাতিক জুরি বোর্ডের বিচারে ওয়ার্ল্ড এডুকেশন জুরি চয়েস পুরস্কারে ভূষিত হয় যশোর ডিসি অফিসের জেলা ই-সেবা কেন্দ্র। ই-এশিয়া “সামর্থ্য বর্ধন” (বিল্ডিং ক্যাপাসিটি), “জনমুখী যোগাযোগ” (কানেক্টিং পিপল), “নাগরিক সেবা” (সারভিং সিটিজেন্স) ও “অর্থনৈতিক চালিকাশক্তি” (ড্রাইভিং ইকনমি) - এই চারটি ক্যাটাগরিতে মোট ১৬টি পুরস্কার দেয়া হয়। এর মধ্যে বাংলাদেশের সর্বোচ্চ নয়টি, ভারত তিনটি, ব্রিটেন, যুক্তরাষ্ট্র, ভিয়েতনাম ও ফিলিপাইনের একটি করে প্রকল্প রয়েছে। এই প্রতিযোগিতায় অংশ নেয়ার জন্য ই-এশিয়ার ওয়েবসাইটে আবেদন চাওয়া হয়েছিল। শতাধিক প্রকল্প থেকে প্রাথমিক বাছাইয়ে ৩৩টি প্রকল্প মনোনয়ন পায়। পুরস্কার পাওয়া অন্য প্রকল্পগুলোর মধ্যে রয়েছে “সামর্থ্য বর্ধন” ক্যাটাগরিতে কারিগরি শিক্ষা অধিদফতরের অনলাইনে ভর্তি পদ্ধতি, ভারতের রোটারি ডিসট্যান্স এডুকেশন প্রোগ্রাম, শিক্ষা মন্ত্রণালয়ের মাল্টিমিডিয়া ক্লাসরুমের জন্য ডিজিটাল কনটেন্ট ডেভলপমেন্ট প্রকল্প, ভারতের গণিত শিক্ষকদের অভিনব ওয়েবসাইট গণিত গুরুজ এবং ইংরেজি শিক্ষার বিবিসি জানালা। অনুষ্ঠানে জনমুখী যোগাযোগ ক্যাটাগরিতে তিনটি পুরস্কার দেয়া হয়। এর মধ্যে রয়েছে আমার দেশ ই-শপ, জনশক্তি রফতানি ব্যুরোর অনলাইন রেজিস্ট্রেশন ও ফিলিপাইনের টেলিসেন্টারের মাধ্যমে নারীশিক্ষা কার্যক্রম। তৃণমূল পর্যায়ে মোবাইল ব্যাংকিং সুবিধা প্রদানের জন্য ‘প্রযুক্তিনির্ভর আর্থিক লেনদেন উদ্ভাবন’ পদক পেয়েছে ডাচ্-বাংলা ব্যাংক। আর জেলা প্রশাসক কার্যালয়কে দেয়া হয়েছে স্পেশাল জুরি অ্যাওয়ার্ড।


title: আরব বসন্ত

text:
|goals=
|causes=
|status=স্থায়ী


title: আরব বসন্ত

text: ২০১০ সালের শুরু থেকে আরব বিশ্বের বিভিন্ন দেশে বয়ে যাওয়া গণবিপ্লবের ঝড়কে পশ্চিমা সাংবাদিকরা আরব বসন্ত হিসাবে আখ্যায়িত করেছে। গণবিক্ষোভের শুরু মিশরে; এরপর তা লিবিয়া, সিরিয়া, ইয়েমেন সহ বিভিন্ন দেশে ছড়িয়ে যায়। প্রথমে মিশরে প্রেসিডেন্ট হোসনি মুবারকের পতন হয়। পরে লিবিয়ায় মুয়াম্মর আল-গাদ্দাফি জামানার অবসান হয়। আরব বিশ্বের এই গনঅভ্যূত্থানে মার্কিন যুক্তরাষ্ট্র এবং এর ইউরোপীয় ন্যাটোভুক্ত সহচর রাষ্ট্রগুলো অস্ত্র সরবরাহ করে এবং সরাসরি আঘাত হেনে ক্ষমতাসীন রাষ্ট্রনায়কের পতন ঘটায়। এক হিসাবে বলা হয় আরব বসন্তের ফলে মাত্র পৌনে দুই বছরে লিবিয়া, সিরিয়া, মিশর, তিউনিসিয়া, বাহরাইন ও ইয়েমেনের গণ-আন্দোলনের ফলে মোট দেশজ উৎপাদনের ক্ষতি হয়েছে দুই হাজার ৫৬ কোটি ডলার। ডিসেম্বর ২০১০ থেকে মধ্যপ্রাচ্য ও উত্তর আফ্রিকায় যে গণ বিদ্রোহ ও বিক্ষোভ প্রদর্শন হচ্ছে তা ইতিহাসে নজিরবিহীন। এ পর্যন্ত আলজেরিয়া, ইয়েমেন, বাহরাইন, মিশর, ইরান, জর্ডান, লিবিয়া, মরক্কো, তিউনিসিয়ায় বড় ধরনের বিদ্রোহ হয়েছে এবং ইরাক, কুয়েত, মৌরিতানিয়া, ওমান, সৌদি-আরব, সোমালিয়া, সুদান, সিরিয়াতে ছোট আকারের ঘটনা ঘটেছে। এসব বিদ্রোহে প্রতিবাদের ভাষারূপে গণবিদ্রোহের অংশ হিসেবে হরতাল, বিক্ষোভ প্রদর্শন, জনসভা, র‍্যালি প্রভৃতি কর্মসুচী নেয়া হয়। দেশব্যাপী সাংগঠনিক কাজ, যোগাযোগ এবং রাষ্ট্রীয় প্রচারণার থেকে জনগণের মধ্যে সচেতনতা গড়ে তুলতে ফেসবুক, টুইটারের মত সামাজিক যোগাযোগের ওয়েবসাইট ব্যবহৃত হয়। এরই মধ্যে তিউনিসিয়া, মিশরে বিদ্রোহের ফলে শাসকের পতন হয়েছে বলে এখানে তা বিপ্লব বলে অভিহিত । এর পাশাপাশি বিশ্বজুড়ে খাদ্যমূল্য বৃদ্ধি এবং খরার প্রকোপও বড় কারণ।


title: আরব বসন্ত

text: ১৮ ডিসেম্বর তিউনিসিয়ায় মোহাম্মদ বোয়াজিজি নামে এক ফল বিক্রেতার পুলিশে দুর্নীতি ও দুর্ব্যবহারে প্রতিবাদে গায়ে আগুন দিয়ে আত্মাহুতির মাধ্যমে বিদ্রোহ শুরু হয়। তিউনিসিয়ার বিপ্লব সফল হওয়ার পাশাপাশি অন্যান্য দেশেও আত্মাহুতির কারণে অস্থিরতা শুরু হয় যার ফলে আলজেরিয়া, জর্ডান, মিশর ও ইয়েমেনে বিদ্রোহ শুরু হয়।


title: আরব বসন্ত

text: তিউনিসিয়ায় জেসমিন বিপ্লবের ফলে ১৪ জানুয়ারি শাসক জেন এল আবেদিন বেন আলির পতন ঘটে এবং তিনি সৌদি আরবে পালিয়ে যান। ২৫ জানুয়ারি থেকে মিশরে বিদ্রোহ শুরু হয় এবং ১৮ দিনব্যাপী বিদ্রোহের পরে ৩০ বছর ধরে শাসন করা প্রেসিডেন্ট মুবারক ১১ ফেব্রুয়ারি পদত্যাগ করেন। একই সাথে জর্ডানের বাদশাহ আব্দুল্লাহ নতুন প্রধানমন্ত্রীর নাম ঘোষণা করেন; ইয়েমেনের রাষ্ট্রপতি আলি আব্দুল্লাহ সালেহ ঘোষণা দেন যে তিনি ২০১৩ সালের পর আর রাষ্ট্রপতি থাকবেন না যা তখন ৩৫ বছরের শাসন হবে। ২০ অক্টোবর লড়াইয়ে নিহত হন লিবিয়ার শাসক মুয়াম্মার গাদ্দাফি। অবসান ঘটে গাদ্দাফির ৪২ বছরের শাসনামলের। সুদানের রাষ্ট্রপতি আলি আব্দুল্লাহ সালেহ ঘোষণা দেন তিনি ২০১৫ এর পর নির্বাচনে অংশ নেবেন না ।


title: আরব বসন্ত

text: এরূপ স্বতস্ফূর্ত গণবিক্ষোভ এবং এসব দেশের ভূরাজনৈতিক প্রেক্ষাপটের কারণে তা আজ গোটা বিশ্বের দৃষ্টি আকর্ষণের কারণ।


title: আরব বসন্ত

text:
আরব বসন্ত’ নামে পরিচিত স্বৈরাচারবিরোধী তথাকথিত গণ-অভ্যুত্থানের জোয়ার সিরিয়াতেও এসে লাগে ২০১১ সালে। ওই বছরের মার্চ থেকে এখন পর্যন্ত প্রায় পাঁচ বছরে এই জোয়ারের সুফল না মিললেও এই সময়ে হতাহত হয়েছে বিরাটসংখ্যক জনগোষ্ঠী।
প্রতিবেদনে নির্দিষ্ট করে আহত ব্যক্তির সংখ্যা বলা হয়েছে ১৯ লাখ। যুদ্ধ শুরুর আগে ২০১০ সালে সিরিয়ার মানুষের গড় আয়ু যেখানে ছিল ৭০ বছর, সেটাই ২০১৫ সালে নেমে দাঁড়ায় ৫৫ বছর ৪ মাসে। দেশটির অর্থনীতির সার্বিক ক্ষতির পরিমাণও নিতান্ত কম নয়, আনুমানিক ২৫ হাজার ৫০০ কোটি মার্কিন ডলার।এসসিপিআরের মতে, নিহত ৪ লাখ ৭০ হাজার লোকের মধ্যে প্রায় ৪ লাখই মারা গেছে যুদ্ধের প্রত্যক্ষ সহিংসতার শিকার হয়ে। বাকি ৭০ হাজার মারা গেছে চিকিৎসাসেবা ও ওষুধের ঘাটতিতে, সংক্রামক ব্যাধিতে, খাবার ও পানির অভাবে। পয়োনিষ্কাশনব্যবস্থা ও নিরাপদ থাকার স্থানের অভাবও মৃত্যুর অন্যতম কারণ।


title: আরব বসন্ত

text: আরব বসন্তে ৬৪৫ বিলিয়ন ডলার ক্ষতি হয়।যার অধিকাংশ এখন পুরন হয়নি।


title: আরব বসন্ত

text: আরব বিশ্বে গণবিক্ষোভের শুরু মিশরে। মাত্র ১৭ দিনে পতন হয় প্রেসিডেণ্ট হোসনি মোবারকের ৩০ বছরের প্রতাপশালী শাসন। ২০১০-এর শুরুতে ২৫শে জানুয়ারি প্রথম গণবিক্ষোভ ছিল মিশরীয় জনগণের দীর্ঘকালের পুঞ্জিভূত ক্ষোভের বহি:প্রকাশ। ১৭ দিন গণআন্দোলনের পর ১১ই ফেব্রুয়ারি হোসনি মোবারকের পতন হয়। ঐ দিন মিশরের সমস্ত মানুষ স্বৈরাচারি হোসনি মোবারকের অপসারণের দাবিতে গণবিক্ষোভে ফেটে পড়লে নব নিযুক্ত ভাইস প্রেসিডেন্ট ওমর সোলাইমান টেলিভিশন ভাষণে হোসনি মোবারকের ক্ষমতা থেকে সরে দাঁড়াবার ঘোষণা দেন। প্রেসিডেন্টের পদ থেকে হোসনি মোবারকের সরে দাঁড়ানোর খবর মিশরবাসী উল্লাসে ফেটে পড়ে। ১৯৮১ সালে হোসনি মোবারক ক্ষমতায় আসার পর থেকে মিশরে কার্যত সেনাবাহিন সমর্থিত একনায়কতন্ত্র সূচনা হয়। পশ্চিমা দেশগুলো যারা শুরু থেকেই হোসনি মোবারককে নি:শর্তভাবে সমর্থন দিয়ে আসছিল, ক্ষমতা থেকে মোবারকের সরে দাঁড়ানোর পদক্ষেপকে স্বাগত জানায়। মোবারক ক্ষমতা থেকে সরে দাঁড়ানোর পর প্রতিরক্ষামন্ত্রী ও সামরিক উচ্চ পরিষদের সভাপতি মোহাম্মদ হোসেন তানতাভি দেশ পরিচালনার দায়িত্ব নিয়েছেন। মূলত মিশরীয় সেনাবাহিনী মোবারকের পক্ষ ত্যাগ করে জনগণের পক্ষাবলম্ববন করার সিদ্ধান্ত নিলে দ্রুত পট পরিবর্তন ঘটে।


title: আরব বসন্ত

text: মিশরে হোসনি মোবারকের পতনকে বিচ্ছিন্ন ঘটনা মনে হয়েছিল। কিন্তু ২০১১-এর শুরুতে আফ্রিকার অন্যতম শক্তিশালী অর্থনীতি তিউনিশিয়ার গণঅভ্যূত্থানের ধারাবাহিকতাতেই যেন লিবিয়া, সিরিয়া, বাহরাইন প্রভৃতির গণ্যঅভ্যূত্থান। তিউনিশিয়ায় গণঅভ্যূথানে ২৪ বছরের একচ্ছত্র রাজত্বের "জাইন-এল আবেদিন বেন আলীর" পতন ঘটে। তিনি সৌদী আরবে পালিয়ে গিয়ে জীবন রক্ষা করেন।


title: আরব বসন্ত

text:
লিবিয়ায় গণবিক্ষোভ চলে প্রায় ৯ মাস। ২০১১-এর ফেব্রুয়ারিতে গাদ্দাফিবিরোধী বিক্ষোভ ও লড়াই শুরু হয়। ১৭ই ফেব্রুয়ারি ২০১১ তারিখে দ্বিতীয় দেশের বৃহত্তম শহর বেনগাজিতে গাদ্দাফিবিরোধী বিক্ষোভ শুরু হয়। বেনগাজিতে একটি থানার কাছে শত শত জনতা গাদ্দাফিবিরোধী বিক্ষোভ শুরু করে। এতে সহিংসতায় বেশ কয়েকজন বিক্ষোভকারী নিহত হয়। এ দিনটিকে ‘দ্য ডে অব রিভোল্ট’ বলা হয়। ২০ ফেব্রুয়ারি বেনগাজি শহর দখল করে নেয় বিদ্রোহীরা। এতে গাদ্দাফির অণুগত বাহিনী ও বিরোধীদের লড়াইয়ে কয়েক'শ মানুষ নিহত হয়। এর পরও গাদ্দাফির অণুগত বাহিনী বেনগাজি পুনরুদ্ধারে বেশ কয়েক সপ্তাহ লড়াই চালিয়ে যায়। তবে শেষ পর্যন্ত পুনরুদ্ধার করা সম্ভব হয়নি। মার্চের ১০ তারিখে, গাদ্দাফি বাহিনী ব্রেগা শহরে বোমাবর্ষণ শুরু করে। বিদ্রোহীদের কাছ থেকে জায়িয়াহ ও বিন জাওয়াদ শহর পুনরুদ্ধার করে গাদ্দাফির সেনারা। এরপর ব্রেগা ও আজদাবিয়াহ শহরে দুই পক্ষের মধ্যে তুমুল লড়াই চলে। ১৯শে মার্চ তারিখে পশ্চিমা বিশ্ব গাদ্দাফি পতনের লক্ষ্যে জন্য আক্রমণ চালায়। প্রথমে লিবিয়ায় বোমা নিক্ষেপ শুরু করে সামরিক জোট ন্যাটো। জাতিসংঘের নিরাপত্তা পরিষদে বিতর্কের পর লিবিয়ায় নো ফ্লাই জোন কার্যকরের প্রস্তাব পাস হয়। ১৫ সদস্যের পরিষদে স্থায়ী দুই সদস্যরাষ্ট্র রাশিয়া, চীনসহ পাঁচটি সদস্যরাষ্ট্র ভোটের সময় অনুপস্থিত থাকে। ১৫ই মে তারিখে গাদ্দাফি সাগর তীরের শহর মিসরাতা থেকে তাঁর বাহিনী প্রত্যাহার করে নেন। এর আগে কয়েক সপ্তাহ শহরটি অবরোধ করে রাখা হয়। সেখানে যুদ্ধে বেসামরিক নাগরিকসহ উভয় পক্ষের বহু সেনা হতাহত হয়। ১৫ই আগস্টে বিদ্রোহীরা রাজধানী ত্রিপোলির দিকে অভিযান শুরু করে। দ্রুত ত্রিপোলির ৮০ কিলোমিটার দক্ষিণের ঘরান এলাকার নিয়ন্ত্রণ নেয় বিদ্রোহীরা। ২১শে আগস্ট তারিখে লিবিয়ার রাজধানী ত্রিপোলিতে ঢুকে পড়তে সক্ষম হয় বিদ্রোহী বাহিনী। রাজধানীর কেন্দ্রস্থলে “গ্রিন স্কয়ারে” পৌঁছে বিদ্রোহীরা। তারা ওই স্কয়ারের নাম পরিবর্তন করে “শহীদ চত্বর” নাম দেয়। দুদিন পর ২৩শে আগস্ট গাদ্দাফির আবাসস্থল “বাব আল-আজিজিয়া”র পতন। তবে সেখানে গাদ্দাফি বা তাঁর পরিবারের কাউকে খুঁজে পায়নি বিদ্রোহীরা। সেপ্টেম্বর মাসের ১১ তারিখে নাইজার জানায়, গাদ্দাফির ছেলে "সাদি গাদ্দাফি" সে দেশে প্রবেশ করেছে। ১৬ই সেপ্টেম্বর তারিখে লিবিয়ার একমাত্র বৈধ কর্তৃপক্ষ হিসেবে বিদ্রোহীদের গঠিত “ন্যাশনাল ট্রানজিশনাল কাউন্সিল”কে (এনটিসি) সমর্থন দেয় জাতিসংঘ। ১৭ই অক্টোবর গাদ্দাফির শক্ত ঘাঁটি বলে পরিচিত “বনি ওয়ালিদ” দখল করতে সক্ষম হয় বিদ্রোহী বাহিনী। পরদিন মার্কিন পররাষ্ট্রমন্ত্রী হিলারি ক্লিনটন এক ঝটিকা সফরে লিবিয়ায় যান। তিনি বিদ্রোহীদের ঐক্যবদ্ধ হওয়ার আহ্বান জানান। অক্টোবর ২০: সিরত শহরে লড়াইয়ে নিহত হন গাদ্দাফি।
১.আলজেরিয়া
২.বাহরাইন
৩.জিবুতি
৪.মিশর
৫.ইরান
৬.ইরাক
৭.জর্ডান
৮.কুয়েত
৯.লিবিয়া
১০.মৌরিতানিয়া
১১.সিরিয়া
১২.সোমালিয়া
১৩.সুদান
১৪.তিউনিসিয়া
১৫.ইয়েমেন
১৬.মরক্কো
১৭.পশ্চিম সাহারা
১৮.ওমান
১৯.সৌদি আরব


title: আরব বসন্ত

text: মোহাম্মদ বোয়াজিজির আত্মাহুতির পরে আরব বিশ্বে আরো অনেকগুলো আত্মাহুতির ঘটনা ঘটে। আলজেরিয়ায় মহসিন বৌটারফিফ শহরের মেয়রের সাথে একটি আলোচনায় ব্যর্থ হবার পর ১৩ জানুয়ারি, ২০১১ আত্মাহুতি দেন এবং ২৪ জানুয়ারি, ২০১১ মারা যান। মিশরে আব্দোউ আব্দেল-মোনেম জাফর ১৭ জানুয়ারি মিশরের সংসদের সামনে আত্মাহুতি দেন। সৌদি আরবে একজন ৬৫ বছর বয়সী অজ্ঞাত ব্যক্তি ২১ জানুয়ারি আত্মাহুতি দেন ও মারা যান ।


title: আরব বসন্ত

text: স্বৈরাচার বা চরম রাজতন্ত্র, মানবাধিকার লঙ্ঘন, উচ্চপদস্থ কর্মকর্তাদের দুর্নীতি ( উইকিলিকসের মাধ্যমে ফাঁস হওয়া বিভিন্ন ফাইল ), দুর্বল অর্থনীতি, বেকারত্ব, চরম দারিদ্র্য ও শিক্ষিত হতাশাগ্রস্থ যুবসমাজ ইত্যাদি কারণে এইসব এলাকায় বিক্ষোভের সূচনা হয়। এছাড়াও এসব দেশে বিপুল পরিমাণ সম্পদ মুষ্টিমেয় কয়েকজনের হাতে থাকায় তারা কয়েক দশক ধরে ক্ষমতায় ছিল, সম্পদের সুষম বণ্টন হয় নি, খরা ও খাদ্যের মূল্যবৃদ্ধির কারণে আন্দোলনের পথ বেছে নিতে বাধ্য হয়।


title: আরব বসন্ত

text: ইন্টারনেট দিয়ে শুরু করা আন্দোলনের অংশগ্রহণকারীরা অনেকেই পশ্চিমা শিক্ষায় শিক্ষিত যেখানে স্বৈরতন্ত্র ও রাজতন্ত্রকে অচল বলে মনে করা হয়। এওসব দেশে সাম্প্রতিক কালে জীবনযাত্রার মান, শিক্ষার হার বৃদ্ধির কারণে মানব উন্নয়ন সূচক এর উন্নতি হয়েছে কিন্তু তার সাথে সাথে সরকারের সংস্কার হয় নি।


title: আরব বসন্ত

text: তিউনিসিয়া ও মিশরের অর্থনীতি তেলের ওপর সরাসরি নির্ভরশীল ছিল না, যার ফলে সরকার বড় মাপের বিদ্রোহ দমনে ব্যর্থ হয়।


title: আরব বসন্ত

text: ২০১১ সালের, সেপ্টেম্বর মাসে মার্কিন যুক্তরাষ্ট্রে 'ওয়াল স্ট্রিট দখল করো' আন্দোলন শুরু হয়। নিউইয়র্ক শহরে শুরু হয়ে এই আন্দোলন শুধু মার্কিন যুক্তরাষ্ট্রের শতাধিক শহরেই নয়, ইউরোপের বিভিন্ন রাজধানী ও গুরুত্বপূর্ণ শহর এবং বিশ্বের অন্যত্রও ছড়িয়ে পড়েছে। এই আন্দোলনের আওয়াজ হল, 'আমরাই ৯৯%', 'পুঁজিবাদ ধ্বংস হোক'। নিউ ইয়র্কের এই 'ওয়াল স্ট্রিট দখল করো' গণআন্দোলনকে নিউ ইয়র্কের আরব বসন্ত হিসাবে আখ্যায়িত করা হয়েছে।


title: কিন্ডারগার্টেন

text: কিন্ডারগার্টেন শিশুদের প্রাক-বিদ্যালয় বা বিদ্যালয়-পূর্ব উপযোগী শিক্ষা প্রতিষ্ঠান বিশেষ। এ শব্দটি জার্মান, যার অর্থ হচ্ছে "শিশুদের বাগান"। 'কিন্ডারগার্টেন' শব্দটি বিখ্যাত জার্মান শিশু-শিক্ষানুরাগী ব্যক্তিত্ব ফ্রেডরিখ ফ্রোয়েবল কর্তৃক সৃষ্ট হয়েছে। তিনি ১৮৩৭ সালে "ব্যাড ব্ল্যাংকেনবার্গে" শিশুদেরকে বাড়ী থেকে বিদ্যালয় পর্যন্ত গমন এবং খেলা ও প্রাতিষ্ঠানিক কর্মকাণ্ডে অংশগ্রহণের মাধ্যমে শিক্ষাগ্রহণের ধারণাকে কেন্দ্র করে এ শিক্ষা ব্যবস্থা প্রবর্তন করেন। তাঁর উদ্দেশ্য ছিল, শিশুরা উপযুক্ত রক্ষণাবেক্ষনের মাধ্যমে প্রতিপালিত হবে এবং 'শিশুদের বাগান' হিসেবে কিন্ডারগার্টেনে বাগিচায় রোপিত চারাগাছের ন্যায় পরিচর্যা পাবে।


title: কিন্ডারগার্টেন

text: শিশুরা কিন্ডারগার্টেনে উপস্থিত হয়ে পারস্পরিক যোগাযোগ রক্ষা করাসহ একে-অপরের সাথে খেলাধূলা করবে এবং অন্যের সাথে স্বাচ্ছন্দ্যে উপযুক্ত কর্মকাণ্ডে অংশগ্রহণ করবে।


title: কিন্ডারগার্টেন

text: শ্রেণীকক্ষে একজন শিক্ষক বিভিন্ন ধরণের শিক্ষা উপকরণ সঙ্গে রাখবেন। অতঃপর উপকরণগুলোর বাস্তবমূখী কলা-কৌশল প্রয়োগের মাধ্যমে শিশুর মনোযোগ আকর্ষণ করবেন। উপযুক্ত ভাষা ও শব্দ ভাণ্ডার প্রয়োগের মাধ্যমে পড়বেন কিংবা শিক্ষার্থীকে পড়াতে উদ্বুদ্ধ করবেন। গণিত, বিজ্ঞানসহ সঙ্গীত, কলা, সামাজিক আচার-আচরণ শেখানোও তাঁর প্রধান দায়িত্ব।


title: কিন্ডারগার্টেন

text: সাধারণতঃ শিশুরা তাদের অধিকাংশ সময় বাড়ীতেই অতিবাহিত করে। কিন্ডারগার্টেনে প্রবেশের পর পড়াশোনার পাশাপাশি তাদের রক্ষণাবেক্ষন, প্রতিপালন, নিয়ন্ত্রণ ইত্যাদি যাবতীয় ব্যবস্থাপনা কর্তৃপক্ষ গ্রহণ করেন। সাহায্য-সহযোগিতার দ্বার প্রশস্ত করে পরিবেশের সাথে শিশুকে খাঁপ খাওয়ানোর মাধ্যমে পিতা-মাতা বা অভিভাবককে উদ্বেগ-উৎকণ্ঠা থেকে রক্ষা করার আপ্রাণ প্রয়াস চালান কর্তৃপক্ষ।


title: কিন্ডারগার্টেন

text: খেলাধূলা এবং পারস্পরিক ক্রিয়া বা যোগাযোগের মাধ্যমে নিয়মিতভাবে সমজাতীয় শিশুদের মিলনক্ষেত্র হিসেবে এটি সুন্দর সুযোগ হতে পারে।


title: কিন্ডারগার্টেন

text: প্রাক-বিদ্যালয় হিসেবে কিন্ডারগার্টেনে সাধারণতঃ কোমলমতি শিক্ষার্থীর বয়সসীমা ৩ থেকে ৫ বছরের হয়ে থাকে। তাদের মনের মাঝে পারিবারিক পরিবেশই সর্বদা বিরাজমান থাকে। অনুকূল পরিবেশই তাদের শিক্ষাজীবনের মূল ভিত্তি। সাধারণতঃ শিক্ষাপ্রতিষ্ঠানে শিক্ষিকাদের সংখ্যাই বেশি থাকে। বেসরকারী শিক্ষাপ্রতিষ্ঠান বিধায় কর্তৃপক্ষ শিক্ষার্থীর মা, বাবা কিংবা শিক্ষার্থীর সহচরকে খণ্ডকালীন কিংবা পূর্ণকালীন চাকুরীর ব্যবস্থাও প্রদান করতে পারে।


title: কিন্ডারগার্টেন

text: অধিকাংশ দেশে বিদ্যালয়-পূর্ব শিক্ষা পদ্ধতিতে কিন্ডারগার্টেনকে শিশুর শৈশবকালীন শিক্ষার অংশ হিসেবে নেয়া হয়েছে। বিদ্যালয়-পূর্ব শিক্ষা ব্যবস্থায় শিক্ষার্থীর মানসিক গঠন ও উন্নয়ন সংক্রান্ত মাপকাঠি দেশে-দেশে ভিন্নতা রয়েছে। সাধারণতঃ বিদ্যালয়-পূর্ব শিক্ষাপদ্ধতিতে নিম্নলিখিত বিষয়াদির মাধ্যমে শিশুর মানসিক গঠন ও মেধা বিকাশকল্পে নজর দেয়া হয়।


title: কিন্ডারগার্টেন

text: পরিবারেই সাধারণতঃ শিশুরা বাবা-মায়ের সহযোগিতায় পড়তে ও লিখতে জানে। যে সকল শিশু পড়তে ও লিখতে জানতো তাদেরকে বিদ্যালয় গমনে নিরুৎসাহিত কিংবা বাঁধা-নিষেধ আরোপ করা হতো। পরবর্তীকালে কারখানায় কর্মরত নারীদের সুবিধার্থে কর্তৃপক্ষ অনেকবার চেষ্টা করেছিলেন শিশু বিদ্যালয় প্রতিষ্ঠা করার জন্যে।


title: কিন্ডারগার্টেন

text: ১৮১৬ সালে স্কটল্যান্ডে "রবার্ট ওয়েন" নামীয় একজন দার্শনিক ও শিশু শিক্ষাবিদ নিউ ল্যানার্কে 'ইনফ্যান্ট স্কুল' বা শিশু বিদ্যালয় খোলেন। আরেকটি শিশু বিদ্যালয় "স্যামুয়েল ওয়াইল্ডারস্পিন" কর্তৃক লন্ডনে ১৮১৯ সালে প্রতিষ্ঠিত হয়েছিল।


title: কিন্ডারগার্টেন

text: কাউন্টেস "থেরেসা ব্রুন্সভিক" (১৭৭৫-১৮৬১) উপরের উদাহরণগুলোয় আকৃষ্ট হয়ে বুদাপেস্ট বা বুদা'য় নিজ বাড়ীতে ২৭ মে, ১৮২৮ সালে 'এঙ্গিয়েলকার্ট' বা পরীদের বাগান খোলেন। এ ধারণাটি তৎকালীন হাঙ্গেরীয়ান রাজতন্ত্রের মধ্যবিত্ত সমাজে ব্যাপক জনপ্রিয়তা পায় এবং অনুসরণ করে সর্বত্র ছড়িয়ে পড়ে।


title: বিনিময় ভারসাম্য

text:
বিনিময় ভারসাম্য (ইংরেজি: Balance of Payments) হচ্ছে একটি দেশের সাথে বিশ্বের অপরাপর দেশগুলোর মধ্যে সংঘঠিত আর্থিক লেনদেনের হিসাবরক্ষণ ।
পণ্য ও সেবা আমদানি–রপ্তানির বিপরীতে পরিশোধিত অর্থ, আর্থিক মূলধন এবং তহবিল স্থানান্তর এই হিসাবের মধ্যে অর্ন্তভুক্ত । বিনিময় ভারসাম্য হিসাবসমূহ কোন দেশের একটি নির্দিষ্ট সময়ের, সাধারণত: এক বছরের, আন্তর্জাতিক লেনদেনের সারসংক্ষেপ এবং এটি একটি একক মুদ্রায়, সাধারণত সেই দেশের স্থানীয় মুদ্রায় প্রকাশ করা হয় । একটি দেশের তহবিলের উৎসসমূহ, যেমন রপ্তানী আয় বা বৈদেশিক ঋণ এবং বিনিয়োগ ইত্যাদি ধনাত্মক বা উদ্বৃত্ত উপাদান হিসেবে হিসাবভুক্ত হয় । তহবিলের ব্যবহার, যেমন আমদানি ব্যয় বা অন্যদেশে বিনিয়োগ ঋণাত্মক বা ঘাটতি উপাদান হিসেবে হিসাবভুক্ত হয় ।


title: বিনিময় ভারসাম্য

text: বিনিময় ভারসাম্য হিসাবের সব উপাদান যখন অন্তর্ভুক্ত করা হয়, তার যোগফল অবশ্যই শুন্য হবে; তাতে সামগ্রিক ভাবে কোন উদ্বৃত্ত বা ঘাটতি থাকতে পারে না । উদাহরণস্বরূপ, একটি দেশ যদি রপ্তানির থেকে বেশি আমদানি করে, তবে তার বাণিজ্য ভারসাম্যে ঘাটতি দেখা দেবে বা বাণিজ্য ঘাটতি হবে । কিন্তু এই ঘাটতি অবশ্যই অন্যান্য উপায়ে পূরণ করতে হবে, সেটা হতে পারে বিদেশী বিনিয়োগ থেকে অর্জিত তহবিলের মাধ্যমে, কেন্দ্রীয় ব্যাংকের বৈদেশিকমুদ্রার রিজার্ভ খরচ করে, অথবা অন্য দেশ থেকে ঋণ গ্রহণ করে ।


title: বিনিময় ভারসাম্য

text: সামগ্রিক বিনিময় ভারসাম্য হিসাবে সব ধরনের লেনদেন অন্তর্ভুক্ত করার পর যদিও সর্বদা ভারসাম্য বজায় থাকে, কিন্তু বিনিময় ভারসাম্যের স্বতন্ত্র উপাদানসমূহ যেমন চলতি হিসাব, মূলধন হিসাব (কেন্দ্রীয় ব্যাংকের রিজার্ভের হিসাব ব্যতীত), বা এ দুই এর সমষ্টিতে, ভারসাম্যহীনতা সম্ভব । মূলধন হিসাবের যোগফলের ভারসাম্যহীনতা উদ্বৃত্ত দেশে সম্পদের বৃদ্ধি ঘটাতে পারে, অন্যদিকে ঘাটতি দেশগুলি আরো ঋণগ্রস্থ হয়ে পড়ে । "বিনিময় ভারসাম্য" শব্দটি প্রায়ই এই সঙ্কলনটিকে নির্দেশ করে: একটি দেশের বিনিময় ভারসাম্য একটি নির্দিষ্ট পরিমাণে উদ্বৃত্ত হবে (একইঅর্থে, বিনিময় ভারসাম্য ধনাত্মক হবে) যখন তহবিল অর্জন (যেমন রপ্তানি পণ্য বিক্রি এবং বন্ড বিক্রি) তহবিলের ব্যয় থেকে সেই পরিমানে বেশি হবে (যেমন আমদানিকৃত পণ্যের মূল্য পরিশোধ এবং বিদেশী বন্ড ক্রয়ের জন্য অর্থ পরিশোধ) । অন্যদিকে বিনিময় ভারসাম্যে ঘটতি হবে যদি (একইঅর্থে, বিনিময় ভারসাম্য ঋণাত্মক হবে) আগেরটির থেকে পরেরটি পরিমানে বেশি হয় ।


title: রবিনা মুকিমার

text: রবিনা জালালি, বা রবিনা মুকিমার (জন্ম ৩রা জুলাই, ১৯৮৬ কাবুল, আফগানিস্তানে) একজন প্রাক্তন অলিম্পিক প্রতিযোগী যিনি ২০০৪ ও ২০০৮ অলিম্পিক গেমস ছাড়াও আরও ৩০টি আন্তর্জাতিক প্রতিযোগিতায় ১০০মিটার দৌড়ে আফগানিস্তানের প্রতিনিধিত্ব করেন।


title: রবিনা মুকিমার

text: মুসলিম মহিলাদের চিরাচরিত মস্তকআবরণী হিজাব পরে তিনি দৌড়ে অংশনিতেন, যা আন্তর্জাতিক ঔৎসুক্যের কারণ হয়। আরও একটি কারণ হল তিনি প্রথম দুজন আফগান মহিলার একজন, যিনি অলিম্পিক গেমসে আফগানিস্তানের প্রতিনিধিত্ব করেন। তিনি জুডোকা ফারিবা রেজাঈ-এর সাথে এথেন্সে অনুষ্ঠিত ২০০৪ গ্রীষ্মকালীন অলিম্পিকে অংশগ্রহণ করেন।


title: রবিনা মুকিমার

text: জালালিরা নয় ভাইবোন ( সাত বোন ও দুই ভাই)। তাঁর পিতা কম্পিউটার ব্যবসায়ী ছিলেন। এখন তিনি আফগান মহিলাদের সেলাই শেখানোর অলাভজনক সংস্থা চালান। তালিবান জমানায় জালালি বাড়িতেই পড়াশোনা করেন, কারণ সে সময় মেয়েদের বিদ্যালয় যাওয়া নিষিদ্ধ ছিল। ২০০১ সালের পর তিনি বিদ্যালয়ে ভর্তি হন। তালিবান শাসনকালের সম্পর্কে তিনি বলেন: "তালিবান শাসনে মহিলাদের কিছুই করার ছিলনা। বিদ্যালয়ে যাওয়া যেত না। খেলা যেত না, কিছুই করা করা যেত না। সর্বদা শুধু বাড়িতে থাকতে হত।"


title: রবিনা মুকিমার

text: মুকিমার মহিলাদের ১০০মিটারে প্রতিদ্বন্দ্বিতা করেন। হিটে আটজনের মধ্যে সপ্তম হয়ে তিনি প্রতিযোগিতা শেষ করেন ১৪.১৪সেকেন্ড সময়ে সোমালিয়ার ফার্তুন আবুকর ওমরের থেকে ০.১৫ সেকেন্ড আগে। প্রতিযোগিতাটিতে ১১.১৭সেকেন্ড সময়ে জয়ী হন জামাইকার ভেরোনিকা ক্যাম্পবেল। এই সময় মুকিমারের বয়স ছিল মাত্র ১৭ বছর। বাকি প্রতিযোগীদের মত এরোডাইনামিক পোষাকের বদলে তিনি "টি-শার্ট ও লম্বা সবুজ রঙের ট্র্যাক প্যান্ট" পরে দৌড়েছিলেন।


title: রবিনা মুকিমার

text: বেইজিং-এ অনুষ্ঠিত ২০০৮ অলিম্পিকে প্রথমে তাঁর অংশগ্রহণ করার কথা ছিল না, কিন্তু জুন মাসে মেহবুবা আদিয়ার অনুশীলন কেন্দ্র ছেড়ে নরওয়েতে রাজনৈতিক আশ্রয় চাইলে, মুকিমার আফগান দলের সদস্যপদ গ্রহণ করেন। ২০০৮ অলিম্পিকে তিনি ১০০মিটার দৌড়ে প্রতিদ্বন্দ্বিতা করেন, ও প্রথম রাউন্ডে ১৪.৮০সেকেন্ড সময়ে অষ্টম স্থান অধিকার করেন। ফলে আর অগ্রসর হতে পারেননি।


title: রবিনা মুকিমার

text: "গার্ডিয়ান" তাঁকে অলিম্পিক আদর্শের সত্যিকারের প্রতিভূ বলে বর্ণনা করে বলে:


title: রবিনা মুকিমার

text:
তিনি যুব ও মহিলা সমাজের অধিকারের দাবীতে নির্দল হিসাবে নির্বাচনে প্রতিদ্বন্দ্বিতা করেন। তাঁর প্রতিশ্রুতি ছিল নির্বাচনে জিতলে আফগানিস্তানে বিদ্যালয়স্তরে খেলাধুলার উন্নতিসাধন।
যদিও তিনি নির্বাচনে পরাজিত হন।


title: মঁসেরা পুজোল (দৌড়বীর)

text: মঁসেরা পুজোল (জন্ম ২৭শে এপ্রিল, ১৯৭৯ অ্যান্ডোরা লা ভেলাতে) একজন হেপ্টাথলিট যিনি অ্যান্ডোরার হয়ে আন্তর্জাতিক প্রতিযোগিতায় অংশগ্রহণ করে থাকেন।


title: মঁসেরা পুজোল (দৌড়বীর)

text: বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্ডোরার প্রতিনিধিত্ব করেন পুজোল। তিনি ১০০মিটার দৌড়ে অংশগ্রহণ করে হিটে ১২.৭৩সেকেন্ড সময়ে সপ্তম স্থান অধিকার করেন। ফলে আর অগ্রসর হতে পারেননি।


title: বাংলাদেশী অভিনেতাদের তালিকা

text:
= অ =
= আ =


title: বাংলাদেশী অভিনেতাদের তালিকা

text: = ই =


title: বাংলাদেশী অভিনেতাদের তালিকা

text: = উ =


title: বাংলাদেশী অভিনেতাদের তালিকা

text: = ও =


title: বাংলাদেশী অভিনেতাদের তালিকা

text: = ক =


title: বাংলাদেশী অভিনেতাদের তালিকা

text: = খ =


title: বাংলাদেশী অভিনেতাদের তালিকা

text: = গ =


title: বাংলাদেশী অভিনেতাদের তালিকা

text: = চ =


title: বাংলাদেশী অভিনেতাদের তালিকা

text: = জ =


title: বাংলাদেশী অভিনেতাদের তালিকা

text: = ট =


title: বাংলাদেশী অভিনেতাদের তালিকা

text: = ড =


title: বাংলাদেশী অভিনেতাদের তালিকা

text: = ত =


title: বাংলাদেশী অভিনেতাদের তালিকা

text: = দ =


title: বাংলাদেশী অভিনেতাদের তালিকা

text: = ন =


title: বাংলাদেশী অভিনেতাদের তালিকা

text: = প =


title: বাংলাদেশী অভিনেতাদের তালিকা

text: = ফ =


title: বাংলাদেশী অভিনেতাদের তালিকা

text: = ব =


title: বাংলাদেশী অভিনেতাদের তালিকা

text: = ম =


title: বাংলাদেশী অভিনেতাদের তালিকা

text: = র =


title: বাংলাদেশী অভিনেতাদের তালিকা

text: = ল =


title: বাংলাদেশী অভিনেতাদের তালিকা

text: = শ =


title: বাংলাদেশী অভিনেতাদের তালিকা

text: = স =


title: বাংলাদেশী অভিনেতাদের তালিকা

text: = হ =


title: নিউট্রিনো

text: নিউট্রিনো () হচ্ছে বৈদ্যুতিক চার্জবিহীন, দুর্বল সক্রিয় ক্ষুদ্র পারমাণবিক কণা। ধারণা করা হয়, এই ক্ষুদ্র কণা অশূন্য ভরের কণা। পর্দাথের মধ্য দিয়ে এই কণা প্রায় অবিকৃতভাবে চলাচল করতে পারে। নিউট্রিনো অর্থ হচ্ছে 'ক্ষুদ্র নিরপেক্ষ কণা'। গ্রীক বর্ণ নিউ (ν) দিয়ে একে প্রকাশ করা হয়।


title: নিউট্রিনো

text: সেপ্টেম্বর ২০১১-তে গবেষকরা ঘোষণা করেন, নিউট্রিনো আলোক কণা থেকে দ্রুত বেগসম্পন্ন। নিউট্রিনো যদিও ভরহীন হয়, তাহলে আইনস্টাইনের তত্ত্ব অনুযায়ী তার গতি হবে আলোর গতির সমান, আর যদি ভর থাকে, তাহলে গতি হবে আলোর গতির চেয়ে কম। কিন্তু অপেরা পরীক্ষণের ফলাফলে দেখা যাচ্ছে যে নিউট্রিনোর গতি হলো আলোর গতির ১.০০০০২৫ গুণ (০.০০২৫ শতাংশ বেশি)।


title: নিউট্রিনো

text: ২০১৫ সালে পদার্থবিজ্ঞানে নোবেল পুরস্কার যায় নিউট্রিনো গবেষণার খাতে। বিজয়ী বিজ্ঞানীরা হলেন, জাপানের তাকাআকি কাজিতা ও কানাডার আর্থর বি. ম্যাকডোনাল্ড। নিউট্রিনো সম্পর্কে বিদ্যমান রহস্যের সমাধানের জন্য তাঁদের এ পুরস্কারে ভূষিত করা হয় বলে বার্তা সংস্থা এএফপির খবরে জানানো হয়েছে। কাজিতা ও ম্যাকডোনাল্ডের নোবেল পাওয়ার বিষয়ে রয়েল সুইডিশ অ্যাকাডেমি অব সায়েন্সের পক্ষ থেকে বলা হয়েছে, নিউট্রিনোর ভর নির্ণয়ে তাঁদের কাজের স্বীকৃতিস্বরূপ এ পুরস্কার দিয়ে সম্মানিত করা হয়েছে। পদার্থের অধিকতম অন্তর্নিহিত কর্মকাণ্ড সম্পর্কে আমাদের ধারণা এ আবিষ্কার পরিবর্তন করে দিয়েছে। এ আবিষ্কারে বিশ্বব্রহ্মাণ্ডের ইতিহাস, গঠন ও ভবিষ্যৎ সম্পর্কে প্রচলিত ধারণার পরিবর্তন নিয়ে আসবে বলেও জুরি বোর্ড আশা প্রকাশ করেছে।


title: অ্যানি খাচিকেয়ান

text: অ্যানি খাচিকেয়ান () (জন্ম ১৬ই মার্চ, ১৯৯১) একজন দৌড়বীর যিনি আর্মেনিয়ার হয়ে আন্তর্জাতিক ক্ষেত্রে প্রতিদ্বন্দ্ব্বিতা করেন। তিনি ১০০মিটারে আন্তর্জাতিক জুনিয়ার রেকর্ডধারী।


title: অ্যানি খাচিকেয়ান

text: খাচিকেয়ান বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আর্মেনিয়ার প্রতিনিধিত্ব করেন। তিনি ১০০মিটার বিভাগে অংশ নিয়ে হিটে ষষ্ঠ স্থান অধিকার করায় আর এগোতএ পারেননি। তাঁর সময় ১২.৭৬সেকেন্ড।


title: বুড়িমারী স্থল বন্দর

text: বুড়িমারী স্থল বন্দর বাংলাদেশের একটি অন্যতম স্থল বন্দর হিসাবে পরিচিত। পাটগ্রাম উপজেলা থেকে এর দূরত্ব ১৪ কিলোমিটার।


title: বুড়িমারী স্থল বন্দর

text: লালমনিরহাট জেলার পাটগ্রাম উপজেলার শ্রীরামপুর ইউনিয়নে বুড়িমারী সিমান্তে এই স্থল বন্দরটি অবস্থিত।


title: বুড়িমারী স্থল বন্দর

text: ভারত ভূটান এবং নেপালের সাথে স্থল পথে মালামাল আমদানী ও রপ্তানির সুবিধার জন্য এই বুড়িমারী এলাকার জিরো পয়েন্টে এই বন্দরটি ১৯৮৮ খ্রিস্টাব্দে চালু করা হয়। এই বন্দর দিয়ে ভারত, ভূটান ও নেপাল থেকে কয়লা, কাঠ, টিম্বার, পাথর, সিমেন্ট, চায়না ক্লে, বল ক্লে, কোয়ার্টজ, রাসায়নিক সার, কসমেটিক সামগ্রী, পশু খাদ্য, বিভিন্ন ধরণের ফলমূল, পিঁয়াজ, রসুন, আদা, চাল, ডাল, গম, বিভিন্ন ধরণের বীজ, তামাক ডাটা প্রভৃতি মালামাল আমদানী করা হয়। বাংলাদেশ থেকে রপ্তানি করা হয় ইলিশ মাছ, মেলামাইনের তৈরি বাসনপত্র এবং ঔষধসহ কতিপয় মালামাল।


title: ব্রেন্ডন ক্রিশ্চিয়ান

text: ব্রেন্ডন কাইল আকীম ক্রিশ্চিয়ান (জন্ম ১১ই ডিসেম্বর ১৯৮৩ অ্যান্টিগুয়াতে) একজন অ্যান্টিগুয়া ও বার্বুডার দৌড়বীর। তিনি ২০০মিটার বিভাগে বিশেষজ্ঞ। তাঁর পিতা ডোনাল্ড ক্রিশ্চিয়ান মন্ট্রিয়লে অনুষ্ঠিত ১৯৭৬ গ্রীষ্মকালীন অলিম্পিকে সাইক্লিস্ট হিসাবে প্রতিদ্বন্দ্বিতা করেন। ব্রেন্ডন ১০০মিটারে ব্যক্তিগত সেরা ১০.১১সেকেন্ড সময় করেন ২০০৪ সালের মে মাসে কলেজ স্টেশনে। সেসময় এটি জাতীয় রেকর্ড ছিল। ৪ x ১০০মিটার রিলেতে ৩৯.৯০সেকেন্ডের জাতীয় রেকর্ড এখনো তাঁর দখলে।


title: ব্রেন্ডন ক্রিশ্চিয়ান

text: ২০০২ বিশ্ব জুনিয়র চ্যাম্পিয়নশিপে ২০০মিটারে তিনি রূপো জেতেন, আর ১০০মিটারে তিনি ষষ্ঠ হন। এরপর ২০০৪ গ্রীষ্মকালীন অলিম্পিকে পুরুষদের ২০০মিটারে তিনি কোয়ার্টার ফাইনালিস্ট, এবং ২০০৬ কমনওয়েল্থ গেমসে একই বিভাগে তিনি সেমিফাইনালে পৌঁছান।


title: ব্রেন্ডন ক্রিশ্চিয়ান

text: ২০০৭ প্যান আমেরিকান গেমসে ১০০মিটারে তিনি ব্রোঞ্জ ও ২০০মিটারে সোনা জেতেন। এর কিছু পরেই, ২০০৭ বিশ্ব চ্যাম্পিয়নশিপে তিনি উভয় বিভাগেই সেমিফাইনালে পৌঁছান। সেখানে, ২০০মিটার বিভাগে ২০.২৩সেকেন্ড সময় করে জাতীয় রেকর্ড গড়েন।


title: ব্রেন্ডন ক্রিশ্চিয়ান

text: বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্টিগুয়া ও বার্বুডার প্রতিনিধিত্ব করেন ব্রেন্ডন। ২০০মিটারের হিটে তিনি ২০.৫৮সেকেন্ড সময়ে অ্যারন আর্মস্ট্রং-এর পর দ্বিতীয় হন। দ্বিতীয় রাউন্ডে তিনি আরও ভাল সময় করে ২০.২৬সেকেন্ডে চুরান্ডি মার্টিনা ও ক্রিস্টফ বেয়েন্সকে হারিয়ে প্রথম হন। সেমিফাইনালে ২০.২৯সেকেন্ডে পঞ্চম হয়ে ফাইনালে প্রতিদ্বন্দ্বিতার সুযোগ হারান।


title: প্রথম চন্দ্রগুপ্ত

text: প্রথম চন্দ্রগুপ্ত (রাজত্বকাল ৩১৯-৩৩৫ খ্রিস্টাব্দ) প্রথম গুপ্ত সম্রাট ছিলেন।


title: প্রথম চন্দ্রগুপ্ত

text: প্রথম চন্দ্রগুপ্ত গুপ্ত মহারাজা শ্রীগুপ্তের পৌত্র এবং ঘটোৎকচগুপ্তের পুত্র ছিলেন। পিতার মৃত্যুর পর তিনি "মহারাজাধিরাজ" উপাধি গ্রহণ করে সিংহাসনে আসীন হন। তিনি কুমারদেবী নামক একজন লিচ্ছবি রাজকুমারীকে বিবাহ করেন। তাঁর পুত্র সমুদ্রগুপ্তের একটি স্বর্ণমুদ্রায় প্রথম চন্দ্রগুপ্ত ও কুমারদেবীর প্রতিকৃতি এবং তার পাশে লিচ্ছবিগণের নাম উৎকীর্ণ রয়েছে। আলেকজান্ডার কানিংহাম গয়া জেলা থেকে এই স্বর্ণমুদ্রা আবিষ্কার করেন। বর্ধমান জেলার মসাগ্রাম থেকে প্রথম চন্দ্রগুপ্তের একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে। প্রথম চন্দ্রগুপ্তের রাজ্য প্রয়াগ অবধি প্রসারিত ছিল বলে মনে করা হয়।


title: সংসদ সদস্য

text: সংসদ সদস্য জনপ্রতিনিধি হিসেবে পার্লামেন্ট বা জাতীয় সংসদে সরকার কিংবা বিরোধীদলীয় সদস্য হিসেবে অংশগ্রহণ করে থাকেন। এর ইংরেজী প্রতিরূপ হচ্ছে 'মেম্বার অব পার্লামেন্ট' বা 'এমপি' এবং বাংলায় 'সংসদ সদস্য' কিংবা 'সাংসদ'। এছাড়া, ফরাসী ভাষায় সংসদ সদস্যকে 'ডেপুটি' নামে অভিহিত করা হয়।


title: সংসদ সদস্য

text: সংসদীয় গণতন্ত্রে একজন সংসদ সদস্য আইন-প্রণয়ন বিশেষতঃ রাষ্ট্রীয় আইন ও নাগরিক অধিকার প্রণয়নে অত্যন্ত গুরুত্বপূর্ণ ভূমিকা পালন করেন। সাধারণতঃ অর্থে নির্দিষ্ট সংসদ কিংবা জাতীয় সংসদের সদস্যই "এমপি" বা "সংসদ সদস্য" হিসেবে আখ্যায়িত হন।


title: সংসদ সদস্য

text: বিশ্বের বিভিন্ন গণতান্ত্রিক রাষ্ট্রে দ্বি-স্তরবিশিষ্ট সংসদীয় গণতন্ত্র রয়েছে। সেগুলো হচ্ছে - উচ্চ কক্ষ এবং নিম্ন কক্ষ। সেক্ষেত্রে জনপ্রতিনিধি হিসেবে 'সংসদ সদস্য' পদটি নিম্নকক্ষের জন্য প্রযোজ্য। সচরাচর জনপ্রতিনিধি হিসেবে সংসদ সদস্য পদটি উচ্চ কক্ষে ভিন্ন পদে উপস্থাপন ও চিহ্নিত করা হয়। উচ্চ কক্ষ হিসেবে সিনেটে সংসদ সদস্য তখন তিনি 'সিনেটর' পদের ভূমিকায় অবতীর্ণ হন।


title: সংসদ সদস্য

text: সংসদ সদস্য হিসেবে ব্যক্তিকে প্রাথমিকভাবে দলের সদস্যরূপে তাঁর অবস্থানকে নিশ্চিত করতে হয়। পরবর্তীতে দলীয় সভায় মনোনয়নের মাধ্যমে সরাসরি নির্বাচনে প্রতিদ্বন্দ্বিতা ও জনমতের যথার্থ সংখ্যাগরিষ্ঠ প্রতিফলনে তিনি এমপি হিসেবে নির্বাচিত হন। কখনোবা প্রতিদ্বন্দ্বী প্রার্থীর অভাবে তিনি বিনা প্রতিদ্বন্দ্বিতায় নির্বাচিত হয়ে থাকেন। সাধারণতঃ সংসদ সদস্য কোন একটি নির্দিষ্ট রাজনৈতিক দলের সদস্য হয়ে থাকেন। দলীয়ভাবে মনোনয়নলাভে ব্যর্থ হলে কিংবা দলীয় সম্পৃক্ততা না থাকলেও 'স্বতন্ত্র প্রার্থী' হিসেবে অনেকে নির্বাচিত কিংবা মনোনীত সংসদ সদস্য হন।


title: সংসদ সদস্য

text: সংসদ সদস্যকে অনেকে 'সাংসদ' নামেও ডেকে থাকেন। তবে, নিত্য-নৈমিত্তিক বা প্রাত্যহিক কর্মকাণ্ডে 'মেম্বার অব পার্লামেন্ট' হিসেবে সংসদ সদস্যকে 'এমপি' শব্দের মাধ্যমে সংক্ষিপ্ত আকারে ব্যবহার করা হয়। বর্তমানকালে প্রচারমাধ্যমে সাধারণ অর্থেই এমপি শব্দের প্রয়োগ লক্ষ্যণীয়।


title: সংসদ সদস্য

text: গণতান্ত্রিক সংসদীয় ব্যবস্থায় নির্বাচিত সংসদ সদস্যদের সংখ্যাগরিষ্ঠ মতামত প্রতিফলন বা ভোটে একজন প্রধানমন্ত্রী সরকার প্রধান হিসেবে মনোনীত হন, যা ওয়েস্টমিনিস্টার পদ্ধতির প্রধান বৈশিষ্ট্য। যুক্তরাজ্যের পার্লামেন্ট 'প্যালেস অব ওয়েস্টমিনিস্টারে' বা হাউজেস অব পার্লামেন্ট বা ওয়েস্টমিনিস্টার প্যালেসে রক্ষিত জনপ্রতিনিধির আসনকে কেন্দ্র করে "ওয়েস্টমিনিস্টার পদ্ধতি" প্রবর্তিত হয়েছে।


title: সংসদ সদস্য

text: অস্ট্রেলিয়ায় সংসদ সদস্য বলতে কমনওয়েলথ পার্লামেন্টের নিম্ন কক্ষ হিসেবে পরিচিত 'হাউজ অব রিপ্রেজেনটেটিভসের' সদস্যকে বুঝায়। সদস্যরা কখনো কখনো তাদের নামের শেষে এমপি লিখে থাকেন। 'কমনওয়েলথ পার্লামেন্ট' হিসেবে সিনেটের সদস্যগণ সিনেটর নামে পরিচিতি।


title: সংসদ সদস্য

text: অস্ট্রেলিয়ার প্রদেশ হিসেবে নিউ সাউথ ওয়েলস্ এবং ভিক্টোরিয়ায় নিম্ন কক্ষ লেজিসলেটিভ এসেম্বলিতে সংসদ সদস্যগণ তাদের নামের শেষে 'এমপি' লিখেন। পক্ষান্তরে উচ্চ কক্ষ হিসেবে লেজিসলেটিভ কাউন্সিলের সদস্যরা নামের শেষে ব্যবহার কলেন 'এমএলসি'।


title: সংসদ সদস্য

text: বাংলাদেশের জাতীয় সংসদের সদস্যগণ সংসদে প্রতিনিধিত্ব করে থাকেন। তাঁরা প্রতি পাঁচ বৎসর অন্তর সংসদ সদস্য হিসেবে নির্বাচিত হন এবং তাদেরকেও 'এমপি' বা 'মেম্বার অব পার্লামেন্ট' বা 'সংসদ সদস্য' হিসেবে আখ্যায়িত করা হয়। সংসদে দেশের বিভিন্ন এলাকা থেকে ৩৫০ জন সংসদ সদস্য প্রতিনিধিত্ব করেন। তন্মধ্যে ৫০ জন সংরক্ষিত আসন থেকে মহিলা সদস্য। সাংসদদের নামের শেষে এমপি লেখা হয়। যেমনঃ বর্তমান বেসামরিক বিমান চলাচল ও পর্যটন মন্ত্রণালয় সম্পর্কিত সংসদীয় স্থায়ী কমিটির সভাপতির দায়িত্বে নিয়োজিত রয়েছেন চট্টগ্রাম - ১ (মীরসরাই) আসনের সংসদ সদস্য ইঞ্জিনিয়ার মোশাররফ হোসেন, এমপি


title: সংসদ সদস্য

text: বাংলাদেশের সংবিধান অনুযায়ী সরকার প্রধান হিসেবে প্রধানমন্ত্রীকে অবশ্যই 'সংসদ সদস্য' হিসেবে নির্বাচিত হতে হয়।


title: সংসদ সদস্য

text: কানাডায় দ্বি-কক্ষবিশিষ্ট সংসদীয় ব্যবস্থা বিরাজমান। কানাডীয় সংসদে উচ্চ কক্ষকে 'সিনেট অব কানাডা' এবং নিম্ন কক্ষকে 'কানাডিয়ান হাউজ অব কমন্স' ডাকা হয়। তাসত্ত্বেও, উভয় কক্ষের সদস্যগণই মেম্বার অব পার্লামেন্ট বা সংসদ সদস্য হিসেবে চিহ্নিত হয়ে থাকেন। কিন্তু কথা বলার ধরন অনুযায়ী নিম্ন কক্ষের সদস্যগণকে 'সংসদ সদস্য' এবং উচ্চ কক্ষের সদস্যগণকে সিনেটরের মর্যাদা দেয়া হয়। ১০৫ আসনের সিনেট এবং ৩০৮ আসনের হাউজ অব কমন্স নিয়ে কানাডায় দ্বি-কক্ষবিশিষ্ট সংসদ গঠিত।


title: সংসদ সদস্য

text: প্রত্যেকটি প্রদেশের সংসদীয় ব্যবস্থাপনায় নিজস্ব পরিচিতি রয়েছে। সাধারণতঃ প্রত্যেক সদস্যই এমএলএ বা মেম্বার অব দ্য লেজিসলেটিভ এসেম্বলী হিসেবে পরিচিতি পেয়ে থাকেন। ব্যতিক্রম হিসেবে রয়েছে দেশটির কয়েকটি প্রদেশ। তন্মধ্যে ওন্টারিও প্রদেশে সংসদ সদস্যরা 'মেম্বার অব প্রভিনশিয়াল পার্লামেন্ট' বা এমপিপি; কুইবেক প্রদেশে 'মেম্বার অব দ্য ন্যাশনাল এসেম্বলী' বা এমএনএ নামে পরিচিত। ফরাসী ভাষায় একজন এমএনএ-কে ডেপুটি বলা হয়। নিউফাউন্ডল্যান্ড এবং ল্যাব্রাডর প্রদেশে তাদেরকে 'মেম্বার অব দ্য হাউজ অব এসেম্বলী' বা এমএইচএ পদবী গ্রহণ করতে দেখা যায়।


title: সংসদ সদস্য

text: পৃথিবীর অন্যতম বৃহৎ গণতান্ত্রিক দেশ হিসেবে ভারতের বেশ সুনাম রয়েছে। দেশটির সংসদীয় ব্যবস্থাপনা দ্বি-কক্ষবিশিষ্ট। সেগুলো হচ্ছে লোকসভা এবং রাজ্যসভা। সংসদে প্রতিনিধিত্বকারী সকল সদস্যই 'সংসদ সদস্য' হিসেবে পরিচিতি।


title: সংসদ সদস্য

text: সদস্যরা ভারতীয় প্রদেশ এবং কেন্দ্রশাসিত অঞ্চল থেকে লোকসভায় সদস্যরূপে নির্বাচিত হন। কিন্তু রাজ্যসভার সদস্যরা পরোক্ষভাবে প্রদেশের গঠনতন্ত্র অনুযায়ী সংসদ সদস্য হন। প্রত্যেক প্রদেশেই নির্দিষ্টসংখ্যক সংসদ সদস্যের পদ বরাদ্দ আছে। উত্তর প্রদেশে সবচেয়ে বেশীসংখ্যক সদস্য পদ রয়েছে।


title: সংসদ সদস্য

text: কেন্দ্রীয় সরকার সংখ্যাগরিষ্ঠ দল বা জোটভূক্ত দলের সংমিশ্রণে গঠিত হয় যেখানে লোকসভায় সর্ববৃহৎ দল বৃহৎসংখ্যক আসন লাভ করতে সক্ষম হয়।


title: সংসদ সদস্য

text: মেম্বার অব পার্লামেন্ট শব্দটি ১৮০১ সালের পূর্বেকার আয়ারল্যান্ডের সংসদ 'আইরিশ হাউজ অব কমন্সের' সদস্যকে বুঝায়। এছাড়াও এটি যুক্তরাজ্য এবং আয়ারল্যান্ডের হাউজ অব কমন্সে ১৮০১ থেকে ১৯২২ সাল পর্যন্ত নির্বাচিত আইরিশ সদস্যদেরকে বুঝানো হয়ে থাকে।


title: সংসদ সদস্য

text: উত্তর আয়ারল্যান্ডে নির্বাচিত এমপিরা বর্তমানকালেও যুক্তরাজ্যের পার্লামেন্টে অংশ নিয়ে থাকেন।


title: সংসদ সদস্য

text: ১৯২২ সালের পর 'আইরিশ ফ্রি স্টেটের' গঠনতন্ত্র অনুযায়ী 'ডেইল আইরিয়ান' বা (দ্য ডেইল)-এর সদস্যরা নিম্নকক্ষে 'অয়েরেচটাসে' (সংসদ) 'ডেইল আয়ারিন' (ডেইল) বা টিচটা ডালা বা টিডি নামে পরিচিত। উচ্চ কক্ষকে 'সীনাড আইরিয়ান' বলে। এর সদস্যরা 'সিনেটর' নামে পরিচিত।


title: সংসদ সদস্য

text: জাতীয় সংসদের ২১০টি আসনের সাধারণ নির্বাচনে কেনিয়ার অধিবাসীরা সদস্যরূপে নির্বাচিত হয়ে যোগ দেন। পরবর্তীতে আরো ১২ জন সদস্যকে মনোনীত করা হয়। সদস্যরা প্রত্যেকেই 'সংসদ সদস্য' নামে অভিহিত হন।


title: সংসদ সদস্য

text: যুক্তরাজ্যের সংসদের অনুরূপ ধাঁচে মালয়েশিয়ার সংসদ গড়ে উঠেছে। এটি দু'টি কক্ষবিশিষ্ট। হাউজ অব রিপ্রেজেনটেটিভ হিসেবে রয়েছে 'দিওয়ান রাকিয়াত' এবং সিনেট হিসেবে 'দিওয়ান নাগারা'।


title: সংসদ সদস্য

text: দিওয়ান রাকিয়াতের জন্য একজন ব্যক্তিকে সংসদ সদস্য হিসেবে পরিচিত হতে গেলে তাকে সাধারণ নির্বাচন কিংবা উপ-নির্বাচনে অংশ নিতে হয়। এছাড়াও, যারা দেশের সেবায় অসামান্য অবদান রাখেন তাদেরকে দিওয়ান নাগারা'র সদস্য হিসেবে অন্তর্ভুক্তির জন্য রাজা কর্তৃক মনোনীত হন। তারা প্রদেশ প্রধান কর্তৃক মনোনীত হয়ে রাজার অনুমোদনের উপর নির্ভর করেন। তন্মধ্যে, প্রত্যেকটি প্রদেশের আয়তনের উপর সিনেটরের সংখ্যা নির্ভরশীল।


title: সংসদ সদস্য

text: সংসদ সদস্যরা তাদের নামের পূর্বে 'ইয়াং বারহোরমাত' বা 'সম্মানীয়' পদবী ব্যবহার করেন যা সংক্ষেপে "ওয়াই.বি" নামে পরিচিত।


title: সংসদ সদস্য

text: ১৮টি আসন নিয়ে নাউরু"র সংসদ গঠিত। এখানকার সংসদ সদস্যদের নামের সামনে 'সম্মানীয়' শব্দ প্রয়োগ লক্ষ্য করা যায়।


title: সংসদ সদস্য

text: পাকিস্তানে সংসদ সদস্য বলতে 'ন্যাশনাল এসেম্বলী অব পাকিস্তান' বা 'কউমি এসেম্বলী'র সদস্যকে বুঝানো হয়ে থাকে। এই ন্যাশনাল এসেম্বলী বা জাতীয় সংসদ ইসলামাবাদ থেকে নিয়ন্ত্রিত হয়।


title: সংসদ সদস্য

text: সার্কভূক্ত দেশের অন্যতম দেশ শ্রীলঙ্কায় সংসদ সদস্যগণ ১৯৭৮ সাল থেকে 'পার্লামেন্ট অব শ্রীলঙ্কা'র সদস্য হিসেবে চিহ্নিত হয়ে আছে। এছাড়াও, ১৯৭২ থেকে ১৯৭৮ সাল পর্যন্ত 'ন্যাশনাল স্টেট এসেম্বলী', ১৯৪৭ থেকে ১৯৭২ পর্যন্ত 'পার্লামেন্ট অব সিলোন' নিম্নকক্ষের 'হাউজ অব রিপ্রেজেনটেটিভস্ অব সিলোনে'র সদস্যকে বুঝানো হয়ে থাকে।


title: সংসদ সদস্য

text: 'হাউজ অব এসেম্বলী অব জিম্বাবুয়ে' আফ্রিকার দেশ জিম্বাবুয়ের প্রধান আইন সভা। আইন সভার সদস্যগণ সংসদ সদস্য নামে পরিচিত। সংসদের উচ্চ কক্ষের সদস্যবৃন্দ সিনেটর নামে পরিচিত।


title: সংসদ সদস্য

text: সংসদ সদস্য শব্দটি বিভিন্নভাবে পরিবর্তিত হয়েছে। জনপ্রতিনিধি হিসেবে সংসদে প্রতিনিধিত্ব করতে বিভিন্ন সংসদীয় গণতন্ত্রে বিভিন্নভাবে ব্যাখ্যা দেয়া হয়েছে যা ওয়েস্টমিনিস্টার পদ্ধতি অবলম্বন করে না।


title: সংসদ সদস্য

text: নিম্নবর্ণিত দেশসমূহে সংসদীয় ব্যবস্থা বিরাজমান রয়েছে। ওয়েস্টমিনিস্টার পদ্ধতিতে একজন সংসদ সদস্য নির্দিষ্ট কিংবা নিজ এলাকার জনপ্রতিনিধি হিসেবে দেশের সংসদ কার্যালয়ে স্বীয় মতামত ব্যক্ত ও প্রতিফলন ঘটানোর সুযোগ লাভের অধিকারী।


title: কেপলার-২২বি

text: কেপলার-২২বি সৌরজগতের বাইরের একটি গ্রহ যা ২০১১ খ্রিস্টাব্দে আবিষ্কৃত হয়। জ্যোতির্বিজ্ঞানীদের মতে নানা বৈশিষ্ট্যে এই গ্রহটি পৃথিবীর মতো এবং মনুষ্যবাসের উপযোগী। এর অবস্থান পৃথিবী থেকে ছয়শত আলোকবর্ষ দূরে। গ্রহটি স্বীয় সূর্যকে (নক্ষত্র) প্রদক্ষিণ করতে ২৯০ দিন সময় নেয়। ৫ ডিসেম্বর ২০১১ তারিখে নাসার কেপলার স্পেস টেলিস্কোপ পরিচালনার সাথে জড়িত জ্যোতির্বিজ্ঞানীরা এই গ্রহটি আবিষ্কারের ঘোষণা দেন।


title: কেপলার-২২বি

text: কেপলার স্পেস টেলিস্কোপের মাধ্যমে গ্রহটির সন্ধান পাওয়া গেছে বলে এর নামাকরণ করা হয় “কেপলার-২২বি”। গ্রহটি আয়তনে পৃথিবীর ২.৪ গুণ বড়। ভূপৃষ্ঠে এর গড় তাপমাত্রা প্রায় ২২° সেন্টিগ্রেড বা ৭২° ফারেনহাইট; অর্থাৎ পৃথিবীর নাতিশীতোষ্ণমণ্ডলের বসন্তকালীন তাপমাত্রার সমতূল্য। জ্যোতির্বিজ্ঞানীরা আরো ধারণা করছেন এর উপরিপৃষ্ঠে তরল পানি রয়েছে যা প্রাণ সৃষ্টির জন্য জরুরী। তবে গ্রহটি পৃথিবীর মতো কঠিন, নাকি নেপচুনের মতো বাষ্পীয় তা এখনো নিরূপণ করা সম্ভব হয় নি। জানা না গেলেও বিষয়টি নিয়ে গবেষণা অব্যাহত আছে।


title: গতি

text: গতি হলো প্রতি বস্তুর সরণ। পদার্থ বিজ্ঞানের ভাষায় প্রসঙ্গ কাঠামোর বা পরিপাশ্বের সাপেক্ষে যখন কোন বস্তুর অবস্থানের পরিবর্তন ঘটে তাকে গতিশীল বস্তু এবং এই ঘটনাকে গতি () বলা হয়। সাধারণত কোন স্থির পরিপার্শিকের বা প্রসঙ্গ কাঠমোর সাপেক্ষে বস্তুটি গতিশীল আছে কিনা তুলনা করা হয়। একে বলা হয় পরম গতি। কিন্তু বাস্তবে পরম গতিশীল কোন বস্তু পাওয়া সম্ভব নয়। কার বিশ্বজগতের প্রত্যেকটি বস্তুই গতিশীল। যেমন পৃথিবী নিজ অক্ষের উপর গতিশীল যা সূর্যকে কেন্দ্র করে ঘোরে,আবার সূর্যও গতিশীল । সুতরাং ভূপৃষ্ঠের উপর থাকা সকল বস্তু পৃথিবীর গতির সাথে গতিশীল অবস্থায় রয়েছে। অতএব বাস্তবে কোন স্থির বস্তু বা প্রসঙ্গ কাঠামো পাওয়া সম্ভব নয় যেটির সাথে তুলনার মাধ্যমে নির্ধারণ করা যাবে ঐ বস্তুটি স্থিতিশীল নাকি গতিশীল রয়েছে।গতি ৪ প্রকার।যথা:১.পর্যায়বৃত্য গতি ২.চলন গতি ৩.স্পন্দন গতি


title: অ্যাপোলো (মহাশূন্য অভিযান)

text:
অ্যাপোলো মহাশুন্য অভিযান মার্কিন যুক্তরাষ্ট্রের নাসা পরিচালিত একাধিক মহাকাশ অভিযান প্রকল্পের নাম। এই প্রকল্পের "অ্যাপোলো ১১" অভিযানের মাধ্যমেই চাঁদে প্রথম মানুষের পা পড়ে। মার্কিন রাষ্ট্রপতি জন এফ. কেনেডির পরিকল্পনা থেকে এই অভিযানের শুরু ১৯৬১ সালের ২৫শে মে থেকে। এই প্রকল্পের ৫টি মহাশুন্য খেয়া যান চাঁদে সফল ভাবে অবতরন করে। এই প্রকল্প থেকেই চাঁদে ১২ জন মানুষের পা পড়েছে।
১৯৬১ থেকে ১৯৭২ সাল পর্যন্ত চালানো হয়েছে বিখ্যাত এই মহাকাশ অভিযান প্রকল্প। এই মহাকাশ প্রকল্পের "অ্যাপোলো ১১" এর নভোচারীরা ১৯৬৯ সালের ২০শে জুলাই চাঁদে অবতরণ করে। "অ্যাপোলো ১৭" মহাকাশ যান চাঁদে অবতরণ করা সর্বশেষ মানুষ্যবাহী নভোযান।


title: মুক্ত বাণিজ্য অঞ্চল

text: মুক্ত বাণিজ্য অঞ্চল বা রপ্তানি প্রক্রিয়াকরণ অঞ্চল (ইংরেজি: Free Trade Zone (FTZ) বা Export Processing Zone (EPZ)) একটি বিশেষ অর্থনৈতিক অঞ্চল। এমন একটি এলাকা যেখানে শুল্ক কর্তৃপক্ষের হস্তক্ষেপ ছাড়াই পণ্য অবতরণ, বহন, উত্পাদন বা পুন:সংযোজন, এবং পুন:রপ্তানি করা যায়। এটি বিদেশী বাণিজ্য অঞ্চল নামেও পরিচিত, এবং পূর্বে একে বিনামূল্যের বন্দর বলা হতো। শুধুমাত্র যখন সেসব পণ্য যেদেশে ওই বাণিজ্য অঞ্চল অবস্থিত সেখানকার ক্রেতাদের কাছে বিক্রির জন্য নেয়া তখন তার ওপর প্রযোজ্য হারে শুল্ক ধার্য হয়। মুক্ত বাণিজ্য অঞ্চলগুলো সাধারণত: বাণিজ্যের জন্য ভৌগলিকভাবে সুবিধাজন স্হান, যেমন: প্রধান সমুদ্রবন্দর, আন্তর্জাতিক বিমানবন্দর, এবং জাতীয় সীমান্ত - প্রভৃতি এলাকায় গড়ে তোলা হয়। এটি এমন একটি এলাকা যেখানে কিছু দেশ বাণিজ্য বাধাসমূহ কমাতে বা দূর করতে সম্মত হয়েছে।


title: চন্দ্রশেখর আজাদ

text: চন্দ্রশেখর আজাদ (), (জন্ম: ২৩শে জুলাই, ১৯০৬, মৃত্যু:২৭শে ফেব্রুয়ারি, ১৯৩১) (আজাদ নামেই পরিচিত) ভারতের স্বাধীনতা আন্দোলনের একজন বিপ্লবী ছিলেন। আরেক বিপ্লবী ভগৎ সিংয়ের আদর্শিক গুরু হিসেবে চন্দ্রশেখর আজাদের পরিচয় আছে।


title: চন্দ্রশেখর আজাদ

text: আজাদ মধ্যপ্রদেশের আলিরাজপুর জেলার ভাওরা গ্রামে ১৯০৬ সালের ২৩ জুলাই চন্দ্রশেখর আজাদের জন্ম হয়। তাঁর পূর্বপুরুষরা কানপুরের কাছাকাছি বদারকা গ্রাম বাস করেছিলেন।


title: চন্দ্রশেখর আজাদ

text:
গান্ধীর দ্বারা পরিচালিত ১৯২২ সালে অসহযোগ আন্দোলন স্থগিতা হওয়ার পর, আজাদ বিপ্লবী হয়ে ওঠে। তিনি তরুণ বিপ্লবী মনমোহননাথ গুপ্তের সাথে সাক্ষাৎ করেন, যিনি তাঁকে রাম প্রসাদ বিসমিলের সাথে পরিচয় করিয়েছিলেন, যিনি হিন্দুস্তান রিপাবলিকান এ্যসোসিয়েশনের (এইচআরএ) বিপ্লবী সংগঠন গঠন করেছিলেন। এরপর তিনি এইচআরএর সক্রিয় সদস্য হন এবং এইচআরএর জন্য তহবিল সংগ্রহ করতে শুরু করেন।
বেশিরভাগ তহবিল সংগ্রহ করা হতো সরকারি সম্পত্তি ডাকাতি মাধ্যমে। কংগ্রেসের সদস্য হওয়া সত্ত্বেও, মতিলাল নেহরু নিয়মিত আজাদকে সমর্থন করতেন ও অর্থ প্রদান করতেন।।


title: চন্দ্রশেখর আজাদ

text: চন্দ্রশেখর আজাদ ১৯৩১ সালের ২৭ ফেব্রুয়ারী এলাহাবাদে আলফ্রেড পার্কে মারা যান। একটি অজ্ঞাত পরিদর্শক তাকে বলেছিল, পুলিশ তাকে পার্কে ঘিরে রেখেছিল। তিনি নিজেকে এবং সুখদেব রাজকে রক্ষা করার জন্য আহত হন এবং তিন পুলিশ সদস্যকে হত্যা করেন। তাঁর কর্মকাণ্ডে সুখদেব রাজাকে পালিয়ে যেতে পারে। তিনি নিজের শেষ বুলেট দিয়ে নিজেকে গুলি করে হত্যা করেছিলেন। চন্দ্র শেখর আজাদের কর্ট পিস্তল এলাহাবাদ জাদুঘরে প্রদর্শিত হয়।


title: জাতীয় সংসদ সদস্য

text: বাংলাদেশের সংসদ সদস্য হলেন দেশের সর্বোচ্চ আইন প্রণয়নকারী প্রতিষ্ঠান জাতীয় সংসদের একজন সদস্য। সাধারণতঃ তিনি জনগণের প্রত্যক্ষ ভোটে নির্বাচিত হয়ে থাকেন। তবে নারীদের জন্য পরোক্ষভাবে সংসদ সদস্য মনোনীত হওয়ার রেওয়াজ প্রচলিত রয়েছে। সংসদ সদস্যকে কখনো কখনো “সাংসদ” হিসাবে অভিহিত করা হয়ে থাকে। সংসদ সদস্য ইংরেজি মেম্বার অব পার্লামেন্ট' (এমপি) বা মেম্বার অব দ্য লেজিসলেটিভ এসেম্বলি’র (এমএলএ) বাংলা প্রতিশব্দ। ফরাসী ভাষায় সংসদ সদস্যকে 'ডেপুটি' নামে অভিহিত করা হয়। যে সকল দেশে দ্বি-কক্ষবিশষ্ট আইন প্রণয়নকারী প্রতিষ্ঠান রয়েছে, সেখানে সংসদ সদস্য বলতে নিম্নকক্ষের সদস্যকে বোঝানো হয়ে থাকে। তবে বাংলাদেশে এক কক্ষবিশিষ্ট সংসদীয় স্তর বিরাজমান।


title: জাতীয় সংসদ সদস্য

text: বাংলাদেশের সংবিধানের ৬৬ অনুচ্ছেদ অনুযায়ী জাতীয় সংসদের সদস্যতা লাভের জন্য বাংলাদেশের নাগরিক হওয়াসহ বয়সসীমা অবশ্যই ২৫ বছরের ঊর্ধ্বে হতে হবে। তবে ব্যক্তি যদি দ্বৈত নাগরিকত্ব লাভ করেন, তাহলেও তিনি 'এমপি' বা সংসদ সদস্য হবার যোগ্যতা অর্জন করতে পারবেন না। বাংলাদেশের জাতীয় সংসদে ৩০০ জন্য সংসদ সদস্য রয়েছেন যারা জনগণের সরাসরি ভোটাধিকার প্রয়োগের মাধ্যমে নির্বাচত। নারী কোটায় মনোনীত নারী সংসদ সদস্যের সংখ্যা ৪৫। দলীয় মানদণ্ডে মহিলা সংসদ সদস্যের কোটা নির্ধারিত হয়। একজন ব্যক্তি একাধিক সদস্য পদ লাভ করতে পারবেন না। যদি তিনি একাধিক স্থান থেকে নির্বাচিত হন, তাহলে একটি আসনের সদস্য হিসেবে তিনি থাকবেন। বাকী আসনগুলোয় পরবর্তীতে উপ-নির্বাচন অনুষ্ঠিত হবে।


title: জাতীয় সংসদ সদস্য

text:
মহিলাদের জন্য বাংলাদেশের জাতীয় সংসদের ৫০
টি আসন সংরক্ষিত আছে। আগে এই সংখ্যা ছিল ৩০। এ কোটায় নির্বাচিত নারী সংসদ সদস্যরা প্রত্যক্ষ ভোটে নির্বাচিতদের সমান মর্যাদা ও সুযোগ-সুবিধা ভোগ করে থাকেন। দলীয় মানদণ্ডে মহিলা সংসদ সদস্যের কোটা নির্ধারিত হয়ে থাকে।


title: জাতীয় সংসদ সদস্য

text:
ওয়েস্টমিনিস্টার রীতি অনুযায় সংসদের স্পীকারের ডান পাশে সরকারী দলের সদস্যদের জন্য আসন বরাদ্দ করা হয়। বিরোধী দলীয় সংসদ সদস্যদের জন্য আসন বণ্টন করা হয় স্পীকারের বাম পার্শ্বে। সংসদ সদস্য হিসাবে যারা জ্যেষ্ঠ্য অর্থাৎ আগেও সংসদ সদস্য হিসাবে নির্বাচিত হয়ে সংসদ সদস্য হিসাবে দায়িত্ব পালন করেছেন তাদের সাধারণত সামনের সারিতে আসন দেয়া হয়। বাংলাদেশের জাতীয় সংসদে প্রত্যেক সংসদ সদস্যের জন্য পৃথক ও নির্ধারিত আসন রয়েছে।
সংসদ সদস্য নিয়মিতভাবে জাতীয় সংসদের অধিবেশনে যোগ দেবেন এবং জাতীয় সংসদের কার্যবিধি অনুযায়ী স্বীয় দায়িত্ব পালন করবেন। তিনি একনাগাড়ে ৯০ দিন অনুপস্থিত থাকলে তার সদস্যপদ হারাবেন। একজন সংসদ সদস্য আইন প্রণয়নের উদ্দেশ্যে যথাযথ পদ্ধতি অবলম্বনপূর্ব্বক বিল উত্থাপন করতে পারবেন এবং তিনি অন্য কোন সংসদ সদস্য কর্তৃক উত্থাপিত বিলের ওপর ভোট দিতে পরবেন। ১৫ দিনের নোটিশসাপেক্ষে তিনি জাতীয় সংসদের অধিবেশনে আনুষ্ঠানিকভাবে প্রশ্ন উত্থাপন করতে পারবেন। স্পীকারের অনুমোদনসাপেক্ষে তিনি জনগুরুত্বপূর্ণ বিষয়ে দৃষ্টি আকর্ষণমূলক বক্তব্য প্রদান করতে পারবেন।


title: জাতীয় সংসদ সদস্য

text: একজন সংসদ সদস্য ৫ বৎসরের জন্য নির্বাচিত হয়ে থাকেন। নির্বাচিত হওয়ার পর তাকে জাতীয় সংসদের সদস্য হিসাবে শপথ গ্রহণ করতে হয়। পদত্যাগ, মৃত্যু বা অভিশংসনে কারণে সদস্যপদ শূন্য হলে উপ-নির্বাচনের মাধ্যমে তা পূরণের রেওয়াজ আছে। কার্যর্কালে তিনি নিজ দল তেকে পদত্যাগ করলে সদস্যপদ হারাবেন। এছাড়া তিনি স্বীয় দল কর্তৃক উত্থাপিত বিলের বিরূদ্ধে ভোট দিলেও সদস্যপদ হারাবেন।


title: জাতীয় সংসদ সদস্য

text: বাংলাদেশের ওয়রেন্ট অব প্রিসিডেন্স অনুযায়ী মন্ত্রীদের পরেই সংসদ সদস্যদের আনুষ্ঠানিক পদমর্যাদা। তবে কেবিনেট সচিবের অবস্থান এক ধাপ ওপরে।


title: ছিপ

text: ছিপ মাছ ধরার সরঞ্জাম বিশেষ। ছিপ ফেলে মাছ ধরা পৃথিবীব্যাপী মানুষের অন্যতম একটি শখ। বাশেঁর শক্ত ও দৃঢ় কাঠিতে সূতা বেঁধে পানিতে ছেড়ে দেয়া হয়। সূতার অন্য প্রান্তে থাকে লোহার তৈরী বড়শী।, বড়শীতে টোপ লাগিয়ে ছিপ ফেলা হয়। মাছ টোপ গিললে সূতায় টান পড়ে এবং তখন ছিপ দ্রুত টেনে তোলা হয়। সূতার মাঝামাঝি থাকে ফাৎনা যা পানিতে ভেসে থাকে। টোপে মাছ ঠোকর দিলে ফাৎনা নড়ে ওঠে। টোপ-গেলা মাছ নড়াচড়া শুরু করলে ফাৎনা নড়তে থাকতে, ডুবু ডুবু হয়। তাতে বোঝা যায় মাছ টোপ গিলেছে। তখন ছিপ দ্রুত তুলে নিতে হয়।


title: ছিপ

text: বাশেঁর তৈরী পাত্র যাতে ধৃত মাছ রাখা হয়।